
Jean Bart (C-dor Eug. Botez) adunase timp de o viaţă 
întreagă, un foarte bogat material relativ la Dunăre, de 
care voia să se servească pentru o lucrare complectă pe 
care o şi începuse, tratând documentar toate chestiunile 
de ordin istoric, geografic, politic, economic, juridic şi 
literar privitoare la acest îluviu. 

Incetarea sa din viață a risipit planurile sale, neîngă- 
duindu-i de cât scrierea lucrării de față care nu este de cât 
un rezumat al celei proectate, scrisă pentru „ziua apelor“, 


pe înțelesul tuturor, fără a intra în detalii. 


LIGA NAVALĂ ROMÂNĂ 

PREFAȚA 


Cartea Dunării, scrisă cu însuflețire și multă dragoste de 
Jean Bart, cată să deschidă o cale nouă în cunoașterea färii. 

Săvârşim un mare păcat față de noi înşine. Tot ce se leagă 
de ființa noastră etnică, ori de pământul ţării, se menține 
mereu în umbră spre dauna noastră sufletească ori națională. 

Slavă Domnului! Avem ce admira, iubi, cerceta, deşi numai 
năsip de-ar acoperi pământul României, ca în Sahara, şi tot 
ar trebui să fim pătrunși de o adâncă legătură sufletească 
de el. Dar când natura a fost cu noi mai darnică decât cu 
multe alte ţări? 

Dunărea, cel mai de samă fluviu al Europei, este în bună 
parte a noastră, pentrucă străbate pământul nostru, iar 
dela Timoc în jos, aproape peste tot se aude pe ambele ei 
maluri grai românesc. 

In dreptul Orșovei se mai păstrează în malul ei stâncos 
Tabula Trajani, care aduce aminte de zămislirea ființei noa- 
stre etnice. Dunărea e socotită astfel de mulți ca axa na- 
ționalității române. Ea ne încinge țara strâns, legând'o de 
soarta Europei centrale, la care ne alipeşte. E calea noastră 
siobodă către Marea cea mare, cu libertatea şi înlesnirea 
transportului spre lumi depărtate. 

A o cunoaşte este o datorie. In lungul ei, cât trece prin 
România, se înşiră punctele cele mai atractive din pitorescul 
ei întreg. Cazanele sunt unice'n lume, iar Delta întrece pe 
aceea a Nilului prin lumea păsărilor. O călătorie în lungul 
Dunării nu însamnă numai liniştea  întremătoare, desăvâr- 
sită, timp de câteva zile, dar şi clipe de vibrantă emoțiune 
față de frumusețile naturale întâlnite. 

Din păcate pentru mulți dintre noi farmecul unui asemenea 
drum este necunoscut, deşi e admirat de străini. 

Prin aceasta dovedim însă nu numai că nu ştim prețui ce 
avem, dar ne scoborim noi singuri în fața noastră. 

Buciumul străbun ne chiamă încă spre munţii cu văi tăi- 
nuite şi piscuri cu pajiști bogate; ne chiamă prin glasul un- 
delor lor apele răcoritoare; ne chiamă oamenii blânzi, înţe- 
lepți şi muncitori. 

Noi rămânem Surzi la chemarea lor, dar alergăm cu pa- 
timă peste graniți, perzându-ne în noianul puhoaelor ome- 
nesti de pretutindeni. 

Fie ca prin Cartea Dunării să se inaugureze un drum nou 
în educaţia noastră generală, îndreptându-ne privirea cu mai 
multă sinceritate și cu mai adâncă pătrundere la ceeace este 
în imediata noastră apropiere. 

E vremea să ne trezim din ucigătoarea nepăsare pentru tot 
ce reprezintă pământul şi viaţa ţării. 

Iată de ce rămânem recunoscători muncii lui Jean Bart care 
nu a fost numai un cunoscător al tainelor ascunse în papu- 
riştea şi printre sălciile ca nişte maslini, din lungul Dunării, 
dar viața întreagă îi este legată de farmecul ei ca şi de acel 
al Mării Negre. 

Nimeni altul nu ar fi fost în stare să prindă la un loc, 
întrun mănunchiu mai armonic, mai însuflețitor, problemele 
“variate şi complexe în legătură cu Dunărea noastră, de care 
atârnă în aşa de largă măsură buna stare economică a Ro- 
mâniei. 

So cercetăm; s'o cunoaștem; s'0 iubim. 

Autorului cărții, să-i păstrăm neştearsă amintire. Ultimul 
gând al scriitorului a fost îndreptat, cătră Cultul Apelor din 
România, călăuza vieții sale nu numai de marinar, dar şi 
de scriitor. 


Prof. I. SIMIONESCU 


14 Mai 193351 
Ziua înmormântării lui Jean Bart. 

Regele Carol I şi Ferdinand I pe Dunăre. 


INTRODUCERE 


Trecătorule!... opreşte-ţi paşii când ai ajuns în fața Dunărei. 
Oricât de grăbit vei fi, rămâi pe loc câteva clipe; meditează 


şi contemplă în tăcere maestatea străvechei ape — Fluviul 
Rege — pe care lumea antică îl diviniza ca pe o sacră per- 
sonalitate. 


In legendele, în credințele celor vechi, apa aceasta avea 
darul de a spăla de păcate. Ca şi apa Gangelui, ca şi apa Ni- 
lului, apa de Dunăre se ținea în vase de aur, în tesaur, pe la 
curţile regale din Orient. Iar strămoșii noştri Daci, de câte ori 
- plecau la războiu se împărtăşeau — după poruncile lui Za- 
moloxis — cu apă din Dunăre şi făceau jurământ să nu se în- 
toarcă până ce nu vor fi biruit pe duşman. 

Noi, urmaşii Dacilor, trebue să reînviem Cu/tul Dunărei. 

In faţa Dunărei, subjugat de măreţia acestui fenomen al na- 
turei, rămâi pe loc şi te întrebi cu mirare: 

De unde vine? Cum s'a format uriaşa massă lichidă? Cum 
poate curge neîntrerupt, de mii de ani, spre mare? Fără 
sfârşit? Fără răgaz? Ce bogății poartă în navele cari plutesc 
pe tulburele unde? Ce bogății ascunde în noaptea fundului ei? 
Ce rol a jucat apa aceasta în istoria omenirei? Câte neamuri 
şi seminţii nu s'au perindat pe drumul ei de apă..... Unde 

sunt? Ce urme au lăsat în lunga scurgere a veacurilor? Câte 
cetăți, oraşe, sate, s'au ridicat şi s'au prăbuşit pe malurile 
sale? 

„Bătrânul Danuvius era la antici o lume întreagă de bogă- 
ție, de întâmplări, de vitejie, de amor şi poezie. 

Fluviu despre care cuceritorii, ca şi diplomaţii, şi-au făcut 
visuri fericite, pe care el le-a dus pe rând, pe undele sale spre 
mare“ 1), i 

Importanța Dunărei nu are asemănare cu nici a unui alt 
fluviu din lume: „Veritable mer en marche vers POrient“. 
Nicăeri în lume nu s'a desfășurat mai des şi mai cumplit tra- 
gedia războiului ca aci pe malurile Dunărei 2). De la Feni- 
cieni şi până la noi, în cursul veacurilor, până azi când culo- 
rile românești flutură pe navele moderne care încrucişează 
pe oglinda Dunărei, câte neamuri n'au răsărit şi n'au ajuns 
pe țărmurile cari le stăpânim noi azi? 

Dar, mai mult ca oricare, istoria neamului nostru este un 
capitol din chiar istoria Dunărei. Nu se află act mai de seamă 
din viaţa noastră naţională, nu găsim pagină din istoria tre- 
cutului nostru în care să nu găsim pomenit numele acestei 
ape, care ne scaldă ţara, ne-a ocrotit şi ne dă viaţă. 

„Clasicul Rege a fluviilor e drumul de rondă al României, 
binefăcătorul ei fizic şi patronul ei moral“ 3). 

Albia acestui fluviu a fost leagănul neamului nostru. 

In totdeauna destinele acestui popor au fost legate de ale 
Dunărei. Străbunii noştri, în vremuri de demult, marii patrioţi 
din zilele redeșteptării naţionale, au luptat să apere stăpânirea 
acestei ape, ţintă pururea ochită de vecinii care ne încon- 
jurau. 

„Din moşi, strămoşi, zicea marele Cogălniceanu, există în 
Poporul Român instinctul că fără Dunăre România nu 
poate fi“. 

„Interesul ce avem pentru Dunăre, zicea un alt patriot 
luptător 4), este cel mai vechiu, cel mai mare şi mai perma- 





1. Calimah, 

2. Să nu uităm că primul bubuit de tun a răsunat tot pe Dunăre şi în 
Răsboiul Mondial. — Austria atacând Serbia. 

3. Missail. 

4. Alexandru Lahovari. 

nent interes al Românilor. Nu este chestiune care să fie mai 
importantă pentru această ţară. 

„Chestia Dunărei o considerăm mai presus decât toate — 
e o chestiune eternă. Convenţiile, tratatele, oricât de rele ar 
fi, au un termen, un regim al Dunărei e din natura sa fără 
termen. El va ţine cât va curge Dunărea spre mare. Această 
Dunăre pe care am plătit-o îndestul în trecut, căci au fost 
secole în care ea a dus la mare mai mult sânge românesc 
decât apă“ 1). 


* 


Legătura veche dintre popor şi apa aceasta, a fost aşa de 
trainică, încât până azi ea se păstrează în cântecele populare, 
în poveştile şi colindele românești: 


Dunăre, mamă vitează 

De când lumea 'mi stă de pază. 
Ea mă scaldă, mă 'ntăreşte, 

Ea mă ?ncinge şi mă creşte. 


Sufle, treacă vântul rău, 
Treacă peste capul meu! 
Eu cu Dunărea sunt una 
Batem timpul şi turtuna. 


V. Alecsandri 
(Poezii populare 
A putea răspunde la întrebările ce mintea omenească le fră- 
mântă în fața Dunărei, înseamnă ca după o muncă de-o viaţă 
întreagă, să scri zeci de volume pentru fiecare chestiune, care 
se deschide ca o nouă problemă geologilor, biologilor, ar- 
heologilor, istoricilor, geografilor, economiştilor, inginerilor, 
militarilor, juriştilor, diplomaţilor..... 
O istorie a Dunărei este o gigantică operă pe care n'o poate 
întocmi un singur om — oricât de enciclopedist ar fi. 
Curajul neştiinței, avântul naiv al generoasei tinereţi, m'a 
îndemnat odinioară să-mi consacru viața unei asemenea o- 
pere. Am adunat şi mult material, dar nu ştiam ce scurtă «e 
viața omenească, cu toată a ei sclavie, care toarnă plumb în 
aripele îndrăsnețului sburător. 


1. Alexandru Lahovari. 

Și totuş, adesea, o mustrare mă încerca. Simţeam obligaţia 
plății unei datorii de conştiinţă — destul de târziu, acum când 
am trecut culmea şi încep să cobor drumul vieţei. 

Noi, acei cari prin vocaţie şi meserie, ne-am închinat viața 
apei, suntem de copii legaţi de mama Dunăre. Noi avem mi- 
siunea de a îndeplini un apostolat pentru reînvierea şi răs- 
pândirea Cu/tului Dunărei — chiar când ni s'ar părea că gla- 
sul nostru se pierde ca predica în pustiu. 

Noi, pe care Dunărea ne-a legănat zile şi nopţi de-a rândul, 
cari am văzut-o în răsăritul soarelui cu undele de aur topit, 
roşie în asfinţit, ca sângele, şi de argint în misterul nopţilor 
sub clar de lună; uneori leneşă, maestoasă, alte ori repede, 
cruntă şi mânioasă, dar totdeauna sinceră, fără perfidia şi 
capriciile mărei..... Noi, cari am văzut-o iarna schimbată în 
pod de ghiaţă, şi primăvara rupând zăpoarele, pornind pu- 
hoaele și spumegând ca o mare în furtună, înecând orașe, sate, 
semănături, oameni şi vite..... noi, cari am trăit în inima 
Deltei, în paradisul păsărilor, şi am mers în negrele lotci pes- 
căreşti de-alungul gârlelor, prin păduri de stuf, prin ghiolurile 
cu poeni de baltă, poetice grădini create la Îi ai prin- 
trun bizar joc al naturei. . . . ; s 3 
noi, cari dormeam pe maluri în joni. apei, ab balok. de 
groaza ţânţarilor, la rădăcina bătrânelor sălcii care-şi spălau 
pletele în apa limpede de baltă, în fundul cărei vedeam fan- 
tastice păduri, dimineaţa urmăream pe albastru cerului eșa- 
loane de cocori, stoluri negre de cormorani, şi caravane albe 
de lebede sfioase, plutind în tăcerea solemnă a bălţei ca într'o 
lume aparte, dintr'o altă vrâstă a omenirei, din vremea crea- 
ției, de pe când nu se despărţise apa de uscat......... 
Noi, nu putem uita Dunărea şi nu putem trăi departe de ea. 

Un Român stabilit peste ocean, în lumea nouă a sgârie- 
norilor, nu m'a întrebat nimic de ţară, nici de locul lui natal. 


Mi-a şoptit numai atât, încet, înăbuşit: „mi-e dor .....fare 
mi-e dor de Dunăre“ — şi a început să plângă. 
* 


Să scri o Carte a Dunărei, oricât de modestă, pe scurt, pe 
înțelesul tuturor, şi încă nu-i un lucru uşor. Subiectul este aşa 
de vast, întâlneşti chestiuni aşa de spinoase, încât adesea 

pierzi drumul şi cărarea — trebue o adevărată artă să te poţi 
limita întrun cadru restrâns. 

Dar, pentru că Dunărea însăşi este o mare carte a naturei, 
o vie istorie universală, să ne deprindem a citi direct pe ea 1. 

Să mergem în fiecare an la Dunăre, s'o vedem, s'o cercetăm 
la faţa locului, s'o cunoaștem, s'o iubim 2) ..... 

O călătorie pe Dunăre, cu ochii deschişi, învață mai mult 


decât o bibliotecă întreagă. „E om umblat — zice în graiul 
său poporul — că ştie multe... a bătut drumuri de apă şi de 


uscat... a umblat peste nouă mări şi nouă ţări“. 

Să mergem la Dunăre. Să facem o călătorie în tot lungul 
cursului ei până la Sulina — acolo unde bătrânul Danubius 
îşi pierde şi apa şi numele în mare! 

Să privim cu atenţie, să luăm aminte, la ambele maluri — 
la fiecare nouă panoramă ce se deschide ochilor, o nouă pro- 
blemă se deschide minţii omeneşti. 

Haideţi cu mine! 

La drum! 


1. Inţeleptul Rege Carol I, ca în pelerinaj, pleca în fiecare an la Dunăre 
şi făcea o călătorie pe apă, de la Severin până la Sulina. 

2. Liga Navală Română propune un nou gen de colonii şcolare. Nu pe 
malurile apei, ci chiar pe apă: Colonii flotante. Pe vase, cu vreo cîțiva 
profesori, grupuri de elevi vor face călătorii în timp de o lună, de la Por- 
ţile de Fier la Sulina. In drum se pot face lecţii vii de geografie, istorie, 
ştiinţi naturale, sporturi nautice, băi de apă şi de soare . . . . fără uni- 
forme de licieni — pantaloni de bae obligator. 

CAPITOLUL 1. 


O CĂLĂTORIE PE DUNĂRE 
(DIN PĂDUREA NEAGRĂ PÂNĂ LA MAREA NEAGRĂ) 


Deşi călătoria cu vaporul este mai uşoară şi mai plăcută, 
totuşi vom începe drumul nostru cu piciorul dela isvoarele 
Dunării şi până la Ulm, de aci cu bărcuța până la Ratisbona 
şi apoi cu un remorcher sau vreun șlep până la Passau de 
unde numai, putem lua un vapor de pasageri. 

Inainte de a porni la drum, să reflectăm puțin cin iau na- 
ştere fluviile şi ce rol joacă un curs de apă dulce în armonia 
generală a globului, — căci în opera universală a naturei toate 
sunt în armonie. 

In ciclul, gigantic şi etern, făcut de apa care se ridică în 
aer sub formă de vapori şi cade sub formă de ploaie, izvoa- 
rele, râurile, fluviile sunt arterele pământului, sistemul de 
circulație care răspândește viaţa pe suprafața globului. 

Apa. simbolizează mişcarea, acţiunea, viaţa. Căci dacă n'ar 
fi apa care e absorbită de vegetale, animalele şi oamenii ar 
dispărea şi solul continentelor, s'ar transforma în imense 
pustiuri. 

Ca şi o ființă fizică însufleţită, apa curgătoare se naşte 

în creierii munţilor, creşte strângând în paturi toate pâraele 
ce alunecă pe pante, şi merge coborând’ până își pierde şi apa 
şi numele în mare. 

Şuviţa de cristal ce şerpueşte sus murmurând între munți, 
se măreşte mereu, coborând la vale, până ajunge jos în câm- 
pie o apă mare, adâncă şi tulbure, marele fluviu maestos, 
solemn sau tumultuos — o forță ce nici o stavilă n'o poate 
opri în cale. 

Dar apa aceasta pe care o admirăm curgând fără încetare, 
se reînoește continuu. Curge mereu și niciodată nu-i aceeaş. 
Fiecare picătură care merge spre mare este înlocuită cu alta 





Passau. 


la fel, într'o continuă şi perpetuă substituire. Ca şi la o ființă 
viețuitoare, materia se schimbă, dar forma rămâne aceeaş 
ca lăcaş. 

Fluviile au personalitatea, temptramentul lor, ca şi oamenii. 

Deaceea s'a zis că Rinul e romantic, iar Dunărea e clasică, 
eternă. 

* 

De unde isvorăște Dunărea? Două pârăiaşe de munte, Breg 
şi Brigach, coboară din Pădurea Neagră şi se unesc la Dona- 
ueschingen. Isvoarele sunt la o înălțime de 682 de metri, la 
o depărtare de Rin -numai de 24 km. 

In loc să ia panta Rinului, Dunărea părăseşte repede Pä- 
durea Neagră, casa părintească, şi datorită tinereţii sale, stră- 





Dunărea la Engelhartszell. 


bate cu repeziciune în curmeziş Jura Suab între Tutlingen 
şi Sigmaringen. Aci tânărului fluviu: i se întâmplă un accident: 





Linz. 


trecând prin terenuri... însetate, pierde o treime din apa şa 
care, după ce se strecoară pe sub pământ, răsare la 11 km. 

mai la vale şi sub numele de Aach se varsă în lacul Constanţa, 
alimentând astfel Rinul. 
Cu apele ce i-au rămas ctedincioase, Dunărea se îndrep- 





Dunărea la Struden. 


, 


tează către Nord-Est, aci gâtuită de defileuri, aci räsuflâng 
mai larg, până la Ulm, de unde ne putem urca într'o băr- 





Malk. 
cuță, căci apele s'au sporit cu cele aduse de afluenții ce se 


varsă pe dreapta: Iler, Giinz, Minde, Glâtt, Fusana, Lach, 
şi să ajungem la Ratisbona (Regensburg). 

Afluenții din stânga sunt mai mititei, dar dacă nu cedeaza 
apă multă, în schimb leagă Dunărea cu Marea Nordului, prin 
Rin, Main şi canalul Ludwig, care uneşte râurile A//miihl cu 
Rednitz. 

Dela Ratisbona, unde atingem cel mai nordic punct al ca- 
lătoriei noastre, ne urcăm pe un remorcher şi ne îndreptăm 
spre Sud-Est, pe un drum şerpuit. La un cot admirăm vărsă- 
tura râului Isar, dealurile cari se tot strâng, se strâng me- 
reu, părând a nu ţine seama de apele ce sosesc din /nn spre 





Dunărea la Viena. 


a se uni cu Dunărea la Passau, Traun, Enns şi Ibbs, care se 
varsă mai jos de Linz. 

O clipă, Dunărea pare a-şi uita chemarea şi a se avânta 
iar spre Nord, dar cârmaciul divin o întoarce spre Est ca 
să primească apele râului 7raisen, cu care să străbată Wien, 
— Viena cum îi zicem noi. Dela Passau şi până aci, apa-i curată, 
limpede, ne face să înțelegem epitetul de „frumoasa Dunăre 
albastră“, pe care alt Strauss nu lar putea da Dunărei la 
Cerna-Vodă, — adică „Apă neagră“. 

Dela Wien fluviul ar continua dansul lui nebun, capricios, 
dacă n'ar fi intervenit mâna omului să-l pue la ordine prin 
diguri puternice. E drept că pătrunde într'o regiune cu altă 
înfăţişare, alt relief, altă climă, alt debit: câmpii nemărgi- 
nite, temperaturi ridicate, evaporaţie puternică, ploi toren- 
țiale vara. 

Apele Dunărei se amestecă cu ale Moravei, care vine din 
masivul Boemiei. Dela Bratislava Pozsony, Presburg), se des- 
face în doua braţe care se îndepărtează mult unul de altul, 
spre a se reîmbina la Komaron, — întocmai ca Dunărea şi 
Borcea, care se desfac la Silistra şi se unesc la Hârşova. 





Bratislava. 


Pe dreapta se varsă Leitha, şi Raab, care vin tocmai din 
Alpi, pe stânga Waag, Neutra şi Grany 

Dela Komoran, munţii par a ne aţine calea, — dar Dunărea 
își croieşte drum, tăind deacurmezișul Visegradul şi Neo- 
pradul, care pe vremuri închideau golful Presburgului, din 
care au rămas doar lacurile Neuse şi Balaton. 

Scăpată de strânsoarea munţilor, Dunărea se desface iarăși 
în două braţe şi dela Vacz porneşte drept spre Miazăzzi, bra- 
tele unindu-se mai sus de Buda-Pesta. 

După ce trece printre cele două oraşe, Buda şi Pesta, şi 
pe sub poduri gigantice, fluviul iar se desprinde în două ra- 
muri ce străbat stepa ungară fără a mai primi vre-un afluent, 

strânsă între diguri, dincolo de care se întind regiuni inun- 
dabile, brațe moarte, mlaştini. 





Mai jos de Mohacz Dunarea se îmbogăţeşte pe dreapta cu 
apa Dravei, scapă de mlaștini şi începe a se încolăci ca un 





Parlamentul din Buda-Pesta. 


şarpe, îndreptându-se spre Răsăritul către care e menită, dru- 
mul spre Miază-zi fiindu-i închis de munții sârbești, ale căror 
poale le udă. 

De cum se încarcă cu apele Tisei din stânga şi mai'la vale 
între Semlin şi Belgrad cu ale Savei şi Moravei ceva mai jos, 
volumul Dunărei se dublează, iar drumul îşi schimbă înfăți- 
şarea, munţii încep dela Baziaș să-i îngusteze albia. 

Intrăm în majestuosul defileu care aduce o înviorătoare 
schimbare de decor, atât de așteptată după o călătorie exas- 
perantă de sute de kilometri prin pustă. La fiecare învârti- 
tură de cârmă, la fiecare cotitură, ceva nou ne răpeşte bana- 
lului vieţii. Frumuseţea peisajului se îmbină armonic cu săl- 
băticia variată a pereţilor năprasnici şi ameninţători printre 
cari ne strecurăm. 





Belgrad. 


Vasul e prins de vâltori şi repezişuri înspumate, „nu-i nu- 
mai frumos ci şi înfiorător. Efectele de lumină se schimbă 
după lărgimea şi îngustimea văei: aci e numai de 120 metri, 
aci se lărgeşte la 2 kilometri. Valea Cazanelor e aşa de în- 
tortochiată încât ai senzația că Dunărea se sfârșește ori se 
înfundă între pereţii stâncoși“. 

Puţine locuri pe fața pământului pot oferi ochiului aseme- 
nea panoramă ca cea înfăţişată de opera gigantică a naturii 
cunoscută sub numele de Cataractele Dunărei. Unică pe glob. 

Vaporul, vibrând din toate încheieturile, se luptă tăind ana- 
foare învolburate deasupra pragurilor stâncoase. 

Călătorul dezarmat cată îngrozit la fiecare cotitura. Pri- 
mejdiile îl înconjoară. 

Pilotul își încleştează mâinile pe roata cârmei. O singură 
mișcare greșită şi totul e pierdut. Nici o oprire, nici o ma: 
nevră de salvare nu-i cu putință în vâltoarea prin care trece 
vaporul. Ancora nu-i de folos, ghiarele ei nu prind pe fun- 
dul de piatră. 

Cea mai mică avarie la cârmă sau mașină și vaporul ajunge 
o jucărie în voia curentului vertiginos. 





Ruinele Golubac. 


Nici o parte a Dunărei nu este mai bogată ca aceasta în 
urmele rămase din vremea stăpânirei şi civilizației romance. 

Impozantele rămăşiţi ale unor opere de arhitectura romană, 
pe apă şi de canalizare rămasă, ne vorbesc, după două mil 
de ani, despre munca titanică dusă de stăpânitorii lumei vechi 
pentru a învinge natura în această regiune bănățeană. 

Se văd urmele drumurilor tăiate în stâncă de pe vremea. 
lui Tiberius, Vespasian, Domițian şi Traian, canaluri, resturi 
de ziduri, monumente, Băile Herculane, Tabula Traiană, pi- 
cioarele celebrului pod, turnul lui Sever, — o sumă de relicve 
ale trecutului istoric. 

Dela Orşova drumul se schimbă înspre miază-zi, trecând 
cu atenţie prin canalul Porfilor de Fier, păzit de credincioasa 





Cazanele. Tabula Traiană. 


sentinelă, insula Adakaleh, spre a ajunge la Turnu Severin, 
oraş nou, deşi în jurul său s'au găsit urme dintro epoca 





Porţile de fier. 


preromană. In vechime se numea Drubatis Pontes, castru ro- 
man pentru paza podului, ale cărui picioare se pot vedea când 
apele sunt scăzute. 

Turnul minunat 1) care se vede pe mal în dreptul grădinei 
publice nu pare a fi din timpul podului, zidăria se macină. 
Se crede că ar fi de pe vremea împăratului Alexandru Sever, 
care a zidit şi cetatea Severinopolis. 


In evul mediu Severinul era capitala Banatului Olteniei, care mai târziu 
sa mutat la Strehaia şi apoi la Graiova, iar episcopia la Vâlcea, păstrând 
numele de Episcopia Noului Severin. 

Viaţa Severinului modern începe din 1841, sub Alexandru Ghica şi ın- 
florirea lui se datoreşte în mare parte Primei Companii Austriace de Na- 





Dunărea la Turnu Severin. 


vigatie pe Dunăre (D.D. S. G.), întemeiată la 1851, cu dreptul de a construi 
pe malul Dunărei agenţii, magazii şi ateliere. 

Călătoria pe care noi o facem azi de plăcere, bunicii noştri o făceau de 
nevoe, mergând la Viena pe Dunăre cu vaporul nemţesc. 


In port nu se fac mari încărcări, sunt însă multe vase în 
trecere. Pentrucă prin canalul Porţilor de Fier nu se poate 
remorca decât un singur vas, convoiurile de şlepuri sunt ne- 
voite să ancoreze în Severin şi să aştepte rândul. 


1) Persoane pioase s'au îngrijit de întreţinerea acestui străvechi monu- 
ment. Un primar chiar Pa văruit (!) cu ocazia vizitei Regelui Carol 1. 

Un şantier naval, bine utilat, lucrează vapoare, şlepuri, 
vagoane şi mașini agricole. 

Orașul acesta, bine croit, într'o situație pitorească, pe un 
mal înalt, cu bogata plantație a grădinilor în etaje, are o ad- 
mirabilă perspectivă. Are şi suflet acest oraș menit să ajungă 
un far care să radieze până în Banatul sârbesc, prin Biblio- 
teca „Bibicescu“ cu ramificații în toată regiunea 1). 


* 


Dela Severin, după un cot bine pronunțat în formă de pot- 
coavă în jurul ostrovului Corbul, malurile se lasă tot mai jos, 





Poarta Stambul din Vidin. 


îmbrăcate în livezile și viile Orevifei. Din dreptul Hinovei 
spre Răsărit, o urmă străveche brazdează pământul oltenesc: 
„Valul lui Traian“. 

Ruini, ruini se găsesc peste tot, pe malul românesc ca și 
pe cel sârbesc; urme de zidărie, cărămizi romane, vase, mo- 
nede, cioburi şi ciolane. Urmele unor antice colonii militare, 
de castre romane garnizoane pentru paza graniței dunărene 
la Bârza-Palanca (vechea cetate Aegeta), la Florentin, Cetatea, 


1) Merită toată admiraţia cei câţiva dârzi olteni, cari au ridicat acele 
temple de lumină ca mărețul palat cultural, muzeul, biblioteca şi liceul cu 
bogatul parc, o admirabilă grădină botanică. 

Gruia — astăzi mari şchele de grâne pentru şlepurile ce co- 
boară încărcate la vale spre piața Brăilei. 

Vaporul se opreşte la Calafat. 

Care să fie origina acestui nume? In termeni nautici a 
călăfătui, înseamnă a smoli vasele plutitoare bătând câlţi 
între bordage de lemn ca să nu pătrundă apa. 

În toate războaiele din valea Dunărei, Calafatul a jucat un rol militar în- 
semnat din cauză că este aşezat pe o înălţime care domină malul opus 
şi bate Vidinul ca în oală. i 

In războiul Independenţii trupele române au organizat o serie de baterii 
„servite în cea mai mare parte de marinari. 

Dela Calafat trecem la Vidin, care apare în istorie cu mult 
înainte de venirea Bulgarilor, deşi citadela poartă şi numele 





Calafatul, 


de Castelul Bulgarilor cu fundament de zidărie romană. Pare 
sa fi purtat în antichitate diferite nume: Bononia, Vendemis, 
Bidynum şi Viminațiul. 

Terenul aci e băltos. Smârcurile rămase nu pot fi decât 
resturile unui vechiu braț al Dunărei, azi astupat. 

Teatru a sângeroase lupte, aci bateriile noastre au scufun- 


dat în 1877 monitorul turcesc „Podgoriţa“. 
x 


Dela Vidin, Dunărea potolită, se îndreaptă hotărită spre 
Răsărit, printre maluri joase acoperite cu nesfârșite zăvoaie 
de sălcii. 

Intâlnim: pe malul drept Arcer Palanca, fosta Ulpia Ra- 
tiaria, capitala Daciei Ripena, unde ar fi fost exilat Sila; 
Lom Palanca, pe numele cetăţii romane Almus, la gura Lo- 
mului. Trecând printre uşoare dealuri pe dreapta şi bălțile 
Nedeia pe stânga, ajungem la gura Jiului, apoi la Bechet 
şi la Rahova, stăpânită de Mircea până ce i-a fost răpită de 
Baiazet în 1396 1). Mai la vale pe malul bulgar, pe urmele 
cetații Ulpia Oescus, la gura Ischerului se înalță localitatea 
Ghighiul. 

Trecem de balta Potelu, de satul Celei, vechea cetate Coelius 
depe vremea Antoninilor, cu coloniști din Roma. Romanați 

născuţi în Roma ,ne oprim puţin la Corabia, oraşel tânar 
de pe vremea lui Ion Cuza, port de cereale, vin și cărbuni de 





Dunărea la Corabia. 


pe valea Jiului. Aci s'a durat primul pod pe care a trecut 
oastea română în 1877. 

Ceva mai la vale, la gura Oltului e satul Islaz, unde s'au 
sfinţit drapelurile revoluţiei din 1848. 


Poporul şi azi pomeneşte în cântece numele patrioţilor, cari aci au pre- 
gătit în taină isbucnirea revoluţiei : 


Să trăiască Popa Sapcă, 

C'a scăpat ţara de clacă 

Şi Goleştii câte trei 

Că ne-au dat câte-un bordei 2) 


1) Col. Drăghicescu. 
2) Vlahuță. 

După ce treci gura Oltului, apare 7arnu-Măgurele. In an- 
tichitate era aci o cetate: Romula fondată, se zice, de Traian. 
Numele de azi îl are dela un turn, azi dărâmat. 

Unii susțin că noul oraș a fost zidit de nişte Evrei goniţi 
din Ungaria sub Vlad I (1370). 


A servit multă vreme drept cap de pod a cetăţii de pe celălalt mal: 
Nicopoli. Turcii au prefăcut-o în rata, fiind pe cel mai scurt drum spre 
pasul Şipca prin Balcani direct la Stambul. In toate războaiele cu Turcii 
oraşul a avut mult de suferit. Azi se fac aci mari incărcări de cereale. 





Turnu Măgurele. 


In faţă avem Nicopoli (oraşul victoriei). 

Cine a fost fundatorul acestei cetăți? Heraclius sau Traian? 
Nu se ştie. E sigur că hoardele lui Atila l-au învestit fără 
să poată intra în oraş. 


Constantin cel Mare, întări cetatea ca să poată servi de avant-post îm- 
potriva năvălirilor barbare. 

Aci s'a dat celebra bătălie (1396) în care Sultanul Baiazet Fulgerul (II- 
derim) a sdrobit armatele aliate ale creştinilor, comandate de Sigismund 
Regele Ungariei. 

In 1877 cetatea a fost aproape distrusă prin bombardament şi fu ocupată 
de trupele române sub comanda Generalului Manu. 

Mai la vale dăm de /nsula Belina. (Bersina sau Persina) 
după care a stat adăpostită escadra de monitoare Austriace, 
care n'a urmat pe Dunăre mersul armatei de uscat în Dobro- 
gea, precum a făcut escadra Română. 

N'au ieşit din adăpost decât după trecerea dela Flămânda 

General Averescu), încercând să distrugă podul, şi în urma 

unei telegrame a mareşalului Machensen: „din nouă moni- 
toare macar unul trebue să ajungă la pod“ —, dovedind ce im- 
portanță se da acelei treceri. 

Ajungem între Zimnicea pe stânga şi Șistov pe dreapta, 





Dunărea la Zimnicea. 


orașe istorice şi strâns legate prin poduri de trecere ale ru- 
şilor la 1877, ale germano-bulgarilor în 1916. 

Baiazet a ocupat Şistovul odată cu Vidinul. In 1868 aci s'a fălfâit steagul 
revoluţiei bulgare de Hagi Dumitru. 

Continuând drumul privind şirul de sate româneşti ce se 
ivesc dincolo de bălțile inundabile, precum şi malul bulgar 
deluros, iată-ne şi la Rusciuk, fost Prisca pe vremea Romani- 
lor și aşezat la îmbucătura Lomului. 

Pe ruinele ei, Turcii au organizat un centru militar dunărean. Mihai, la 
4595, bate aci pe Mustafa Paşa, pradă şi arde orașul. In războaele dintre 
Turci şi Ruși, Rusciukul servi drept cap de pod. Celebrul Kutusof ocupă 
în I8r1 cetatea. In 1877 suferi mult din cauza bombardamentului de pe 
malul românesc din partea bateriilor din Giurgiu şi Slobozia. 

In 1916 prima lovitură a Marinei Româneşti aci avu loc, asupra basti- 
mentelor austriace aflate în portul Rusciuk. 

Dintre porturile bulgăreşti de pe Dunăre, numai Rusciu- 
kul a progresat luând un aspect occidental. Toate celelalte 
au rămas în aceeaş stare orientală, cu mult mai prejos decât 
porturile româneşti. Pe când la noi, vasele încarcă la cheiuri 
şi platforme de piatră, în Bulgaria vasele lucrează la ma- 
lul natural. 

Rusciukul însă, așezat pe înălțime, într'o poziţie pitorească, 
legat cu drum de fier, s'a modernizat în anii din urmă 'mai 
mult decât Giurgiu. 

In fața Rusciukului şi mai depărtat de Dunăre apare Giur- 
giul. Dunărea aci e foarte largă, are aspectul unui lac. Malul 





Bazinul de iernat la Giurgiu. 


drept înalt, malul stâng jos, băltos, acoperit cu zăvoaie de 
sălcii. 

Fost-a aci un oraş pe vremea Romanilor? S'a pretins că da: 7rimamius. 
Distrus de Huni mai târziu, Justinian l-ar fi refăcut numindu-l Theodora- 
olis, după numele grațioasei şi cochetei sale soții. 

Unii susţin că Giurgiu a fost fondat de Cruciaţi; alţi spun că aci era o 
colonie genoveză : San Giorgio, după numele patronului Republicei. 

Stăpânit când de Turci, când de Români, la 1804 e prefăcut în raia tur- 
cească. 


In 1916 centrul oraşului Giurgiu a fost distrus de obuzele trimese de 
bateriile din Rusciuk. 


Cu portul Giurgiului s'a cheltuit foarte mult, căci de fapt 
sunt aci trei porturi: 1) un canal artificial în fața oraşului, 

2) în partea de jos a oraşului, la Smirdă şi 3) la Ramadan 
pe Dunărea mare în fața Rusciukului. 

Aci se vede că Dunărea mănâncă malul bulgăresc și de- 
pune la malul românesc, din cauza rotației pământului. Noi 
câştigăm pământ, dar porturile noastre rămân pe uscat, tre- 
buie să cheltuim mereu pentru lucrări hidraulice. Oraşele 
rămân la câţiva kilometri departe de porturi. 

In portul Ramadan, Serviciul Hidraulic Român, îşi are se- 
diul cu toate aparatele și materialul flotant de dragaj şi ba- 
lisaj. Conducta de petrol, un atelier de reparaţii. 





Giurgiu. 


Ocolind ostroavele ce tot mai dese apar în cale, ajungem 
în dreptul satului Flămânda, de unde pe vremuri se bombarda 
Rusciukul, iar în ultimul războiu fu ales locul de trecere a 
fluviului, pentru îndrăsneaţa ofensivă a generalului Averescu. 

Reușita deplină a loviturii ar fi avut urmări incalculabile. 
Românii ar fi căzut în spatele şi pe comunicațiile armatei 
bulgare din Dobrogea, întregul front era să fie răsturnat. 
Cu toate dificultăţile întâmpinate, dacă nu se cereau trupe în 
Carpaţi, operaţia nu se întrerupea. 


+ 

Iată-ne la Turtucaia, pe locul fostei fortărețe Transmarica a 
lui Constantin cel Mare. 








Turtucaia. 


Pe timpul lui Mihai, Turtucaia a fost arsă și devastată în câteva rânduri. 

La 1773 fu ocupată de Suvarov. La 1877 Turtucaia nu jucă nici un rol 
militar. Dar dela 1916 Turturaia înseamnă o pagină de doliu în istoria răz- 
boiului pentru întregirea neamului. 








Olteniţa. 


Turtucaia ne-a fost o lecţie aspră!) din care s'a văzut ce insemnează 
nepregătirea şi ce rol mare poate juca marina, 


1) C. Kirițescu : /sforia Războiului pentru întregirea României. 

In faţa ei, pe malul stâng, jos în massa verde palidă a pă- 
durilor de sălcii sclipeşte apa Argeșului, care aci se varsă în 
Dunăre şi oraşul Oltenița. 

In unghiul acesta s'a ridicat odinioară mândra cetate Con- 
stanțiola zidită de Constantin cel Mare. 

De când şi de unde a apărut numele de Oltenița? Nu se 
ştie. 

Continuând drumul spre Răsărit, ajungem la Silistra, pe 
vremuri celebra cetate Durostorum, care era cheia Moesiei 
inferioare. Se zice că aci s'ar fi născut Actius, învingătorul 





Silistra. 


Jui Atila. Pe timpul lui Iulian al II-lea, creştinii de aci au 
fost crud persecutați; mulţi din ei erau aruncaţi în foc. 

Nod strategic, fu pe vremuri mărul discordiei între Români 
şi Bulgari, sangiak turcesc, frontieră artificială, podgorie 
bogată. 

De aci, Dunărea se. desface în două braţe: Borcea şi Du- 
nărea propriu zisă. 

Pe Borcea, la vre-o 7 kilometri e oraşul şi portul Călăraşi. 

Portul acesta e foarte tânăr, întocmit de Prinţul Știrbei, 
ca şchele de încărcare a cerealelor din imensul Bărăgan. 


Se crede că pe aci ar fi trecut Dunărea Alexandru Machedon cu armata 
sa. Datele scrise ne-au rămas dela un martor ocular, Ptolomeu, general 
macedonean. 

Pe drumul nostru întâlnim orășelul Ostrov în fața grupului 
de insule /ojea. Mai la vale, după Dervent, ajungem la Ra- 
sova unde se găsesc ruini romane. Dela Dunăre, pe aci e 
cel mai scurt drum spre Adam-Klissi. 

De aci cursul Dunărei se îndreaptă spre Nord. In dreptul ostrovului Hi- 
nogul se găsesc urmele marei cetăţi Axiogolis. In apropiere se vede șanțul 


cu numele de Valul lui Traian — se zice că ar fi lucrat de Teodosiu cel 
Mare. 


In groaznicele lupte cari s'au dat în această regiune în 
campania din 1916, escadra de monitoare a dat un preţios 





Călăraşi. 


ajutor. Sub focul bateriilor inamice, escadra a executat o 
mișcare ofensivă în spatele frontului inamic. Mackensen a 
destituit pe comandanții bateriilor de pe maluri. 

Din dreptul Raşovei ne apare proectat pe cer, ca o imensă 
rețea de paianjen, grandiosul pod dela Cernavoda. e 

Este, desigur, o măreață şi gigantică operă, o rară întru- 
pare a geniului omenesc. 

Nu are pereche nicăeri în Europa. O măiastră îmbinare de 
technică și artă, în aşa de uriașe proporții încât face o im- 
presie de neuitat. De jos, picioarele pilele de granit, par 
fine şi svelte, iar armătura suspendată, compusă din miriade 


3 

de bare şi corniere nituite, pare o complicată dantelă me- 
talică lucrată c'o precizie matematică. Ă 
Urmărind linia metalică ce leagă cele două maluri, te gân- 





Podul „Regele Carol I“ 


deşti la înțeleptul Rege Carol care se zice, înainte de a primi 
coroana ce i se propunea, a privit lung la o hartă și luând 





Cerna-Voda. 


un creion, a tras o linie dela Londra la Bombay — linia 
dreaptă trecea prin București—Cernavoda—Constanța. 

Tot mergând spre Nord, printre bălțile dintre Borcea și 
Dunăre, în dealurile dobrogene martore ale luptelor din ve- 

chime şi până la cele din ultimul război, ajungem la Hârșova, 
vechiul Carsium, poate de origină dacica, zidita pe un mal 
stâncos pe care Dunărea îl roade formând anafoare și contra- 
curenţi primejdioşi navigaţiei. 

In evul mediu era cuibul unor hoarde de Tătari. Trupele lui Mihai sub 
comanda lui Preda Buzescu, trec Dunărea pe ghiață, cuprind şi jefuesc ce- 
tatea, a cărei fortificaţie fusese lucrată pe timpul lui Ludovic Regele Un- 
gariei. 

In răsboaiele dintre Turci şi Ruși e organizată în cap de pod. 

In 1916 a fost distrus de inamici sau aliaţi, nimicindu-se, 
şi un muzeu interesant, format în cursul unei vieți de insti- 
tutorul Cotov. 





Hârşova. 


Mai jos de Hârşova, în dreptul ostrovului Gâsca, Dunarea 
se uneşte cu Borcea, primind și râul Ialomița, ca să se des- 
facă din nou: un braț pe sub malul dobrogean — Dunărea Ve- 
che, care trece pe la Măcin şi iese tocmai la Ghecet, în faţa. 
Brăilei. Navigaţia obișnuită urmează numai în lungul malului 
stâng. 

La Măcin în 1877 a fost torpilat un monitor turcesc. 

Inainte de a ajunge la Gura Ialomiței, se găsesc urmele 
Cetăței de flote sau de floci. 

Unii cred că numele ar veni dela Flosis, cum se chema 
partea de jos a Ialomiței. Alții susțin că numele vine dela. 


www.dacoromanica.ro 


36 JEAN BART 
a 











lâna oilor adunată aci dela turmele cari treceau în Dobrogea 
la pășune. Tătarii se instalaseră aci, transformând-o într'o 
cetate tare. Mai la vale există un punct numit Vadul Oiei. 


* 


In scoborişul nostru ne apare după un cot, o pădure de 
catarge: e Brăila. Dealungul cheurilor vapoare de mare, la 
malul opus sute de șlepuri ancorate, elevatoarele dudue ridi- 
când cereale din şlepuri şi vărsându-le şivoiu în vapoare. 





Pe cheu, furnică lumea printre movile de porumb dat la. 
lopată. 

Simţi atmosfera de mare port în plină activitate. 

Brăila are o situaţie minunată, parcă anume natura i-a pre- 
gătit cele mai favorabile condiţii: malul adânc înlesneşte aco- 
starea yapoarelor maritime de mare tonaj, capăt de drum 
maritim, la răscrucea comunicaţiilor de apă şi de uscat, cu 
mari posibilități de legături în toate direcţiile. 

De unde numele Brăila ? Să vină dela vorba genoveză Bariliana (bu- 
toiaşe), sau dela satul pescăresc a lui Moş Brăilă ? 


E curios că tocmai în acest admirabil loc, nu se găseşte nici o urmă 
din epoca romană. 

Brăila a cunoscut timpuri de belşug fantastic. 

Astăzi portul e în plină decadenţă. Cei cari aruncau aurul 
otlinioară cu amândouă mâinile, acum se gândesc cu melan- 
colie la trecut şi cu groază la viitor. 

Și totuşi roata vremii se poate întoarce. Se așteaptă de- 
clararea Brăilei zonă liberă pentru a atrage, cum e firesc, 
un curent de tranzit prin acest port. 


De câți-va ani s'a începutin Brăila o mişcare culturală, începând cu strån- 
gerea datelor din trecutul acestui oraş. 

Cercul Anal/elor Brăilei merită admiraţie şi sprijin pentru opera începută, 
adunând un bogat material documentar asupra problemelor de export ce 
se impun, pentru a da viață Brăilei. 


De acum înaintăm pe Dunărea maritimă. După ce trecem 
de gura Siretului apare Ga/aţii. Pe un mal înalt, albesc niște 
măreţe clădiri: Cazărmile Marinei dela Ţiglina. Pe locul acela 
a fost celebra cetate Gherghina. Ruinele ei s'au descoperit 
pe la 1700, pe timpul lui Const. Duca. Se crede a fi fost zi- 
dită de Traian. Unii susțin că aci a fost Caput-Bovis, de 
unde ar fi luat Moldova armele sale: Capul de zimbru. 


Numele de Galafi pare a fi celtic — ar fi fost aci se zice o colonie de 
Gali. Părerea nu se spijină pe nici o descoperire. S'au găsit insă monede — 
purtând numele de Galati. Mulţi susţin că aci era o colonie a Kalatilor, fu- 
giti de sub stăpânirea Bizantinilor. ` 

Cronicele vorbesc despre Republica Bârladului și a Galiciului-mic. 

După descălicare, de Galaţi ru se mai pomeneşte decât sub Alexandru- 
cel-Bun. 

De aci de pe malul lacului Brateș a plecat pescarul Petru Rareş ca să 
ocupe scaunul domniei. 

Pe la 1651 Tătari din Crimeia ca frunza şi iarba, se revărsară dela Nistru 
şi prefăcu Galaţul în cenuşă’). 

De aci, din Galaţi, a început la r821 mişcarea naţională a Grecilor in- 
potriva Turcilor (Eteria). 


La 1834 Mihail Sturza declară Galaţii porfo-franc. 

Efectul se vede imediat. Numărul vaselor cari vin în port 
creşte considerabil. După războiul din Crimeia, când se în- 
ființează Comisiunea Europeană a Dunărei, prin internaționali- 
zarea fluviului, începe marele export de cereale. Epoca de 
aur a Galaţului. 


1) Missail. 

Doi oameni merită toată recunoştinţa Gălăţenilor: M. Sturza 
şi M. Cogălniceanu, cari şi-au dat seamă la timp de impor- 
tanța navigaţiei şi a porturilor în vieața economică a țării. 

Prin legea vamală din 1874 se desființează porto-franco şi 
începe decadența Galaţilor. Totuşi prin iii rămâne portul 
de import de mărfuri şi coloniale. 

Negustorii din toată ţara, aci vin să se aprovizioneze. Toţi 
aşteaptă înființarea zonei libere, pentru a ridica iarăşi acest 
port în care ca într'un fund de pâlnie trebue să se scurgă 
produsele din Ardeal, Moldova, Bucovina, Basarabia şi Po- 
lonia. 





Ca şi la Brăila, s'a lucrat un basin cu silozuri. Și pentru 
că aci este centrul de export al cherestelelor, venite cu plu- 
tele pe Siret, s'a lucrat un nou basin special pentru lemnărie. 

După războiu, populaţia oraşului aproape s'a dublat, în cea 
mai mare parte cu Basarabeni. 

Aci în Galaţi este sediul Diviziei de Dunăre, direcția ser- 
viciului N.F.R. şi reşedinţa Comisiunei Europene a Dunărei. 

„Galaţii, aşezaţi pe o peninsulă între Siret, Dunăre şi Prut, a prezentat 
totdeauna o admirabilă poziţie strategică. In 1916 oraşul a fost sub tunu- 


rile germane. In timpul retragerei Rușşilor grație marinei oraşul a scăpat de 
a fi jefuit. 

Dela Galaţi, Dunărea face un cot pronunțat, al Pisicei, 
primeşte bogatele ape ale ultimului afluent Prutul, la gura 
căruia, pe un mal înalt, se întinde orașul Reni (Reghen, o- 
raşul negustorilor greci). Turcii îi ziceau Tomorova şi-l în- 
corporaseră în raiaua Buceagului, Sub noi a luat o oarecare 
desvoltare, fără a reuşi să întreacă Galaţii. In 1916 a fost 
ştabul flotei ruse pe Dunăre. 

Mai la vale de Reni, sub poalele dealurilor Dobrogene, 
apare portul /saccea. (Vadul lui Isac). 


Cică pe aci ar fi trecut Dariu Histaspe (Regele Regilor), pe la 513 
înainte de Christ. , 

După datele istorice şi constatările geografice nu putea fi alt punct de 
trecere a fluviului în această regiune, 

Isaccea a servit totdeauna ca punct de trecere, pentru care a şi fost 
socotită ca cheia Dobrogei, căci din acest punct pleacă trei drumuri spre 
interior, 

După Darie, Impăratul Valente a făcut un pod pe la 367 d. C.; Turcii au 
aruncat 5 poduri pentru a trece impotriva lui Ştefan cel Mare, şi mai târziu 
a lui lon Vodă cel Cumplit; în 1828 trecură Ruşii iar în 1916 a fost durat 
un pod românesc pe şlepuri. 


Mai jos de Isaccea, la Ceata! (șghiale) începe delta prin 
desfacerea din Dunărea mare a braţului Chilia, care curge 
pe lângă malul basarabean. Mai la vale, după Tulcea este alt 
Ceatal, de unde Dunărea se desparte în două: braţul Sulina 
şi braţul Sf. Gheorghe. 

Să le parcurgem pe rând până la mare, începând cu braţul 
Chilia. 

Pe acest braţ, după câteva coturi apare pe stânga oraşul 
Ismail, 

Smil (oraşul smeilor) în limba arabă. Se văd încă ruinile 
aşa zisului Castel sau Bastion Veneţian. 


Românii uniți cu Genovezii, conservară mult timp această regiune dela 
gura Dunărei, 

Ştefan cel Mare ţine aci ca şi la Kilia o garnizoană puternică, Turcii 
ajungând în partea locului întări cetatea servindu-se de ea ca un cap de pod. 

Mihai Viteazu ocupă Ismailul şi Kilia pe la 1595, dar nu se poate men- 
ţine împotriva Turcilor. 

Ismailul de multe ori a fost asediat pe vremea războaelor dintre Turci 
şi Ruşi, La 1790 Suvarov cucerind cetatea, măcelări garnizoana şi populaţia 
civilă din Ismail. Zidurile cetăței fură minate şi aruncate în aer, 

Mai jos de Ismail braţul se desface într'o împletitură de 
brațe mai subțirele, care se unesc la Chilia. 

Numele pare să derive dela Aquilea. Corăbierii Greci îi spu- 
neau Iycostomul — pentrucă apa Dunărei ce se varsă în 
mare părea că vine dintr'o gură de lup. 

Astăzi sunt două Chili. 

Să nu le confundăm. Pe malul stâng e Chilia Nouă. Pe 
malul drept în deltă, la gura canalului Tătaru, e Chilia Veche 
(Eski Cale) pe ruinile vechiului port Aguilea. Prin grădi- 
nile cu zarzavat ale satului se găsesc şi azi monede şi urme 
ale splendoarei acelei cetăţi, odinioară regina Dunărei. 

Probabil că acest vechiu port era în antichitate chiar la 
gura fluviului, pe malul mărei. Acum a rămas departe, din 
cauza imenselor depuneri ale Dunărei. 


Chilia nouă, după Miron Costin, pare a fi fondată de Genovezi. Pe la 
1200 era capitala Cumanilor. Intre 1355—1460 a fost a Munteniei, apoi visul 
Moldovei, care-i înțeleg importanţa strategică şi comercială a gurilor flu- 
viului. 

Stăpânită pe rând de Romani, barbari, Bizantini, Genovezi, Veneţieni, 
Munteni, Moldoveni, Tătari, Unguri, Turci, Ruşi, Români, avu de suferit 
în lungul vremurilor. O biserică bine conservată reamintește domnia lui 
Ştefan cel Mare, — unii respectând stema cu cap de zimbru. 

După 1856 revine Moldovei. odată cu cele 3 judete, —spre a o pierde 
din nou în 1879. i 

In timpul războiului din 1916, pe brațul Chiliei s'a adăpostit toate vasele 
militare şi comerciale ca să fie în afara bătăiei tunurilor inamice instalate 
pe malul Dunărei : Tulcea-lsaccea-Bugeac. Era un convoi de câteva sute 
de şlepuri cu provizii. Grâul trimis din aceste şlepuri, a hrănit armata și 
populația din Moldova. 


Dela cele două Chilii, brațul iar se fărimițează, pentru 
a se reuni ceva mai sus de Vâlcov. 

Cel mai mare centru de pescărie din ţară, patria icrelor 
negre, situat între nişte smârcuri. In fiecare primăvară e ame- 
nințat de inundaţii, oamenii se suie pe acoperișuri sau trag 
Jotcile în casă şi se culcă în ele. 

Pe toate ulițele sunt punți de lemn şi poduri arcuite ca 'la 
Veneţia. 

Este în adevăr o aşezare omenească unică şi originală, 

Numai funcţionarii şi grănicerii sunt Români. Toată po- 
pulaţia e rusească. Toţi sunt pescari, unii cazaci zaporojeni, 

alții haholi maloruşi. Toţi sunt fugiți ca sectari, persecutați 
de mama Rusia. ` 

Dela Vâlcov Dunărea se resfiră în mai multe braţe îndrep- 
tate ca o coadă de păun dela Nord până la Est, revărsându-se 
în Mare. Unele din ele, ca Po/unojnoe, Patapof, au fost adân- 
cite de Ruși spre a scăpa de tutela Comisiunei Europene. Azi 
depunerile de nisip le-au înfundat din nou şi soarta lor viitoare 
e în mâinile C. E. D. 1). 

* 

Ajunși la mare, să ne întoarcem înapoi pe acelaşi drum 
până la Ceatal, şi să luăm drumul pe apele Dunărei neumblate 
încă de noi. 





Tulcea. 


Prima aşezare românească e Tulcea, aşezată pe o înălțime 
într'o poziție pitorească. 

Fluviul face aci un imens cot, foarte periculos pentru na- 
vigaţia vaselor de mare tonaj. S'a propus tăierea cotului, dar 
portul Tulcea ar rămâne pe uscat. 


In antichitate aci era vechiul Aegyssus al Moesiei, Pe timpul Turcilor, 
Tulcea fusese cap de pod. 

In războiul din 1828 Tulcea a fost aproape distrusă de Ruşi. Turcii aveau 
aci un port militar naval şi un arsenal, şub adăpostul natural format de un 
pinten de stâncă, mai jos de oraş. 


1) „Delta şi gurile Dunărei merită o carte aparte, — pe care nădăjduim 
să o facem“. (Din nefericire moartea autorului a retezat firul atâtor planuri. 
L. N. R.) 

Pe un colnic (Hova-Tepe) Românii au ridicat un monument pentru a 
perpetua suvenirul ocupărei Dobrogei. Nu s'a inaugurat niciodată — ca să 
nu se supere Ruşii — dorobanțul şi vulturul monumentului priveau spre 
Basarabia. In războiul din 1916, trupele inamice l-au distrus şi aruncat în 
Dunăre. Oraşul a fost cumplit ruinat. Pe străzi erau tranşee, casele um- 
plute cu saci, ferestrele serveau de metereze. 


Dela Ceatalul Tulcea, Dunărea iar se bifurcă, un braţ o ia 
spre Sulina şi altul spre Sf. Gheorghe. Până la Sulina nu mai 
întâlnim nici un port. Sunt numai câteva sate noi de pescari, 
ca Gorgova, Ceamurlia, create pe la 1895—96 de către poetul 





Sulina. 


I. Neniţescu pe când era prefect de Tulcea, cu gând dea. 
româniza populaţia deltei. 
Braţul Sulinei străbate o regiune băltoasă, aproape pustie, 
canalul de navigaţie este lucrat şi întreţinut cu mari 'cheltueli. 
Malurile sunt petruite, marile coturi au fost tăiate, așa că 
vasele navigă ca pe un mare bulevard de apă. Este mai larg 
decât canalul de Suez. Vasele se pot întâlni în voe. 


Portul Sulina era pe timpul Turcilor un cuib de pirați, Greci şi Maltezi, 
cari înşelau vasele de pe mare, cu felinare prinse la coarnele boilor, le înă- 
moleau şi tot ei se prezentau să le dea ajutor. 

Numai după războiul din Crimeia, (Trat. din Paris 1856), când s'a stabilit 
aci Comisiunea Europeană a Dunărei, a început să se facă ordine şi în 
aceste părți. 

Oraşul are patru străzi în lungimea cheului, şi a cincea e 
în baltă de unde încep pădurile. de stuf. Aproape de gură, 
palatul C. E. D., pe cheu se ţin lanț consulate, agenții, 
cafenele şi cârciumi. Este o așezare originală, c'o lume foarte 
pestriță, care nu trăeşte decât din viața portului — nu are 
nici industrie, nici agricultură, 

Un oraş cosmopolit, cun mosaic de rasseg!). 

Să ne întoarcem din nou spre Tulcea, pentru a cerceta şi 
ultimul braț al Dunărei, Sf. Gheorghe. Incă dela Ceatal apar 
cele cinci vârfuri de munţi (Beş Tepe); la picioarele lor Pris- 
lava şi Mahmudia, sate c'o populaţie în majoritate rusească. 





Regele Carol I şi Principele Ferdinand cu ocazia unei vizite 
la o cherhana. 


Braţul este foarte cotit, aşa că navigi câteva ceasuri şi te 
pomeneşti că ai în față aceleaşi localități pe lângă cari ai 
trecut. 

Până la mare nu întâlneşti nici un port. Sălbătăcie peste 
tot. Nesfârşite păduri de stuf și gheoluri bogate în peşte. 

Navigaţia pe acest braţ este foarte rară. Nu sunt curse re- 
gulate de vapoare ca pe celelalte brațe ale Dunărei. Mai mult 
pescarii se folosesc de acest drum de apă. In deltă — regatul 





1) Nota L. N. R. Viaţa acestui ciudat oraş a fost redată în literatură 
prin romanul „Europolis“ de Jean Bart. 

ţânţarilor şi patria lăcustelor — nu sunt drumuri, oamenii 
circulă cu lotca prin gârlele cari leagă lacurile cu Dunărea. 

O lucrare de mare importanță a executat Direcţia Pescă- 
riilor Statului. Din gârla Dronov, care lega Dunărea cu lacul 
Razelm, s'a lucrat un canal navigabil (Regele Carol I). 

Intrând apă dulce în Razelm, în câţiva ani producţia de 
peşte s'a înzecit. 

Chiar la gura Sf. Gheorghe e satul de pescari Cafarteţi, 
unde este proectată viitoarea gură de navigație. Sunt două 
proecte: unul este pentru tăierea unui canal mai în sus de 
actuala gură, altul pentru un canal mai jos, spre Portiţa. 

Ori, în această regiune sunt bancuri de nisip formate de 
curentul litoral. 

Adevărul e că: dacă la Dunăre avem observaţii şi studii pe 
timp de 70 de ani, nu avem destule studii făcute la „mare. 

Numai cu o muncă de câţi-va ani, printr'o strânsă colabo- 
rare (Marina, Pescăria, Porturile şi C. E. D.), se poate ajunge 
la cunoaşterea acestei mări, care ne scaldă țara şi pe care 
trebuie să o stăpânim în chip efectiv. 

CAPITOLUL II. 


LUMEA DUNĂREIL. 


a) DRUM DE APĂ. 


Navigaţia e una dintre cele mai vechi arte — barca & 
mai bătrână decât carul. Omul primitiv, care se oprise la 
început pe malul fluviului ca în fața unui obstacol, ajunse 
cu timpul să se folosească de acest drum pe care natura i-l 
punea la îndemână. 

Desigur, pe oglinda apelor curgătoare, învingându-şi teama. 
de necunoscut, s'a deslipit de pământul ferm cel dintâi în- 
drăzneţ copil al omenirei din vârsta primelor epoci, ca să 
_se avânte plutind pe elementul lichid şi mişcător. 

Trunchiul de copac grosolan cioplit, care plutea coborând 
singur pe curentul apei, este sâmburele arhitecturei navale 
şi primul pas al artei nautice. 

. Dunărea este un drum care merge singur. 

Dunăre! Dunăre! drum fără pulbere..... 

Scoborând scara vremei, până la cele „mai înapoiate tim- 
puri legendare, găsim urme de navigaţie pe drumul acesta 
de apă care tae în diagonal continentul. 

Pe apa tulbure a Dunărei a plutit pe rând vase de felu- 
rite forme şi numiri: negrele nave feniciene, triremele elene, 
galerele romane, corăbiile bizantine, caravelele genoveze, ga- 
lioanele venețiene, bolozanele turceşti, şeicele căzăceşti, tri- 
handinele greceşti, pânzarele moldoveneşti, luntrile munte- 
neşti, nasadele ungurești.... până astăzi când vapoarele mo- 
derne se încrucişează sub ochii noştri pe această apă — ve- 
ritable mer en marche vers Orient. La trei tipuri numai, 
se reduc în fond toate aceste felurite nave, care reprezintă. 
cele trei faze de evoluție ale artei nautice: 


Barca. 
Corabia. 
Vaporul. 
* 
Numai printr'o disciplină ştiinţifică — în cadrul spaţiului 
şi al timpului — ne putem orienta prin haosul trecutului. 


Fixând Dunărea în cadrul istoric găsim înlănțuirile cauzale în 
cursul vremurilor şi raportul dintre situaţia locurilor, care nu 
se schimbă, şi massele umane în veșnică prefacere. 

Să privim în urmă: 

Dunărea în timpurile preistorice; în antichitate; în evul 
mediu; în istoria modernă şi contemporană. 

A fost aci, în valea Dunărei — ca şi în valea Nilului şi Eu- 
fratului — o civilizaţie, preistorică antielenă? 1). 

După ultime descoperiri apar la lumină astăzi dovezi că o 
civilizație antihomerică, a Pelasgilor şi Tracilor, a radiat pe 
calea Dunărei la Sud pe Marea Neagră şi Egee, în Tesalia şi 
Beoţia. 

Arheologii recunosc că dacă tradiţia întemeierei Athenei de 
Ciclopii Traciei nu e în totul dovedită, de sigur că este răsu- 
netul unei realități. Mitologia elenă sa născut în regiunea 
Carpato-Dunăreană. 


1. Mecinicof: Cele mai vechi civilizații au fost pe văile marilor fluvii. 

Zeităţile Uranus, Saturn, Gaia, Rheia, îşi au origina în 
acest mare Imperiu Pelasgic, care s'a întins alcătuind Troia, 
Micena şi Roma. Mormântul lui Ahile din Insula Şerpilor, 
valurile de pământ, troenele, tumulele sau gorganele, cultul 
soarelui, expediția la Dunăre a lui Osiris, a cărei memorie 
se păstrează în legendele românești — toate aceste urme ră- 
mase până azi, constitue istoria legendară, destinată a eşi din 
penumbră pentru a intra în lumina istoriei positive. 

Senzul fiecărei legende este închis ca sâmburele în inima 
fructului — s'a zis cu drept cuvânt, căci dincolo de istoria 
scrisă este istoria legendară, care trebue descifrată oricât de 
încâlcită ar fi. 

Cetăți întărite, orașe strălucite, temple măreţe, monumente 
de artă s'au înălțat şi s'au prăbuşit pe malurile batrânului 
Danubiu. 

Desgropările pe cari le facem azi, sunt dovezile unei vechi 
splendori dunărene, epavele unei lumi de mult înecate în o- 
ceanul vremurilor. S'au distrus cetăţile, s'au sdrobit monu- 
mentele, s'au spulberat popoarele cari le-au distrus ca și cele 
cari le-au ridicat. A rămas totuşi tradiţia, legendele transmise 
din gură în gură, din cele mai vechi timpuri până în zilele 
noastre. 

Fiecare oraş, fiecare sat de. pe malurile acestei străvechi 
ape, păstrează și perpetuă legendele și tradiţiile sale istorice. 

Aci, în valea Dunărei, mai mult ca oriunde, a fost o veşnică 
frământare de neamuri, popoare şi seminții, de cari azi nici 
urme n'au mai rămas, căci Dunărea a fost veşnic o cale de 
circulație mondială, legătura între Orient şi Occident, veriga 
dintre cele două continente, puntea dintre două lumi în veşnică 
prefacere. 

Fenicienii, prinții mărilor, plecau din porturile Sidonul și 
Tirul, cu navele lor lucrate din lemn de Libia, intrau pe gurile 
Dunărei, pe care o numeau Fison, aduceau produsele Orien- 
tului şi luau în schimb grâne, miere şi aur. 

Legenda geografică, bine cunoscută sub numele de Expe- 
diţia Argonauţilor, ne povestește de navigația făcută pe cursul 
lui Istros, fluviu sacru, fiu al Oceanului. 

Indrăsneaţa expediţie a lui Iason în căutarea lânei de aur, 
indică de fapt drumul noilor cuceriri de colonizare ale Thesalie- 

milor. Căci, după celebra cădere a Troiei, se sfarmă regatul 
lui Priam şi cheia Helespontului rămâne în mâna Grecilor, 
cari încep a se răspândi pe coastele Pontului şi pe malurile 
Dunărei. 

Grecii din Asia Mică, plecaţi din cetatea Miletului, se sta- 
bilesc în colonii prin părţile dunărene; zidesc cetăţi; fac co- 
merț cu peşte şi grâne, produse cumpărate eftin de la indi- 
genii Sciţi, Geţi, Daci şi vândute scump în Grecia, unde era 
lume multă şi pâine puţină. 

Herodot, părintele istoriei 1), a fost şi zi aci la Dunăre şi 
a cunoscut aceste colonii greceşti de pe acea vreme. Despre 
viața feluritelor populaţii din regiunea Dunărei, Herodot a 
scris unele lucruri văzute de el şi altele numai auzite de la 
alții. 

Ptolomeu, unul din generalii lui Alexandru cel Mare, fiind 
față la trecerea armatei macedonene peste Dunăre, care sa 
făcut cu ajutorul vaselor populaţiei locale, ne povesteşte în- 
tâmplările ca martor ocular. 

In massa tracică din părţile dunărene s'a infiltrat, prin schim- 
bul produselor, o civilizaţie grecească, care a pătruns adânc 
în ţinuturile barbare pe calea apelor — drumul cel îmai les- 
nicios în ţările înapoiate. 


* 


In Epoca Romană, Dunărea constitue una din fronturile 
marelui Imperiu. Era bariera ce despărțea două lumi: civili- 
zaţia latină meridională de barbaria septemtrională. Uriaşul 
exod al năvălirilor de la răsărit spre apus, schimbă caracte- 
rul fluviului. Romanii ocupă Dacia ca să pătrundă pe la Du- 
năre în inima rezistenței germanice, după ce nu reuşise pe 
la Rin. 

Nevoia de ordine i-au fădut pe Romani să ocupe şi malul 
stâng al fluviului. 

Ei aduc siguranța, liniştea şi bogăţia. Civilizaţia grecească 
rămăsese închisă între zidurile cetăților de porturi. Ordinea 
romană se întindea în tot basinul Dunărei. 





1) Acest Baedeker al lumei antice. 

Galerele romane, făceau legătura pe apă între metropolă şi 
porturile dunărene. O răspândită navigaţie fluvială exista pe 
acea vreme. 

In desgropările făcute la Axiopolis, în Dobrogea, lângă 
podul dela Cernavodă, la capătul valului Traian, unde fusese 
o puternică garnizoană a escadrei romane, s'a descoperit o 
inscripție în care se arată că acolo era sediul breslei mari- 
narilor de pe toată Dunărea. (Nautae universi Danuvi). 

Este interesant de ştiut, că pe locul unde azi sunt cazăr- 





Pescari pe Dunărea de Sus. 


mile Marinei Româneşti — Țiglina, la gura Siretului — era 
comandamentul flotei militare romane pentru paza Dunărei. 


* 


In Evul Mediu schimbul mărfurilor dintre Asia şi Europa 
centrală, se făcea prin marile căi de comunicaţie mondială, 
cari legau valea Gangelui cu Valea Dunărei. 

Produsele Indiei urmau prin caravane drumurile de uscat 
prin Arabia, Persia şi Anatolia, până la malul mărei, apoi 
luau drumul pe apă; intrau pe gurile Dunărei şi urcau spre 

4 

centrul Europei — statele dunărene au fost totdeauna țări 
de tranzit. Kilia şi Cetatea Albă, la gurile fluviului, ajung 
porturi înfloritoare, căci se găseau la întâlnirea a două do- 
menii comerciale deosebite. Pe acea vreme, Marina Moldove- 
nească, formată la şcoala marinarilor genovezi, intră pe piața 
internaţională. 

Inceputurile navigaţiei româneşti trebuesc căutate cu mult 
în urmă, în negura vremurilor, pe când navigația se con- 
funda cu pirateria. Dorința de pradă a creiat navigația. Pi- 
rateria — această spumă a mărei — veche ca şi lumea, a 
făcut să propăşească arta nautică, 

Căci Argonauţii, la drept vorbind, nu erau decât nişte pi- 
rați — ca şi Ulisse, Menelaos şi toţi ceilalți eroi, cari au je- 
fuit Troia, fiind mai târziu cântaţi şi idealizaţi de poeţii an- 
tichităţii. 

Populaţia băştinaşă, cu rădăcini adânci înfipte în malurile 
Dunărei, a umblat de sigur pe apă. Și amestecată cu di- 
versele seminţii venite dela Nord, ca Pecenegii, Cumanii, 
prădau cu vasele lor ușoare litoralul, în sus până la gurile 
Niprului şi, în jos până sub zidurile Bizanțului. Aceşti primi- 
tivi marinari, tăiară calea lui Svetoslav de la Kiev spre Ța- 
rigrad. 

In baladele, colindele şi cântecele populare româneşti, sunt 
amintite isprăvile străbunilor marinari pirați. Folclorul dună- 
rean este oglinda trecutului nostru istoric. Există şi o în- 
treagă mitologie de apă moştenită de poporul român. 

Inceputurile navigaţiei românești trebuesc căutate înainte 
de alcătuirea statelor române, în strânsele legături comer- 
ciale pe care le aveau Românii cu Venețienii, Genovezii şi 
Pizanii, stăpânitorii căilor mondiale pe apă în evul mediu. 
Despre ele vorbesc cronicele călugărului Nestor şi Constantin 
Porfirogenetul, precum şi vechea Diplomă Bârlădeană. In 
scrieri străine găsim date asupra navelor românești de pe 
Dunăre, din vremea lui Mircea şi Vlad Ţepeş; aceste vase 
uşoare pilotau şi serveau expedițiile cruciate cari urmau ca- 
lea fluvială. Sunt cunoscute: faimosul Statuto-Nautica al Do- 
gelui Antonio Tiepolo şi tratatul de comerţ încheiat între 
Anglia şi Moldova sub Petru Șchiopul. 

La Muntele Athos s'au găsit urmele unui far ridicat acolo 
de Ștefan cel Mare. 

In epoca navigaţiei cu pânze, forța braţelor fiind înlocuită 
prin forța vântului, proporţiile navelor cresc în așa măsură, 
încât multe corăbii de largul mărei, nu mai pot intra şi naviga 
pe Dunăre. Nu mai găseau pe fluviu adâncimile şi spaţiul 
necesar pentru manevră. 

Greoaiele corăbii venețiene şi genoveze, ancorau în fața 
gurilor Dunărei şi transbordau marfa în uşoarele vase ro- 
mâneşti: pânzare, caice, şăici şi luntri. 

Se cunosc cauzele cari au ruinat marile cetăţi italiene, 
strămutând centrul de gravitate a comerțului mondial din 
Mediterana în Atlantic: 

a) Descoperirea drumului la Indii, pe la Capul de Buna 
Speranţă; 

b) Descoperirea Americei; 

c) Aşezarea Turcilor în Europa. 

Prin căderea cetăților — porturi de la gurile Dunărei, Kilia 
şi Cetatea Albă, cad în mâinile Turcilor, se îngroapă viitorul 
naval al Românilor. 

Blocul islamic așezat între valea Gangelui şi valea Du- 
nărei, preface Marea Neagră în Zac otoman, iar Dunărea în 
râu împărătesc al Sublimei Porţi. 

Calea aceasta de mare circulație internaţională este mo- 
nopolizată. Produsele solului din bogata vale a Dunărei, în- 
destulează timp de patru secole piața Stambulului. Corăbiii= 
turcești cari veneau la Dunăre să ia biruri, lucruri şi oa- 
meni, încărcau mari cantităţi de lemn bun pentru construcții 
navale, meşteri lucrători şi marinari dunăreni. 

Deşi ţările române nu au fost niciodată transformate în 
paşalâc, şi s'au bucurat de anumită libertate, porturile dună- 
rene cu hinterland-ul lor, au intrat în stăpânirea turcească 
fiind declarate raiale otomane. 

Căci Turcii, ca şi Bizantinii şi Romanii, nu s'au mulțumit 
să facă din Dunăre numai hotar. Istoria se repetă. Lupte 
nesfârşite în cursul veacurilor s'au dus pentru stăpânirea, 
ambelor maluri. Pentru siguranță, se ocupau anumite porturi 
transformate în cetăți, ca să comande întreaga navigaţie 


dunăreană. 
* 

Im /storia Modernă apare aşa numita Chestiune a Dunărei, 
care nu-i decât un corolar al-Chestiunii Orientului. 

Dar trebue să ne întrebăm, dacă aceste chestiuni politice 
sub forma modernă, n'au existat întotdeauna urmând ritmul 
istoric al luptelor milenare, de când primele societăți ome- 
neşti au început să se organizeze aci, în răscrucea drumurilor 
mondiale cari leagă cele trei continente. 

Triburi, cetăţi, state, imperii, s'au luptat neîncetat între 
ele pentru stăpânirea şi hegemonia Orientului: expediția 
Argonauţilor, războiul Troiei, luptele de la Maraton, Sala- 





Pânzar moldovenesc. 


mina, Platea, Imperiul Bizantin, cruciadele, nesfârşitele răz- 
boaie cu Turcii..... şi dacă în locul Turciei ar fi alt stăpân, 
problema Orientului n'ar înceta să existe, căci această chestie 
nu are început şi nu poate avea nici sfârşit. 

După veacuri de amorţire și ruină a navigaţiei dunărene, 
un nou eveniment mondial redeşteaptă la viaţă regiunile a- 
dormite şi: redeschide Orientului vechiul orizont de înflorire. 
Se începe tăierea canalului de Suez. Se croieşte un alt drum 
pe apă spre Indii, cu mult mai scurt decât cel pe la Capul 
de Buna Speranţă. 

Steaua Semilunei apune. Blocul islamic crapă şi se desface 

în felii, cari se desprind pe rând. Regiunile Orientului încep 
a se pune din nou în valoare. Se redeschid vechile linii de 
comunicație mondială. 

Importanţa Dunărei creşte din nou, căci ea este marea cale 
naturală care taie Europa în două, legând Orientul cu Occi- 
dentul. Din cearta Marilor Puteri se naşte chestia politică a 
Dunărei. 

Pe măsură ce scade stăpânirea otomană, creşte rivalitatea 
dintre Rusia şi Austria pe acest fluviu, care formează şira 
spinării a Peninsulei Balcanice. Austria căpătase prin pacea 
de la Passarovitz (1718) dreptul de a cobori vasele de co- 
mert pe Dunărea de jos. 

Rusia după pacea de la Kuciuk Kainargi (1768 , avea drept 
să navige pe Marea Neagră şi pe cursul Dunărei. Turcii după 
ce recunosc greșala de a fi dat numai Ruşilor și Austriacilor 
privilegiul navigaţiei, revin prin stăruința lui Enachiţă Vä- 
-cărescu, şi dau un Fafișerif prin care Valahia are drept sa-şi 
construiască bolozane, caice, șeici..... privilegiu ce din vre- 
mile bătrâne, de mulți ani l-au fost pierdut fara aceasta. 

Pentru reorganizarea flotei, pe timpul lui Moruzi, sa dat 
aşa zisul: Hrisov pentru corăbiile Ţărei ce sunt a umbla pe 
apa Duniirei. 

Renaşterea navigaţiei româneşti pe Dunăre coincide cu în- 
ceperea navigaţiei cu aburi. 

După ce geniala născocire a lui Fulton, de a merge cu foc 
pe apă, nu se bucură de atenţia lui Napoleon, încăpăținatul 
inventator trecu în America. După încercările reuşite acolo, 
încep să se facă experiențe şi pe fluviile din Europa. 

Una dintre cele dintâi încercări, a avut loc pe Dunăre. O 
companie engleză capătă concesia guvernului Austriac de a 
naviga cu vapoare pe tot cursul fluviului. Așa s'a creeat prima 
societate de navigaţie pe Dunăre. Pe fluvii au fost primele 
succese ale navigaţiei cu aburi. 

Se povesteşte că atunci când vapoarele austriace au reuşit 
să treacă Porţile de fier şi să coboare până la gurile Dună- 
rei, entusiasmul era aşa de mare încât Viena și Buda-Pesta 
se socoteau ajunse porturi la Marea Neagră. 

Rusia, după repetatele războae cu Turcia, reuşeşte să intre 
în stăpânirea gurilor Dunărei. (Răpirea Basarabiei 1812. 

Convenţia de la Akerman 1826. Tratatul dela Adrianopol 
1829). Lucrări pentru a împiedica înisipirea intrărei pe gura 
fluviului nu se făceau, Canalul navigabil era într'o stare mai 
proastă decât pe vremea Turcilor. Mai mult încă, Ruşii în- 
ființaseră carantină la Sulina, taxe, dificultăţi, întârzieri pen- 
tru vapoarele străine, ruinând comerţul dunărean, 

Se găseau mijloace de a opri expansiunea austriacă pe 
Dunărea de jos și a împiedica tot odată concurenţa ce în- 
cepuse să facă grâul românesc, care se scurgea pe Dunăre 
spre căile mărei în Occident. 

Anglia nu-și mai putea hrăni populaţia cu producţia agri- 
colă indigenă. Ea începea să depindă de străinătate. Va- 
poarele engleze trebuiau să aducă grâul din valea Dunărei şi 
din câmpia Rusiei de Sud. 

La Dunăre, interesele engleze se loveau de politica ru- 
sească; se urmărea ridicarea preţului grâului rusesc împiedi- 
când concurența grâului românesc. 

Englezii şi Austriacii ca să ocolească toate dificultăţile ce 
Ruşii făceau navigaţiei la gurile Dunărei, se înţeleg cu Tur- 
cii cari stăpâneau Dobrogea, şi încep să studieze tăierea unui 
canal între Cernavoda-Constanţa. Pe atunci s'a făcut calea 
ferată engleză care leagă Constanţa cu Dunărea. 

Societatea austriacă de vapoare, pe vremea când în Ro- 
mânia încă nu erau căi ferate, făcea strălucite afaceri tran- 
sportând mărfuri şi călători între Viena și Constantinopol. 

O coincidență de interese grupează alianța marilor Puteri 
împotriva Rusiei. După războiul din Crimeia, prin Tratatul 
de la Paris (1856), Rusia este scoasă complect de la Du- 
năre, înapoindu-se Moldovei sudul Basarabiei. 

Şi pentrucă Turcia nu putea, iar Rusia nu voia să întrețină 
gurile fluviului în bună stare pentru navigaţie, se alcătueşte 
Comisia Europeană a Dunărei. Marea Neagră şi Dunărea 
sunt declarate neutre. Navigaţia pe acest fluviu face parte din 
dreptul public al Europei, cu deplină egalitate pentru toate 
pavilioanele. 

Se fac lucrări hidrotechnice la gura Sulinei, se adânceşte 
canalul navigabil pentru ca vapoarele mari să ajungă până 
în portul Brăila. Se stabileşte ordine și siguranţă în navi- 

gaţie pe această porţiune a fluviului numită Dunărea Ma- 
ritimă. 

Sulina, nu era înainte de instalarea Comisiunii Europene 
decât un cuib de pirați Greci şi de Maltezi. Cu felinarele 
prinse la coarnele boilor ei atrăgeau pe navigatori spre ban- 
curile de nisip, şi sub motiv de salvare jefuiau vasele îm- 
potmolite. 

Prin vasele Jor cu dublu fund, furau grânele la fiecare 
transbord din vapoarele mari cari nu puteau intra pe gura 
fluviului. 

Comisia Europeană a Dunărei a făcuţ operă de civilizaţie, 
îndeplinindu-şi misiunea față de necesitățile vremurilor, ju- 
când un rol important în istoria navigaţiei şi a politicei O- 
rientului. 

Porturile dunărene s'au desvoltat cu repeziciune, ajungând 
la o mare înflorire, căci prin ele pleca grâul şi venea aurul 
în țările române. 


x 


Rusia, îndepărtată dela Dunăre, luptă necurmat să reca- 
pete situația pierdută în Orient. Prin Conferința dela Londra 
(1871) capătă dreptul de a-şi reface o flotă militară pe Marea 
Neagră. Iar după războiul Ruso-Româno-Turc (1877), în Con- 
gresul de la Berlin, Rusia recapătă sudul Basarabiei şi ajunge 
iar riverană la Dunăre. Infiinţează compania de vapoare 
„Gagarin“, subvenţionată de Stat, şi isbuteşte să scoată (1883) 
gura Kiliei de sub controlul Comisiei Europene. 

Austria, care avea cea mai desvoltată flotă comercială du- 
năreană, pretindea dreptul de a executa poliția navigaţiei 
şi pe Dunărea de.jos, unde nu era riverană. Deşi prin Con- 
ferința de la Londra (1883) Austria capătă acest drept, nu 
se putu folosi de el, întâmpinând o energică opoziţie din partea 
României, care își apără drepturile de suveranitate în apele 
sale teritoriale. 

Prin lucrările technice făcute de Ungaria în regiunea Por- 
ților de Fier, se înlăturau în parte obstacolele naturale care 
împiedecau navigația, dar se puneau în schimb alte obstacole 
politice; prin anumite taxe vamale se împiedica transitul în 
basinul Dunărei de Jos. 

Serbia şi Bulgaria, nu au făcut lucrări technice pe Dinăre, 
nu şi-au modernizat porturile, şi nu şi-au desvoltat navigația 
dunăreană, tendința lor de eşire la mare fiind spre Sud. 

România singură, întreţine pe cheltuiala sa imensul canal 
navigabil (Galaţi-Severin), de care se foloseşte navigația tu- 
turor pavilioanelor într'o egală măsură. Organizează portu- 
rile dunărene cu tot utilajul modern; face marele pod de la 
Cerna-Vodă, face basinuri, docuri, dragaj, chilometraj, ba- 
lisaj..... i 





Orşova. 


Şi pentrucă inițiativa privată era prea slabă, pe la 1889 
Statul înființează o companie de navigație (N.F.R.), care 
în câțiva ani îşi naţionalizează complect personalul. Cumpără 
şantierul de construcție din Severin de la Soc. Austriacă; 
face alt şantier la Giurgiu pentru Serviciul Hidraulic; iar în 
Galaţi şi Brăila se organizează câteva şantiere particulare. In- 
drumarea de Stat a servit inițiativei private; pe lângă alți 
armatori particulari, se întocmeşte în 1914, printr'un grup de 
8 bănci, Societ. Rom. Dunăreană (S.R.D.), o mare com- 
panie de navigaţie fluvială. In scurt timp, pavilionul român 
ajunge cel mai răspândit în navigația Dunărei de jos. 


X 

Pe Dunăre începe războiul mondial. Dunărea ceste şira spi- 
nărei Peninsulei Balcanice. Ruşii trimit pe Dunăre ajutoare 
Sârbilor. După ce Serbia e ocupată, Puterile Centrale trimite 
pe Dunăre ajutoare Bulgariei. 

In diferitele faze ale războiului, Dunărea serveşte uneori ca 
drum şi alteori ca obstacol, 

Inamicul se opreşte pe frontul Siretului, dar ocupând Do- 
brogea, ajunge până la malul Dunărei: Tulcea-laccea-Bugeac. 
In Deltă nu reuşeşte să treacă. Gurile fluviului rămân tot 
timpul în mâinile noastre. 

Planurile Germaniei cu privire la Dunăre nu sau putut 
realiza, Austria şi Rusia, cari-şi disputau supremaţia Dunărei, 
se prăbuşesc. Dunărea de jos rămâne românească. 


b) ALBIA NEAMULUI NOSTRU 


Pe ce căi sar putea urmări continuitatea arhimilenară a 
populaţiei din valea Dunărei? 

Gândul se rătăceşte în noaptea timpurilor, Pierdem cărarea 
căutând geneza neamurilor cari s'au perindat pe malurile bă- 
trânei Dunări. Și totuşi, problema aceasta de geografie umană, 
pe noi Românii, cari trăim pe malurile acestui fluviu, trebue 
să ne preocupe neîncetat ca o enigmă chinuitoare. 

E vorba de strămoşii noștri. Aci s'a născut şi a copilărit 
neamul nostru. 

Căci bine ştiut este, că Dunărea şi masivul Carpatic sunt 
cele două elemente între care s'a plămădit şi s'a închegat 
poporul românesc. Dacă asupra Carpaţilor s'a scris prea 
mult, sigur, asupra Dunărei s'a scris prea puțin. 

Lăsând arheologiei desgroparea “trecutului prea îndepăr- 
tat, să plecăm de la primele cunoştinţi scrise asupra neamu- 
rilor de oameni cari au trăit în vechime pe malurile Du- 
nărei. 

Stăpân pe ambele maluri ale Dunărei, trăia marele popor 
Geto-Dacic din neamul Tracilor. Romanii vin de la Sud, 
ajung până la Dunărea de jos, încă din timpul lui August; 
se infiltrează în Dacia şi, după lungi şi sângeroase lupte, 
ajung sub Traian stăpânitori pe ambele maluri. Dar nu se 
pot menţine, căci prea întinse erau hotarele Imperiului. Goţii 

ajunşi aliaţii (/oederați) Romanilor, se însărcinează cu apă- 
rarea Daciei față de năvălitorii cari veneau din Asia, 

Din necesităţi militare, garnizoanele romane «s'au retras de 
pe malul stâng al Dunărei şi podul lui Traian a fost rupt. 

Marele fluviu era pus iarăş ca hotar la Nordul Imperiului, 
precum Eufratul era la Răsărit. In partea stângă a Dunărei 
rămăsese Dacia, o ţară complect romanizată, ca. și Iliria, 
Spania şi Galia. Dacă nu urma o înfiltrare surdă a Slavilor 
între Carpaţi şi Balcani, rămânea un mare popor care vorbea 
limba latină, pe axa Dunărei, de la Adriatica la Marea 
Neagră, din Carpaţi în Pind. 

Slavii veneau împinşi de felurite seminţii asiatice cari din 
stepă ajungeau la poalele munţilor. | 

Aci era Poarta Europei, prin jghiabul natural deschis 
dintre Carpaţi şi Marea Neagră, se scurgeau toate neamurile 
nomade atrase ca de-un miraj; unele treceau fluviul spre Bi- 
zanţiu altele treceau din șesul Dunărei, pe Cerna în sus, spre 
câmpia Tisei, pentru a înainta către centrul Europei. Dacia 
era ţara de transit, pe diagonala dintre cele două continente. 

Nu au fost veacuri întregi şir nesfârşit de războaie — că 
armata romană slăbise — ci emigrări, deplasări în massă de 
populaţii nomade. Cauzele năvălirilor barbare erau: slaba 
rezistență şi împingerea din Asia, 

Populaţia de baştină nicăeri n'a fost desrădăcinată, nici 
n'a fugit în munţi. Năvălirile au adus o transfuzie de sânge 
şi au dat pe Francezi, Italieni, Spanioli şi Români. Feluritele 
seminţii s'au adaptat, s'au asimilat cu Romanii. Slavii s'au 
romanizat în părţile noastre, în alte părţi ei şi-au impus 
limba, unde erau mai numeroși, ca în Peninsula Balcanică, 
totuș limba celor din Pind şi din Istria e limba noastră. 

Dunărea n'a despărţit niciodată limbele. Ea nu desparte, 
uneşte, pentru că-i un drum. Pe ambele maluri ale Dunărei 
de jos, toată lumea şi azi vorbeşte româneşte deşi sunt trei 
state riverane. 

Să privim chiar în zilele noastre, în cursul unei călătorii pe 
Dunăre, spre ambele maluri ca să ne dăm seamă de nea- 
murile cari se ţin lanț de-alungul apei. 

De la isvoare până la Viena sunt Germani; până la Drava 
Ungurii, apoi Sârbii, Bulgarii şi Românii. 

Coborând dela Porţile de fer în jos, să fim mai atenți. 

Porţile de fier tae cursul fluviului în două. Sunt două ape, 
două lumi deosebite. Şi fiecare cu viața sa aparte. In anti- 
chitate, Dunărea de sus se chema Danuvius, Dunărea de jos 
IStros. 

Pe ambele maluri ale Dunărei Bănăţene există o simetrie 
perfectă. Pereţii stâncoşi ai munţilor sunt la fel. Acelaş as- 
pect de natură şi aceeaş populaţie. Fizicul și etnograficul 
sunt la fel pe ambele maluri, pentru că ambele maluri au fost 
stăpânite de acelaş neam românesc. 

Această regiune poate fi socotită ca leagăn al neamului 
nostru. Astăzi sunt două State faţă în faţă, dar oamenii sunt de 
acelaş neam; în stânga malul românesc şi în dreapta malul 
sârbesc; dacă ai debarca pe malul sârbesc şi ai merge vre-o 
6o de kilometri în interior, n'ai întâlni decât numai sate ro- 
mâneşti. 

Se găsesc vre-o 300.000 de români stabiliți în Craina sâr- 
bească. i 

Acesta este ţinutul de tranziţie între Românii din cuprin- 
sul Carpaţilor şi Aromânii din Peninsula Balcanică. 

Aci este veriga de legătură cea mai veche între cele două: 
ramuri, de Nord şi de Sud, ale neamului nostru. 

Aci la Dunăre, în babilonia de seminţii, cari s'au vânturat, 
aceşti Români din Serbia, au rezistat până azi conservând 
limba şi datinile. Cât vor mai putea să-şi păstreze conștiința 
neamului nu se ştie, căci şcoala şi armata lucrează activ la 
desnaţionalizare. Doi învăţaţi străini, Kointz pe la 1860, şi 
Veigand pe la 1900, au făcut cercetări interesante asupra Ro- 
mânilor din Serbia şi din Bulgaria, aşezaţi pe malul Dunării 
între Vidin şi Timoc. 

La gura Timocului, e graniţa între Sârbi şi Bulgari. Bulgarii 
veniţi din regiunea Volgei, trecând Dunărea, s'au aşezat în 
centrul Peninsulei Balcanice. Mirajul Bizanțului îi ţinea mai 
departe de Dunăre. 

Imigrarea Bulgarilor în Dobrogea şi sudul Basarabiei, ca 
şi așezarea lor la Dunăre, este cu totul nouă. 

Credinţele, superstiţiile, colindele, obiceiurile la naştere, bo- 
tez şi nuntă, sunt împrumutate de la Români. 

Pescari bulgari pe Dunăre sunt foarte puţini. Cei mai 

renumiţi erau Turtucăenii, înainte de ocuparea Cadrilateru- 
lui. Dar aceşti Turtucăeni sunt toți Români de origină. Bul- 
garii cu toate calităţile, lor de muncă stăruitoare, nu' sau 
adaptat la apă şi nu au reuşit până azi să-şi întocmească o 
marină comercială pe Dunăre. 

De la Porţile de fier în jos, pe ambele maluri ale Dunărei, 
elementul românesc predomină vădit. 

Numai în Deltă, în regiunea gurilor fluviului, găsim în 
massă populaţie rusească. 

Să ne oprim puţin aci, ca să cercetăm de unde au venit 
şi ce caută aceşti Ruși la Dunăre. Delta a fost pământ Mol- 
dovenesc căzut sub stăpânire turcească. 

Infiltrarea rusească s'a făcut în mai multe rânduri. 

Un grup de Maloruşi zişi Haholi, au venit la Dunăre ple- 
când de la gurile Niprului, pe la 1775, când Impărăteasa Ca- 
terina a Il-a a desființat organizaţia sietcilor Cazacilor Za- 
porojeni. 

Alt grup foarte numeros (vre-o 20 mii de oameni) sub con- 
ducerea unui hatman a lor Nekrassof, a venit de la gurile Do- 
nului. 

Aceştia sunt Lipovenii, o sectă schismatică a Filipovenilor, 
plecaţi din cauza persecuțiilor religioase. 

De aceste persecuții povesteau bătrânii că, autorităţile 'ru- 
seşti tăiau capetele Lipovenilor din susul Donului, şi le a- 
runcau în apă ca să le ducă la vale curentul, şi să le vadă Li- 
povenii cei de la gura fluviului. 

Lipovenii aceştia sunt şi ei subîmpărţiţi în alte secte: 
Popoviţii adică cei cu popă; şi Bez-popoviţii fără popă. 
O lume aparte, primitivă, mistică şi fanatică, cu stranii cre- 
dințe, superstiții şi obiceiuri. Când s'a aplicat prima dată 
măsura sanitară de vaccinare, în Deltă a fost revoluție. Se 
credea că a sosit Antecrist să ia sânge de la copil. 

Această populaţie a avut în diferite ocazii, o purtare du- 
bioasă faţă de stăpânitorii Deltei. 

Turcia îi primise, le dase adăpost, terenuri şi drepturi de 
pescuit, în schimbul obligaţiei de a da în timp de războiu 
un ajutor armatei Turceşti în oameni, cai şi bărci. 

In războiul dintre Rusia şi Turcia la 1828, Ruşii din Deltă 
i-au trădat pe Turci şi au dat ajutor armatei ruseşti ca să 

treacă Dunărea la Isaccea. Că nu-şi pot uita origina, sa 
dovedit şi în războiul nostru pentru întregirea neamului. 
Foarte mulți pescari din Deltă, aflați în rândurile armatei 
noastre, au dezertat de la noi şi au trecut la trupele Ruseşti. 

Am avut multe cazuri de spionaj din partea pescarilor 
cari ieşeau cu lotcile în largul mărei unde dădeau informații 
submarinelor şi hidroplanelor germane. 

Am spus că până la răpirea Basarabiei, Delta fusese pă- 
mânt moldovenesc. 

Dar Rusia, a căutat pas cu pas să pună mâna pe gurile 
Dunărei. 

Prin tratatul dela Acherman ocupă jumătate din Deltă, iar 
prin tratatul dela Adrianopol o ocupă toată. 

După războiul din Crimeia Rusia fiind scoasă complect de la 
Dunăre, Delta intră iar în stăpânirea Turcească. 

Dela Congresul din Berlin 1878 după războiul nostru de 
independenţă, este stăpânită de Români. 

Această necontenită schimbare de stăpânire face ca popula- 
ția moldovenească să dispară, şi să fie înlocuită cu Lipoveni 
şi Cazaci. 

Guvernul Rusiei, urmărind anumite planuri, încuraja această 
emigrare slavă la Dunăre şi căuta să împiedice stabilirea 
altor elemente, după cum se vede din art. 4 protocolul în- 
cheiat la Stambul în 1815 care zice „că Turcia nu are drept 
să aducă coloniști în Deltă“. 

O tristă experienţă ne-a dovedit că pe această populaţie nu 
se poate compta în cazuri de nevoe. 

Că trebue să romanizăm Delta, au înţeles-o unii oameni po- 
litici de pe vremuri. 

Poetul Ion Neniţescu, fost prefect de Tulcea, a întemeiat 
în Deltă mai multe sate de colonişti români. Intreprinderea 
n'a fost uşoară. In Deltă e prea puţin pământ de lucru, oa- 
menii trebue să trăiască din pescuit şi creşterea vitelor. 

Pescuitul e o meserie grea, de specializare, care cere omului 
condiţii de adaptare la viaţa de apă. 

Cu toate greutăţile şi necazurile, începutul primei încercări 
de colonizare se poate socoti ca reușit. Din coloniştii agri- 
cultori aduşi în Deltă, a doua generaţie a ieşit pescari. 


www.dacoromanica.ro 


62 JEAN BART 








Dar, ca de obiceiu, experienţa nu s'a mai continuat, ne-am 
oprit pe loc. 

Chestiunea populaţiei din Deltă, rămâne o problemă naţio- 
nală de mare importanţă, pe care întârziem de a o îndruma 
spre o soluţionare potrivită cu interesele noastre de Stat, care 
trebue să păstreze cheile porţilor Dunărei. 


* 


Dacă în loc de a ne arunca ochii din mersul vaporului la 
satele înşirate pe malurile Dunărei, ne-am opri, debarcând 
prin porturi, am găsi o populaţie orăşenească amestecată c'o 
înfăţişare şi compoziţie cu totul diferită. 

Porturile, fiind punctele unde se întretae drumurile de 
uscat, naţionale, cu cele de apă, internaţionale, e firesc să 
ajungă centre de populaţie mixtă. Chiar în ţările cu populaţie 
omogenă găsim elemente străine în porturi. 

In porturile Dunărene, ca şi în toate scalele Levantului, 
găsim un adevărat mosaic de rase. 

Din cele mai vechi timpuri şi până azi încă, Grecii formează 
elementul predominant. 

Ce caută Grecii la Dunăre, unde nu sunt nici măcar ri- 
verani? , 

Ce au căutat şi strămoşii lor, Argonauţii lui Iason, cari 
plecând din ariditatea desolantă a arhipelagului, au intrat 
pe Dunăre ancorând aci unde găseau pământ hrănitor şi aur 
sclipitor. 

Imi aduc aminte că în Creta, am auzit un vechiu cântec 
popular în care se vorbea de Valahia bogată, cu păduri negre, 
cu ape de cristal, cu mări de grâu şi bani de aur. O ţară de 
basme. O Arcadie ferice... unde-i locul de trăit. 

Marinarii şi negustorii greci sunt legaţi prin o foarte veche 
tradiţie de apa Dunărei noastre. 

Evreii au venit de curând în negoţul maritim. Ei au me- 
tode capitaliste. Pe când Grecii lucrau mai mult individual, 
Evreii vin ca reprezentanţi ai marelor casse de comerţ, fiecare 
din ei reprezintă o ramură din marea finanţă. 

E dureros să constatăm că porturile noastre şi-a românizat 
numai marinarii şi muncitorii cu braţele. In comerțul maritim, 

Românii încă n'au intrat. Și în porturile mari avem şcoli co- 
merciale. Nici o legătură între port şi oraş. Două lumi aparte. 
Numai la Brăila au intrat în exportul de cereale câţiva Ro- 
mâni ardeleni. Strănepoţii Mocanilor care treceau cu oile, s'au 
îndulcit la comerțul de, pe apă. In general însă, Românii pro- 
duc cereale dar străinii le comercializează şi le trimit peste 
mări în alte ţări. 

Dar viaţa aceasta din porturile dunărene, așa diferită de 
viaţa țărei, merită a fi cercetată mai amănunţit, căci e o lume 
aparte care păstrează încă pitorescul şi culoarea orientală a 


Levantului apropiat. 
* 


Urmărind imensul şi tragicul film de sângeroase războae 
din valea Dunărei, desprindem o idee călăuză: dintre atâtea 
neamuri şi seminții cari s'au vânturat pe aci, a fost şi un ele- 
ment de baștină care a rămas pe loc, lucrând acest pământ 
din care se hrăneau şi cei care veneau şi plecau. 

Urmașii Tracilor a fost elementul permanent, de continuitate 
şi tradiţie. Cu toate vijeliile care au trecut spulberând atâtea 


popoare, noi am rezistat mii de ani, neclintiți — ca pietrele 
care rămân după ce apa trece — căci aveam rădăcini adânci 
înfipte în acest pământ din valea Dunărei — am rezistat 


pentru că dela început am fost aici 1). 

Dintru început această Dunăre, de Traci, strămoşii noștri, 
a fost stăpânită. In antichitate, Romanii au stăpânit-o, în evul 
mediu Bizantinii, apoi Turcii, în urmă Austriacii şi Rușii 
se certau pentru stăpânirea ei. 

După două mii de ani de stăpâniri străine, ajunge azi Du- 
năre Românească în stăpânirea noastră — urmaşii acelor 
Traci de pe vremuri. Cele două mari împărăţii (Rusia şi 
Austria) care ne strângeau pe Dunăre, s'au prăbuşit deodată. 


«1. Putem cu drept cuvânt să dăm oricui răspunsul pe care l-a dat un 
cioban român la Buda-Pesta, pe timpul expoziţiei milineului. 

Un grof ungur, proprietar pe la Poiana Sibiului, întâlneşte la Pesta, un 
cioban cu zeghea miţoasă căscând ochii la minunile expoziţiei. 

„Ei! nu te bucuri de sărbătoarea asta? Sau implinit 1o00 de ani de când 
am venit în părţile Ardealului, îi spune nobilul ungur. 

„1000 de ani sunt de când aţi venit D-voastre, că noi am fost dintru 
început acolo,“ 

Abea acum după războiul de întregire a neamului, intrăm în 
hotarele noastre etnice — aproape în vechile hotare a rega- 
tului lui Boerebista, rivalul lui Iuliu Cezar. 

„Noi Românii, zicea marele Cogălniceanu, dacă avem o 





M. Cogălniceanu 


misiune providenţială de înde- 
plinit, aceasta nu poate fi decât 
aceea a sta ca păzitori ai Du- 
nărei. 

Cât am fost stăpâni pe a- 
cest fluviu eram tari, puter- 
nici, de îndată ce țărmurile 
ne-au fost răpite şi întărite prin 
cetăţi străine, a urmat deca- 
dența naţională, politică şi e- 
conomică a Principatelor. 

Tot istoria ne arată că reîn- 
florirea țărilor române n'a în- 
ceput decât din ziua în care ce- 
tăţile turceşti de pe malurile 
Dunărei au fost dărâmate şi 
libertatea Dunărei a fost pusă 
sub scutul Europei“. 


„Precum Nilul a făcut Egiptul, putem zice şi noi că Dunărea 
a creiat importanţa politică şi economică a României“ 1). 
Stăpânirea Dunărei rămâne testamentul istoric al Româ- 


nilor. 


I. Alexandru Lahovari. 

CAPITOLUL III. 


BOGĂȚIILE NATURALE ALE DUNĂREI 


a) O LUME ASCUNSĂ PE FUNDUL APEI DULCE 


Când stai pe malul Dunărei şi priveşti vasta întindere de 
apă — pe care poeţii o văd albastră deşi adesea are culoarea, 
cafelei cu lapte — constaţi că nimic nu întâlneşte ochiul pe 
luciul apei în veşnica ei mişcare. 

Pare, că un fel de perdea ne împiedică vederea în inte- 
riorul massei, ne opreşte de a pătrunde adâncimea şi tainile 
ascunse în sânul apei curgătoare. Pe când marea carte a 
naturei, ne stă deschisă ca să urmărim pasul animalelor, 
sborul păsărilor, şi toată mişcarea vieţuitoarelor care ne în- 
conjoară, apa formează parcă un domeniu aproape interzis 
omului. 

Numai când ne apropiem de locul unde pescarul şi-a scos 
din apă plasa încărcată de peştii argintii, ne minunăm de 
varietatea vieţuitoarelor care populează apa pe care ochiul 
nu poate s'o pătrundă. 

„O lume întreagă se agită în adâncuri. Viaţa aquatică, ase- 

menea cu viața terestră, îşi are organizarea ei în armonia 
naturei“ +). 

Sub oglinda uniformă dela suprafață, se ascunde diver- 
sitatea unci lumi în aprigă luptă pentru viaţă, în apă ca 
şi pe uscat sunt giganți răpitori şi pitici victime. Peştele cel 
mare înghite pe cel mic. 

Pe când pe pământ şi în aer viața e sonoră, în apă viața 
e fără sunete. Murmurul neintrerupt care ne loveşte au- 
zul, este produs de mişcarea apei, şi nu de vieţuitoarele care 
o populează — acolo e o lume surdo-mută. Antichitatea în- 
sufleţea fluviile divinizându-le ca ființe nemuritoare. 

Fiecare avea nimfa sau naiada sa. Divinităţi care distri- 
buiau omului apa binefăcătoare. Ca şi apa sărată a mărei, 
apa dulce de fluviu nu este numai o personificare abstractă, 
ci este un centru de puternică şi misterioasă activitate vitală. 

România este socotită ca una dintre cele mai bogate țări 
în apă dulce, şi basinul Dunărei ca unul dintre cele mai mari 
suprafețe de apă productibilă. 

E adevărat că Volga are o lungime mai mare, dar debitul 
ei este mai mic. 

Rinul, Nilul, nu au nici jumătate din debitul Dunărei, 

E destul să privim o hartă fluviometrică pentru ca să ne 
explicăm bogăţia de apă a Dunărei. Pe regiunea din care se 
alimentează hasinul Volgei, cantitatea medie anuală de ploae 
e mai mică decât cea din regiunea Dunărei, care primeşte 
mari cantități de apă din munții Alpi şi Carpaţi. 

Că să ne dăm seamă de bogăţiile naturale ale Dunărei, 
trebue să aruncăm o privire generală asupra basinului, ur- 
mărind formaţia albiei fluviului. 


b) PATUL DUNĂREI ?) 


Când ne oprim pe un mal al Dunărei, şi măsurăm din 
ochi distanța până la celălalt mal, ne minunează lărgimea 
acestui imens canal, săpat de natură. 

Cu ce admiraţie privim patul sau albia Dunărei, care se 
înfățișează ochiului în proporții gigantice şi grandioase. 


1. Dr. Antipa. 
2. După numeroasele şi documentatele lucrări ale D-lui D-r Antipa. 

Și totuşi, prima vedere ne înşeală. 

Adevăratul pat, albia majoră a fluviului, e cu mult mai 
lată decât oglinda apei. 

Dacă urmărim în zare linia pragului de pământ, care se 
prelungeşte ca o prispă dealungul malurilor, ne dăm seamă 
de lățimea bandei de teren, peste care se revarsă apele în 
timpul creşterilor periodice. 

Această fâşie joasă de pământ de câţiva kilometri lățime, 
deoparte şi de alta a fluviului, constitue albia reală, albia 
majoră numită şi Lunca Dunării sau Balta, cum îi spune 
scurt poporul. 

E foarte interesantă natura şi viaţa acestei fășii de pământ, 
care-şi schimbă aspectul după nivelul apelor Dunărei în fie- 
care an. 

Pe timpul marilor inundaţii, se transformă într'o adevă- 
rată mare. Intinsă cât poate ochiul s'o cuprindă. Solemnă, 
maestoasă pe vremea calmă, agitată, groaznică uneori, frămân- 
tată de valuri furioase ridicate de furtună ca şi pe Marea 
Neagră. 

In anii de secetă, vedem pe ea păşuni bogate, ogoare lu- 
crate, are o extraordinară putere de vegetaţie din cauza ume- 
zelei. Acolo nu-i nevoe de ploaie. Un călător american a 
numit această regiune „California Română“. Atunci când apele 
Dunărei abea se revarsă peste maluri, această întreagă bandă 
de pământ se transformă într'o imensă mlaștină. 

Pe locurile mai ridicate, numite grinduri, rămase ca nişte 
insule, se grămădesc vitele cari caută nutreţ şi adăpost. 

Terenurile aceste trec prin necontenite transformări. 

Ostroavele noui formate în albia fluviului, se alipesc cu 
timpul de mal şi măresc mereu suprafaţa zonei inundabile. 
Lacuri, bălți, viroage, grinduri, gârle, se formează ca într'un 
joc capriţios al naturei în veşnică schimbare. Fluviul creează 
în drumul său spre mare o adevărată operă geologică. 

O bogată micro-faună și floră aquatică se desvoltă pe câm- 
piile pe care înainte au crescut numai plante de uscat: 

Infuzorii, crustacei, tot felul de alge, se găsesc în mare 
număr, căci germenii lor, rămaşi dela inundaţiile trecute sunt 
dotați cu aparate speciale pentru a se conserva vii un timp 
îndelungat, aşteptând un nou an de inundație. 

Inundaţia aduce o reînviere generală a naturei de baltă. 

In Deltă — care nu-i decât un fund de mare — e o viaţă, 
stranie. Specii de moluşte, scoici de forme cari nu au nici o 
legătură cu ţara şi cu Europa. 

Au existat odinioară în epoca pontică. Odată cu retragerea 
apelor ei, au rămas în limanuri în apele îndulcite, s'au adap- 
tat, s'au transformat. 

Țânţarii, de numeroase specii, nu aparțin faunei țărei. Vin 
din India şi se desvoltă, se românizează în Deltă. Unele specii 
de peşti se transformă sub ochii noştri. Peştilor le place mult 
să mănânce purici de apă, cari dau opt generaţii pe vară. 

S'a zis cu drept cuvânt că Delta e paradisul păsărilor. Lă- 
comia omenească le urmăreşte şi aci. Celebrul stârc alb — e- 
greta — aproape a dispărut 1). 

Punerea în valoare a solului cuprins în această întinsă 
zonă inundabilă a Dunărei, constitue o problemă științifică 
și economică a parte. 

Primele studii, înainte de războiu, asupra acestei chestiuni, 
au fost făcute cu înaltă competință de. D. Dr. Antipa. D-sa 
a arătat prima dată, în lumina ştiinţei, această importantă 
şi originală parte a solului românesc. 

Pentru lucrările de îndiguire se cer mari capitaluri. Pe 
lângă inginerii noştri, specialişti olandezi şi germani fac de 
câțiva ani studii pentru executarea unor mari lucrări tech- 
nice aci în lunca Dunărei. 

Fără să ne oprim la această importantă problemă a indi- 
guirilor, vom scoate în evidenţă o singură idee călăuză asupra 
punerei în valoare a zonei inundabile. Trebue să ținem seamă 
că această zonă formează o serie de basinuri naturale în care 
se revarsă prisosul apelor pe timpul marilor inundații. 

Dunărea este una din cele mai formidabile puteri ale na- 
turei. 

Trebue să ne mulţumim cu folosul ce-l putem avea cori- 
Jând numai pe-alocurea formaţiile naturale. Căci marele flu- 
viu nu poate fi învins şi stăpânit. Natura se răzbună; marile 
inundaţii ale fluviului Misisipi de acum câţiva ani, a fost o 
groaznică pildă. 


1. Dar Delta merită o earte aparte. 

Apa simbolizează pe pământ mișcarea. Ea curge veşnic, 
fără răgaz, fără sfârşit. 

Și când zicem mişcare, zicem acţiune. In cursul ei, apa 
roade, transformă, fasonează şi schimbă continuu forma pă- 
mântului pe care-l udă. Prin grăuntele de nisip care pluteşte 
dus de curentul apei, fluviul duce cu timpul muntele în vale 
şi-l depune în mare. Sa zis, cu drept cuvânt că: 

Fluviul nu este numai un drum care merge, el este o massă 
continentală în mers. 

Râurile stabilesc circulaţia solidelor ca şi acea a fluidelor. 

După ploi şi zăpezi, cursurile de apă dulce îşi măresc 
volumul şi viteza, debordează peste maluri, se răspândesc 
peste câmpii, şi massa lichidă depune o pătură de mâl numită 
aluviune. 

Când apa fluviului ajunge să întâlnească rezistența mărei, 
curentul scade şi materialele cari plutesc aduse de fluviu 
cad la fund şi se depun formând bancuri de nămol. Cu timpul 
se ridică la suprafaţă, formează insule care se unesc creind 
pământ nou, ferm, care prelungeşte țărmul din ce în ce mai 
departe în mare. 

Așa se formează delta la gurile unui fluviu. Desigur va 
veni o zi, când delta să se unească cu Insula Şerpilor, care-i 
în fața gurilor Dunărei. Dar asta se va întâmpla peste câteva 
mii de ani. 

Bogăția se datoreşte solului şi acestor aluviuni, cari duc 
materii organice în descompunere, pe cari se desvoltă mi- 
riade de mici vietăţi ce formează baza nutriţiei peştilor. 

Malul Dunărei are o serie de crestături mai adânci; aceste 
sunt gurile gârlelor, adică ale canalelor naturale ce leagă 
Dunărea cu bălțile. Prin ajutorul acestor canale, fluviul ra- 
mâne în permanenţă în legătură cu bălțile. Când apa creşte 
în timpul inundaţiei, fluviul îşi scurge surplusul în baltă, când 
apa scade, balta se scurge în fluviu. 

Aşa că basinul Dunărei, se compune din elementele sale 
naturale: albia, balta, gârla, stufăria, terenul inundabil. 

Toate aceste elemente ale naturei, au condiţii speciale pen- 
tru existenţa şi desvoltarea peştilor. 

Ele formează un mediu biologic foarte favorabil pentru o 

enormă desfăşurare a vieții, şi deci pentru o mare bogăție 
a producției de peşte în basinul Dunărei. 

“Cu cât apa şi substanţele nutritive sunt mai multe, cu 
atât vom avea şi peşte mai mult. 


c) PESCUITUL 


Este interesant a se şti că cea mai mare cantitate de peşte, 
nu se scoate din albia fluviului, ci din bălțile Dunărei. Acolo 
găsesc peştii cele mai bune locuri de hrană, de reproducție și 
refugiu. 

Balta cu apa liniştită, primenită în fiecare an prin inun- 
dație, încălzită de soare, are cele mai bune condiţii biolo- 
gice pentru flora şi fauna aquatică ce servește ca hrană 
peştilor. 

Bălţile sunt locurile unde cele mai multe specii se reproduc. 

Perfecta armonie între regimul natural al fluviului şi ce- 
rințele biologice ale vieţuitoarelor, dă putință peştilor din 
basinul Dunărei să se desvolte cu o putere necunoscută în 
alte ape din Europa. 

Bălţile şi terenurile inundabile formează, împreună cu albia 
fluviului, un tot organic, ele nefiind decât organele unui 
acelaş corp, cu funcțiuni diferite, în vederea unui scop co- 
mun Superior. 

In apele Dunărei, trăesc vre-o 75 specii de peşte. 

Unii sunt pești de mare, cari intră în Dunăre numai pentru 
a se reproduce. Majoritatea sunt băştinaşi de apă dulce, iar 
unii trăesc numai în baltă. 

Cele mai multe specii fac necontenite şi periodice migra- 
grațiuni locale între albia Dunărei şi bălțile ei. 

Unii sunt peşti paşnici şi alţii răpitori. 

Puterea nelimitată de reproducere a peştilor, face ca fie- 
care specie să se înmulțească atât pe cât condiţiile naturale 
de hrană îi permit. , 

Dintr'aceasta se naşte o mare concurență la hrană, o grea 
luptă pentru existență, care a făcut ca natura să reguleze 
singură o stare de echilibru. 

Ca să ne dăm seamă de marea valoare a basinului Du- 
nărei pentru pescărie, e destul să facem Q comparație între 

producţia naturală de aci, cu producția din basinuri artifi- 
ciale, cum se face în alte țări, pentru o cultură intensivă, 
urmând ultimele cerinţe ale ştiinţei. 

Piscicultura modernă, în eleştee artificiale, este bazată pe 
separarea după vârste a peştilor în diferite basinuri. Basi- 
nuri de reproducție, basinuri de creştere a puilor, basinuri 
de iernat. 

Prin aceste procedee moderne, cultura peştelui în unele 
țări a sporit mult, şi rentabilitatea a ajuns a fi acum mai 





Pescuitul iarna. 


mare dela un eleşteu cu pește, decât dela aceeaş suprafaţă, 
de teren cultivată cu cereale. 

Observând cum se petrec lucrurile în chip natural la Du- 
năre, parcă ne vine a crede că piscicultura modernă ar fi 
luat ca bază pentru stabilirea procedeelor ei, regimul natu- 
ral dela bălțile Dunărei. 

In adevăr: ferenul de curând inundat este cel mai per- 
fect basin de reproducție. Bălţile sunt cele mai excelente 
basinuri naturale de creştere a puilor de peşti. Niciodată un 
eleşteu artificial nu poate avea bogăţia de hrană ca o baltă 
a Dunărei. 

Dacă natura a avut grijă să armonizeze elementele cari 
compun basinul Dunărei, omul trebue să aibă atâta grijă 

ca să nu intervină pentru a strica echilibrul natural stabilit 
prin lupta elementelor. 

Căci în fond, producția peştelui la noi, având loc în ape 
naturale, este limitată numai la întreţinerea apelor în bună 
stare de producție, şi la menţinerea stărei de echilibru, pe 
care natura singură a creat-o aci, şi căreia tocmai, i se dato- 
reşte bogata producție a acestor pescării. 

De cea mai mare importanță este curățirea şi adâncirea 
gârlelor pentru a se înlesni alimentarea regulată a bălților 





Pescar controlându-şi plasa. 


cu apă proaspătă din fluviu, apoi închiderea la timp a băl- 
ţilor cu garduri, ca să nu fugă peştele din ele. 

Condiţiile biologice de viață variază în tot basinul Du- 
nărei, altul e felul de viață a peştilor din partea de sus a 
fluviului şi altul e în deltă. E natural ca şi metodele de ex- 
ploatare, cât şi instrumentele de pescuit să varieze. 

Pescuitul este o specialitate grea, care cere o mare expe- 
riență şi o aspră viaţă. Pescarul cunoaşte din tată în fiu 
obiceiurile fiecărei specii de peşte, epoca anumită de pescuit, 
locurile şi instrumentele potrivite. 

D-l Dr, Antipa, profund cunoscător, şi primul organizator 
al acestei ramure de activitate românească, îşi arată toată 

admiraţia pentru pescarii noştri, cari te uimesc cu precizia 
explicaţiilor şi observaţiilor biologice, aşa că pot fi invi- 
diați de mulţi dintre naturaliştii titrați. 

Pescarul este un specialist care nu se poate improviza. Să 
cer anumite tradiții acestei clase, care trebue încurajată şi 
sprijinită, ca să nu ajungă aşi schimba greaua meserie pentru 
una mai ușoară — căci ar dispărea şi un capital de cuno- 





După scoaterea plasei. 


ştințe necesare acumulate cu vremea, pe care cu greu le-am 
putea înlocui. 

Natura, peisagiul bălților noastre, este original, și de o 
frumuseţe unică în Europa, deaceea impresionează așa de, 
profund pe toţi călătorii străini, care ne vizitează ţara. 

Pentru atingerea unei reputaţii universale, ne rămâne încă 
mult de făcut pentru a sistematiza exploatarea, prin îmbu- 
nătăţiri technice, transport, industrializare şi comercializare 
a peștelui — numai astfel vom pune în deplină valoare acea- 
stă avuţie naţională, pe care natura ne-a pus-o la dispoziţie 
c'o largă dărnicie. 

CAPITOLUL IV. 


NEGOŢUL PE DUNĂRE 


1. IN TRECUT 
a) IN ANTICHITATE 


Primii marinari cari au intrat pe Dunăre, pentru negoţ, cu 
populaţia autohtonă geto-scitică, au fost Fenicienii, dar urme 
dela ei nau rămas. Grecii Milizieni, cari au venit după ei, 
tot pe apă, s'au aşezat formând colonii pe malurile Pontului 
Euxin şi pe malurile dela gurile Dunărei. 

Herodot, călătorind prin partea locului, i-a găsit de mult 
stabiliți în colonii înfloritoare. 

Grecii, pe căile de apă, pătrundeau adânc în interior, până 
la munţi uneori. 

Ei aduceau untdelemn, vinuri dulci în amfore, fabricate 
de ale lor, unelte... şi luau în schimb: grâu, meiu, miere, ceară, 
peşte sărat, piei, lână şi sclavi. 

Descoperirile cari se fac dela Dunăre, pe cursul râurilor, 
până în pasurile Carpaţilor şi dincolo în Transilvania, în țara 
aurului, găsesc: monede, vase, unelte, pietre funerare... 

E sigur, că pe timpul lui Demostene, piața Atenei era în- 
destulată cu grâul adus de vasele greceşti din valea Dunărei. 


* 


Romanii ajung la Dunăre. Dar ei nu vin ca marinarii greci 
pe apă, formând colonii răzlețe pentru negoţ cu autohtonii. 

Roma îşi întinde mâna ei de fier, ocupând tot teritoriul, 
înăbuşind orice independență locală. 

In tocul individualismului orăşenesc se întinde o singură 
ordine de Stat Romană. 





Nave greceşti. 


Dunărea devine o mare arteră al unui vast schimb interna- 
tional. Toate porturile elene din Pont şi Dunăre îşi pierd 
libertatea si intră în vasta mișcare comercială a lumei or- 
ganizată de Romanit). 

Constantin cel Mare ridică pe locul vechiului Bizanţ „Roma 
cea nouă“, Marea cetate aduce grâu tot din valea Dunărei. 

In toate descoperirile făcute la noi se găsesc mari cantități 
de monede cu chipul lui Constantin şi a lui Justinian. Avarii 
ca şi Slavii, cu şefii lor în frunte, aveau nevoe de obiecte 


lucrate, stofe și arme. 


1. D. lorga: Istoria Comertului Român. 

b) IN EVUL MEDIU 


Cu toate luptele duse de Bizantini împotriva năvălitorilor 
dela Dunăre, acest fluviu n’a fost niciodată părăsit, şi am- 
bele maluri au fost totdeauna în comunicaţie. 

Vasele Venețiene, Genoveze, Persane, veneau în Marea Nea- 
gră, intrau pe Dunăre, sau dacă erau prea mari, transbordau 
mărfurile în vasele mai mici a autohtonilor. Drumurile pe 
uscat din Europa Centrală duceau la Dunăre, târgurile ce 
se țineau pe malul drept atrăgeau şi aşezările de pe malul 
stâng. 

Intre Silistra şi gurile Dunărei se întocmise ducatul Pa- 
ristrion, sub dependinţa Bizanțului, cu misiunea să apere Im- 
periul contra Pecenegilor şi Cumanilor, care stăpâneau câm- 
pia dunăreană. Acest ducat a existat până pe la 1200+). 

Se pare că la Dunăre sar fi închegat primele Voevodate 
româneşti, înainte cu vre-o două sute de ani de Voevodatele 
dela Olt şi Argeş. 

Regiunea dela gurile Dunărei se afirmă ca o mare piață 
de schimb, în care se încrucişau oameni şi mărfuri, din Boe- 
mia, Rusia, din India, prin Arabia şi Persia, ca şi din cu- 
prinsul Mediteranei. . 

Regiune de tranzit. Aceste raporturi comerciale au existat 
cu mult înainte de întemeierea Principatelor. Hrisoave şi vechi 
documente dovedesc că Voevozii noştri consfințeau raporturi 
comerciale şi vechi privilegii pentru transportul mărfurilor. 

Aşa se explică coloniile de Armeni în Moldova, precum 
şi aşezarea Saşilor în dreptul trecătorilor din. Carpaţi. 

Explicarea formărei Statelor noastre trebue căutată în fe- 
ricita fatalitate geografică. Ne găsim pe marile căi de co- 
munlicaţie ?). 

Sunt state, spune D-1 Profesor Iorga, cari s'au format pe 
urma şi prin tradiţie romană: Italia, Franţa... 

Altele pe bază de seminţii, în Germania: Saxonii, Bavarezii, 
Prusienii. Iar alte State s'au format prin marile drumuri de 
comerţ: Ungaria, Ucraina, Țările Române. 





I. Ing. Marinescu: Analele Brăilei. 
2. De ce Albania şi Muntenegru au rămas în stare primitivă ? 

Era nevoe de siguranţă; se organizează o putere ca să pă- 
zească marile drumuri de comerţ. Istoria comerţului e astfel 
o condiție necesară pentru a înţelege sub toate raporturile, 
în origină ca şi în desvoltarea sa, istoria neamului nostru 
însuși. 

c) SUB STĂPÂNIREA TURCEASCĂ 


Călătorul Waurin (1445 pomeneşte de portul Braila (Bri- 
Iago) unde a văzut o „flotă de galere şi cocele, cari venea cu 
marfă din păgânătate“. 

Pe la 1400 apar Turcii în Dobrogea. Inainte de a inainta 
spre gurile fluviului, se întăresc în cetăţile dintre Silistra şi 
Nicopoli. După vre-o 5o de ani, Baiazed se îndreaptă spre 
Chilia şi Cetatea Alba. Urmașul său Mohamed, după sânge- 
roase lupte, isbuteşte să le ia în stapânire. 

Țările noastre n'au fost — ca cele vecine — transformate 
în pașalâc, dar cetăţile-porturi dela Dunăre le-am fost pier- 
dut, căci Turcii le-au ocupat declarându-le raia/e. 

Aveau nevoe de capete de pod ca să comande Dunărea. 
Dunărea era declarată: Râul /mpărătesc. Ţările Române erau 
calificate ca Kelerul (hambarul  Padișahului. 

Dunărea fiind apanajul Porții, nu mai servea ca arteră co- 
merțului internaţional. Pe căile de apă, Românii fuseseră mai 
înainte în legătură cu toată Europa. „Drumul dela Moldova 
la Veneţia se făcea în 30 de zile“1. 

Stăpânirea turcească la Dunăre și la Strâmtori ne tac le- 
gătura pe apă cu Europa. 

Toate produsele solului nostru trebue să îndestuleze piaţa 
Stambulului. 

Consecințele? Deprecierea proprietăţii rurale, a pădurilor, 
vitelor, depopularea oraşelor... sărăcie, mizerie, decadenţă 2). 


d) RENAŞTEREA 


Secolul al XVIII-lea aduce mari schimbări în basinul Du- 
nărei. Cu cât Turcii se retrag, cu atât se înteţeşte rivalitatea 


1. Cantemir. 

2. Un cal ordinar costa 13 lei, un cal de husar 30 lei. O pereche de boi: 
15 lei. O ocă de carne: 3—4 parale. O chilă de grâu (260 ocă) valora 2 lei 
turceşti. Oca de tutun: 4—5 parale. 

dintre Austria şi Rusia pe Dunăre. Ambele Puteri smulg dela 
Turci, drepturi de comerț pe apă. Se introduce regimul Con- 
sular pentru protecţia supușilor străini. Incep încheieri de 
afaceri de export—şi acele de import cu foptanul, în porturi. 

După războaele dintre Turci şi Ruși, la Tratatul dela A- 
drianopol (1829), se dobândeşte libertatea comerțului dună- 
rean: Turcii părăsesc raialele şi Românii ocupă toate portu- 
rile de pe malul stâng. Revine domnia pământeană în locul, 
celei fanariote. 

Românii au dreptul să exporte produsele solului şi să na- 
vige sub propriul pavilion. 

„...adică după secole de umilire naţională odată cu re- 
dobândirea dreptului de a se încinge sabia ruginită a vite- 
jilor domni Ștefan şi Mihai, apele Dunărzi şi ale Mării Negre 
au mai văzut reapărând pe luciul lor fâlfâind din nou pavi- 
ionul român, odată stăpânul acestor ape“1). 

Dunărea liberă, devine calea firească a traficului între Eu- 
ropa Centrală şi Orient. In porturile noastre vin străini de 
toate naţiile, cari simt că o nouă regiune se pune în valoare. 

Dunărea deschisă larg comerțului internaţional, întreaga 
structură economică a Ţărilor Române se modifică intrând 
în cadrul vieței Europei apusene. 

Regenerarea, civilizaţia, prin porturi ne-au venit. Primele 
forme capitaliste apar întâi în porturi ca să pătrundă mai 
târziu în interior. 

Primele societăţi de asigurare nu s'au format la Bucureşti, 
ci la Brăila şi Galaţi. Pe la 1839 apare „Mercurul“ la Brăila, 
gazetă comercială (în limba română și italiană). In paginile 
sale apare cuvântarea unui mare animator cultural al Brăilei: 
Ioan Penescu 2). 

Un adevărat program de activitate se face cu ocazia exa- 
menului Şcoalei Normale din 1840. 

„O şcoală comercială ş'ar avea rostul într'acest oraș; căci 
aci sunt toate mișcările comerțului desvoltate şi fieşcare casă 
de negustor are câte un Kontor deschis şi gata a primi pe 
orice tânăr, ca săvârşindu-şi cursul învățăturei comerciale, 


1. M. Cogălniceanu, în raportul pentru Porto-Franco. 
1. Descoperit de Analele Brăilei — pentru care această instituție merită 
toată admirația. 

ar voi să-şi facă practica. Pe lângă aceasta, fabricafia coră- 
biilor, călătoriile, pot înlesni practica ştiinţei nautice“. Ca, 
limbi străine în şcoală propune greceasca şi italiana, nu fran- 
ceza, căci!) nu aceasta este limba comerțului. 

Domnul Mihai Sturza şi Cogălniceanu, spirite luminate, au 
văzut departe, şi-au dat seamă de noul orizont ce se deschidea 
Ţărilor dela Dunăre. In 1834 se decretează Porto-Franco îm- 
potriva dorințelor ruse şi austriace. 

După doui ani se decretează şi în Brăila. 

Prosperitatea porturilor face paşi gigantici. 





Brăila în vechime. 


În Galaţi nu intrau anual mai mult de 300 vase. După 12 
ani intrau peste una mie vase, deşi gurile fluviului erau încă 
în mâna Ruşilor cari făceau mari dificultăți navigaţiei in- 
ternaţionale. 

Pe acea vreme intră Rusia în conflict cu Anglia care-și 
trimetea vasele să ia grâu din valea Dunărei. 

După Războiul din Crimeia şi Tratatul dela Paris (1856) 
se înființează Comisia Europeană a Dunărei de jos, anume 
ca să înlesnească şi să garanteze navigația pe fluviu. 

Marele orator şi om politic Alex. Lahovari spunea despre 
această epocă de aur: 





1. Cuvinte înțelepte spuse la 1840. Ce greu trecem la fapte. Şcoala sa 
făcut, dar câţi dintre absolvenţii ei au intrat în comerțul portului ? 

„+... Sa vărsat multă cerneală, şi sa pronunțat multe dis- 
cursuri pentru a se răspunde la întrebarea: „cine a făcut 
märirea de azi a României?“ , 

Cine a făcut un Stat înfloritor dintr'o provincie părăsită, 
cine a făcut să curgă avuţia în casele noastre? 

Cine a făcut să se ridice oraşele, să înflorească porturile, 
să rodească câmpiile? 

Cine a făcut, în fine, ca să se înzecească valoarea moşiilor 
noastre? Mulţi şi-au însușit această glorie, dar fie-mi permis 
a o spune, că numai Tratatul dela Paris, care a garantat li- 





Galaţii de odinioară. 


bertatea Dunărei, şi a desființat piedicile naturei şi obstaco- 
lele politice, a ridicat şi a făcut să înflorească România. 

Să-mi fie dar permis să aduc un omagiu acelor Mari Pu- 
teri, cari şi-au vărsat aurul şi sângele pentru acest rezultat. 
Să-mi fie permis, într'o chestie în care şi azi trebue să fim 
nu cum s'a zis, Ruși sau Austriaci, ci numai Români inteli- 
genţi şi recunoscători, să aduc aminte acest mare fapt al 
Puterilor occidentale, cari au pus bazele proprietăţei noa- 
stre naţionale, şi nouă, copii ingraţi şi risipitori, nu ne este 
permis să asvârlim astăzi în vânturi, după îndemnul nu ştiu 
cui, acea moştenire ce ni s'a adunat cu atât nobil sânge şi 
atâtea sacrificii“. 

e) POLITICA DE APĂ ȘI POLITICA DE USCAT 


Porto-Franco, privilegiu care adusese înflorirea porturilor, 
se suprimă în 1883. Cogălniceanu a protestat cu energie, dar 
nu a fost ascultat. Din acea epocă, desigur, Cogălniceanu 
avea cea mai clară viziune a viitorului, dovedind că era un 
om de Stat, nu de partid. i 

„Mântuirea noastră e calea Dunărei spre Marea deschisă 
tuturor“... 

Rezultatul desfiinţărei porto-francu-lui a fost dezastruos. 

Numai în câţiva ani a scăzut simţitor intrarea vaselor străine 
în porturile dunărene. La 1882 intrau în Galaţi 1237 vase; 
în 1884 numai 928. 

Pentru a repara răul făcut, Guvernul contractează mari 
împrumuturi pentru a construi docurile din Galaţi şi Brăila. 

Care-i explicarea? 

Politica primă față de economia ţărei. 

Teama de Rusia, ne împingea în braţele Triplei Alianțe. 

Ne credeam independenţi, dar eram de fapt înfeudaţi în blo- 
cul Puterilor Centrale. Austria și Germania se serveau de 
toate mijloacele și de toate influențele pntru a atrage co- 
merțul României în sfera lor de interese — se urmărea des- 
voltarea porturilor Triest și Fiume. 

Căile ferate erau românești, dar tarifele combinate care 
se făceau sub presiunea Austriei, serveau interese străine. 

Ajunsese ca transportul unei mărfi venite pe uscat, dela 
Hamburg la Bacău să coste mai ieftin decât dela Galaţi la 
Bacău. i 

„Noi, cari am părăsit porturile noastre, trebue să revenim 
la ele. Trebue să consacrăm toată activitatea pentru amelio- 
rarea lor. Să facem toate sacrificiile posibile şi să mergem 
chiar până la limitele imposibile. Aceste sacrificii ne vor fi 
înapoiate însutit. Să coborâm tarifele liniilor cari duc la por- 
turi. Trebue să înlocuim exportul nostru de' pe uscat prin 
cel pe apă. 

Trebue să ne întoarcem la politica de apă în locul poli- 
ticei de uscat“. 

Totuși, trebue să recunoaștem eă înlesnirile pentru navi- 
gaţie făcute de C. E. D., prin lucrările sale technice, docu- 


6 

rile Galaţi și Brăila, ca și toate porturile lucrate pe malul 
stâng, dragajul, balizajul întreprins de Serv. Hidraulic Ro- 
mân, au făcut să crească numărul vaselor pe Dunăre, fapt 
care a influențat asupra întregii economii naţionale. 

lată cum a crescut tonajul: Tonajul vaselor ieşite din Du- 
năre în anul 1856 era de 1.969.409 — în 1910 era de 
9.837.926. 

Pavilionul cel mai răspândit pe Dunăre era grecesc până 
la 1868, apoi cel englez până la războiul mondial. 

De câţiva ani, vasele italiene sunt cele mai numeroase. In 
anul trecut numărul vaselor grecești a întrecut şi numărul 
vaselor italiene. 


2. DUPĂ RĂZBOIUL MONDIAL 
a PORTURILE 


Transporturile pe Dunăre sunt o funcțiune ce variază, în 
strânsă măsură, cu puterea de producţie şi consum a ţărilor 
riverane fluviului. Basinul dunărean, a fost teatrul marilor 
schimbări politice, consecințe ale războiului şi, ca urmare, 
echilibrul economic antebelic, a suferit zdruncinări puter- 
nice! . 

Toate Statele dunărene au trecut și unele trec încă, prin 
crize economice serioase, cu mult accentuate față de criza 
mondială. 

In anul 1911, considerat ca an tipic pentru perioada ante- 
belică, traficul total pe Dunăre a fost de 6.802.639 tone, re- 
partizat precum urmează între ţările riverane, considerate 
fiind în cuprinsul hotarelor actuale (tabloul II2): 


I. România .. . . . . . . . .2.332827 tone = 34.30% 
2. Serbia . ... . . . . » + +1.761.000 „ = 25,90% 
3. Ungaria ... . . . . . . .1.323000 „ = 19,44% 
4. Austria .. .. . . . .. . 741.000 „ = 10,88% 
5. Bulgaria . . .. .. . . . . 403.579 „ = 593% 
6 Germania eea‘ a o o 144233 m = 2,12% 
7. Cehoslovacia . . . e e 97.000 » — 143% 


Total . . .6.802.639 tone = 100.00% 


I. Ing. Vasilescu: Dunărea Internațională şi transporturile. 
2. W. D. Hines. Report on Danube uavigation pag. 70. 

Aşadar, România singură satisfăcea cca. 1 3 din traficul 
total, iar împreună cu Serbia și Austro-Ungaria, cca. 910 


din acesta. 


Cum mărfurile ce folosesc calea apei, sunt în deosebi cele 
de valoare specifică redusă, o mare și adânc simțită lipsă, în 
traficul dunărean, este aceea a cărbunelui, marfă prin ex- 

celență destinată transportului pe apă. 


Este deajuns să observăm că pe Rin, în 1913, din 57.558.000 
tone trafic, cca. 38% îl reprezenta cărbunele. (A se vedea 


deasemenea tabloul III +). 





Docurile din Galaţi. 


Pe Dunăre însă, în 1923, totalul traficului s'a ridicat 


abia 3.923.919 tone şi s'a repartizat astfel: 


I. România . . 
2. Jugoslavia 

3. Ungaria .. 
4. Germania . 
5. Austria . . 
6. Cehoslovacia 
7. Bulgaria 


1) W. D. Hines: Report on Danube navigation, pag. 70. 


. 


Total . . 


1923 


. 1.595.691 tone 


-3.923.919 tone 


1.161.594 
480.473 
334-978 
205.989 
124.948 
110.246 

In acelaş an, traficul porturilor principale dunărene com- 
parat cu acela al anului 1911, a fost 1): 


1922 I9I1 


ză pe mare . .1.023.303 faţă de 1.882.738 
ul pe fluviu  . 991.884 „ „ 2.646.922 


2.015.187 4.528.760 
2. Galati | pe mare . . 623.574 faţă de 1.065.401 
i pe fluviu . 392.210 „ ,„ _ 560.071 

1.015.784 1.625.476 
3. Viena ..... . . 740.019 1.772.460 
4. Budapesta . . . . . 622.939 1.772.460 
5. Belgrad . . . . . . 445848 265.000 
6. Giurgiu . .. . . . . 360.223 387.524 
7. Ratisbona . . . . . . 306.029 162.371 


In 1927, traficul în sectorul Cataractelor Dunarei şi al 
Porţilor de Fier a fost de 1.328.248 tone, repartizate precum 
urmează 2): 

Cereale . .. . . . . . . 392.398 tone 
Petrol şi derivate . . . . . 449271 „ 
Cărbune .. e ee mea e II5890 ap 
Lemne ......... 5L546 ,„ 
SEE e mea e e d a dă 48.544 » 


Fier ee e 1.520 ,„ 
Colete ... . .. . . . IBO9O4 » 
Diverse . 46-963 » 


Total . . . 1.328.248 tone 
In acelaş an, exportul la gurile Dunărei se prezintă astfel ?): 


Cereale, plante oleagi- 
noase şi derivate . .1.749.912 tone 

Lemnărie ... . . . 480.500 ,„ (1.058.353 m.c.) 

Diverse .... . . . 46.963 „n 


_ Total. . -2.288.89o tone 


1) W. D. Hines: Report on Danube navigation pag. 74. 

2) A se vedeă pentru detalii: Gr. C. Vasilesco: „Canalisation du Sec- 
teur des Cataractes du Bas-Danube. Evolution recente des transports". Pu- 
blicaţiunea „I. R. E.“ No. 14. Bucureşti 1928. 

3. După datele oficiale ale Comisiunii Europene a Dunării. 

Economiile țarilor riverane Dunărei, nu sunt încă aşezate 
pe baze ştiinţifice. In aceste condițiuni capacitatea lor de 
producţiune şi de schimb este redusă. 

Ceeace îngreuiază încă schimburile reciproce ale produ- 
selor lor, este concurența produselor agricole, miniere şi in- 
dustriale americane, dumpingul sovietic, şi în deosebi mica 
capacitate de consum, de care dispun actualmente țarile du- 
nărene. 

Aceste ţări sunt expuse a suferi consecințe, cu greu reme- 
diabile mai târziu: 








Vedere din portul Galaţi. 


1. Daca nu-şi vor organiza neîntârziat producțiunea pe baze 
ştiinţifice şi nu o vor raţionaliza, în interiorul ansamblului lor. 

2. Daca nu-și vor asigura desfacerea produselor, între ele, 
pe baze de înţelegeri cu clauze compensatorii, paralizând astfel 
concurența transoceanica şi dumpingul rus. 

In general traficul porturilor noastre ceste în mare scadere 
faţă de situaţia antebelică. Galaţii încă se menţin cu exportul 
cherestelelor care este în creştere. 

Brăila în complectă decadenţă ca import şi export — re- 
dus la jumătate. 

Intre porturile fluviale, singurul care a mers progresând 
este Giurgiu. Situat la 6o km. de Capitală şi 120 km. de 

regiunea petroliferă, a fost înzestrat de Germani, pe timpul 
ocupaţiei, cu conductă de petrol (pipe-line). 

Care-i explicarea scăderii în mişcarea porturilor noastre? 

A scăzut simţitor exportul cerealelor. Inainte de războiu 
(1911) producţia mijlocie era de 5,5 milioane tone şi expor- 
tam 60% din total. 

După războiu (1923) producţia a fost de 9,1 milioane, şi 
consumul intern n'a lăsat pentru export decât 18,70. 

Suprimarea marei proprietăţi a pus probleme foarte grele 
în legătură cu producţia agricolă. 

Situaţia agriculturii noastre este precară, dat fiind preţul 
redus ce revine producătorului. Pe piața mondială au scăzut 
preţurile. Europa este inundată de cerealele venite din Ame- 
rica şi Australia. 

In general se poate socoti că porturile noastre au pierdut 
aproape 13% din traficul total cu străinătatea. (Constanţa 
face excepţie; exportul de petrol e în creştere). 

O parte din marfa care venea în porturi trece pe uscar 
frontiera în Polonia şi Cehoslovacia. Porturile noastre nu 
au legături bune prin C. F. R., cu interiorul. 

Din 25 de porturi, numai 5 au utilaj mecanic. 

Taxele C. E. D., grevează enorm navlul. Inainte de războiu 
era aproape acelaș navlu pentru Dunăre ca şi pentru Con- 
stanța. Azi, pentru porturile din Dunăre este cu mult mai, 
mare. C. E. D. îşi justifică mărirea taxelor prin lucrările 
technice făcute la gura Sulinei amenințate cu potmolirea. 

Legăturile insuficiente de cale ferată, atât ca traseu de 
linii, cât şi ca modalitate de exploatare, contribue la suferinţa 
"porturilor. Este foarte adevărat că unii comercianţi din Tran- 
silvania, după vechiul obiceiu, preferă să-şi aducă marfa prin 
Triest şi Fiume. 

Pentru a ridica din nou porturile — plămânii prin care 
țara respiră — trebue găsit un nou mijloc de afaceri comer- 
ciale. Pentrucă situaţia geografică ne face o ţară de tranzit 
sa atragem pe la noi traficul de tranzit al străinătăţii, intro- 
ducând în câteva porturi (Galaţi, Brăila, Giurgiu, Constanţa): 

Zone libere. 

Ce este o zonă liberă? 

„Dacă se amenajează întrun oraş maritim și alături de 

portul său, o incintă înconjurată cu șanțuri, sau ziduri, uzo- 
lată ca un lazaret, plină de magazii ca spaţiul închis al unui 
târg, pe cari negustorii poate să-l frequenteze liber, însă 
unde nimeni nu are dreptul de a locui; unde îmbarcarea şi 
debarcarea se poate face direct; unde în partea dinspre oraş 
nu este decât o eşire c'un birou de percepţie pentru tre- 
cerea mărfurilor ce intră pentru consumaţie. Dacă aceste 
eșiri se vor deschide ziua şi se vor închide seara, sunt păzite 
cu îngrijire, se lasă negustorului posibilitatea de a primi, în- 
magazina, manipula mărfurile sale, şi a le expedia liber în 
toate direcţiile pe apă fără formalități, nici registre“. 

Aceasta e zona liberă). Port-Franco sau port liber este 
un oraş complect în afară de linia vamală. Zona liberă e 
numai o porțiune de port în afară de linia vămei. 


b) TRANSPORTURILE 


Pe Dunărea de sus mişcarea vaselor sa intensificat din 
cauză că după divizarea monarhiei Austriace, na mai fost 
un tarif unitar pe calea ferată între statele succesoriale — 
aşa că transportul pe apă n'a mai fost concurat de cel de 
pe uscat. 

Transportul petrolului românesc prin Porţile de Fier în 
sus spre porturile dunărene, ia proporţii din ce în ce mai mari. 

Porturile din sus au căutat să atragă vasele prin desvol- 
tarea mijloacelor de manipulare mecanică, prin facilități şi 
tarife combinate pe apă şi uscat. Portul Bratislava a reușit 
să-şi dubleze traficul în timp de zece ani. 

La Budapesta s'a creat un port modern în proporţii gran- 
dioase care va fi un centru de atracţie pentru viitor. 

Sectorul Porţilor de Fier a cunoscut cel mai activ trafic 
în timpul războiului mondial, datorită alimentărei pe calea, 
fluvială. Transportul cerealelor care urcau fluviul a scăzut, 
Mai mult chiar, se simte o tendință ca cerealele sârbești să 
coboare spre Brăila pentru Marea Neagră. 


1. Chaptal — după cartea D-lui Ing. Demetriade: Jutonomia şi Zonele 
Libere. - 

TRAFICUL EFECTUAT DE DIFERITELE PAVILIOANE IN SECTORUL CATARACTELOR ŞI AL PORŢILOR DE FIER 
























































P a v i l i o a n e 
Anul |Austriac | Belgian ra Englez | Francez | German | Grec | Italian |Jugoslav [Olandez | Român | Ungar 
T o n e 
1923 123.687 — 33-981 — 1.458 | 101.304 | 1-146 => 130.980 | 10.534 | 67.253 | 66.061 
1924 211.012 = 46.492 2.837 1.380 | 122.627 | 3-691 — I49:663 | 22.145 | 6osro | 110.151 
1925 253.482 = 62.712 — 18.416 | 106.339 | 4-650 — 356.358 | 43.132 | 108.716 | 140.747 
1926 297-773 za 83 183 = 39.104 | 152.625 | 4.267 — 288.874 | 48.858 | 171.391 | 165-132 
1927 318.640 = 104.996 — 80.033 | 187.157 | 4.826 — 162.713 | 79.057 | 180.246 | 210.580 
1928 248 077 — 97:429 | 2617 | 75.567 | 186.795 | 2.305 1.098 | 190.061 | 100.611 | 200.139 | 138.201 
1929 286.080 | 3-215 | 122.321 | 31.465 | 77335 | 225.879 | 1.900 9.050 | 418.065 | 110.886 173-687 

Să observăm tabloul în care se vede contribuţia fiecarui 
pavilion la trecerea prin acest sector. 

Cel mai răspândit e pavilionul austriac, urmează cel ju- 
goslav, german, ungar şi apoi român., Cât despre pavilioa- 
nele: englez, francez, italian se vede că la mijloc nu sunt 
numai interese economice — sunt şi politice. 





Bazinul docurilor Galaţi. 


Pe Dunărea de jos, dela Severin la Brăila, traficul în ge- 
neral a scăzut. Sunt porturi mici cari tot anul vegetează și 
numai toamna lucrează încărcând şlepuri cu cerealele pentru 
Brăila. Şlepurile acostează în unele puncte, chiar la malul 





Vedere din portul Galaţi 


natural fac şchele) şi încarcă sub controlul căpităniei celui 
mai apropiat port. 

Brăila, de unde începe Dunarea Maritimă pe care pot urca, 
vapoare de mare, colectează toate cerealele din susul Du- 
nărei, acolo se face transbordarea din şlepuri în vapoare. Pe 

timpul iernci, când Dunarea e îngheţată, şlepurile încărcate se 
duc la Sulina — unde vapoarele pot intra și încărca. 

In Brăila, se adunau stocurile de cereale venind pe apă şi 
pe uscat. După razboiu a scăzut transportul pe uscat spre 
Brăila. Cauza? Pentrucă transbordarea cerealelor din vagoane 
în vapoare se face cu lucrători manuali cari au pretenţii din 
ce în ce mai mari. Transbordarea din şlepuri în vapoare se 
face mecanic cu e/evatoare flotante costul operaţiei e cu 
mult mai redus. 

In Brăila sunt 32 elevatoare. 





Elevatoare în portul Brăila. 


Pentru a ne da seamă de sarcinile ce încarcă prețul la ex- 
port al unui vagon de cereale să dăm un exemplu:1. 

Un vagon din staţia Vidra, până la Giurgiu, încărcare în 
şlep, transport până la Brăila, încărcare prin elevator în 
vapor pentru export... manipulare, taxe, trenul, şlepul, cân- 
tărire, asigurare, timbre, etc... etc... etc... 70.808 lei. 

Dela Brăila la Anvers costă transportul pe apă cam între 
10—11 mii lei. Se vede dar că un vagon de cereale dela Vidra 
la Brăila costă tot atât, dacă nu mai mult, ca dela Brăila 
la Anvers (6.450 km.). 

Pe gura Dunărei (Sulina), circulaţia vaselor a scăzut după 
războiu. Dela 1906 la 1910 au ieşit din Dunăre la Mare 5.853 
de vase încărcate — un tonaj de 9.837.926. 


1. Ing. Vasilescu. 

Dela 1926 la 1930 au ieşit 3.743 vase încărcate — un tonaj 
de 7.589.266. 

Se constată în ultimii ani, că grâul îşi pierde gradul la cla- 
sificare antebelic, pe când orzul îşi menţine locul, având chiar 
tendințe de urcare. 

Porumbul, principalul articol de export, în câţiva ani după 
războiu s'a menţinut, de câtva timp a început să scadă la 
export. Un articol ce a progresat mult după războiu este lem- 
năria (cherestelele). In 1925 a atins volumul de 1.500.000 
metri cubi, la export. 





Incărcarea cerealelor din tren în şlepuri, 


Marile noastre piețe sunt: Egiptul, Turcia, Grecia, Italia, 
Africa de Nord, Siria, Franţa. 

La un moment dat, dumpingul rus ne amenința, dar s'a 
văzut că lemnul românesc e de o calitate superioară. l 

Lemnul este o încărcătură care nu-i pe placul Căpitanilor 
de vapoare. Un caric periculos pentru navigație, căci se pune 
şi pe) punte, înclinând adesea vasul. Siguranța cere ca în 
timpul unei furtuni să arunci în mare întreaga încărcătură 
de pe punte. 

De aci sămânță de ceartă cu societățile de asigurare a, 
mărfei. Unele vase grecești aruncă lemnăria în mare când 

ajung prin Arhipelag; compatrioţii se aţin cu bărcile şi pes- 
cuesc lemnăria abandonată — afaceri de comerţ levantin. 
Vasele noastre maritime de pasageri pentru Orient nu gă- 
sesc rentabilitate de a intra pe fluviu, pâna la Galaţi sau 
Brăila, mai cu seama că trebue să plăteasca mari taxe la 
C. E. D. Francezii și Italienii, mai mult din prestigiu politic, 
țineau prin companiile lor de navigaţie această linie. Com- 
paniile Messagerie Maritime şi Fraissinet au încetat cursele, 
n'a rămas decât Loydul Trestino şi Compagnia Genovese di 
Navigazione a vapore. Serv. Maritim Român, înțelegând si- 
tuația a creat de curând liniile fixe: Dunare-Napoli-Marsilia- 
Alger, deservite de vasele mixte cumpărate de curând. 


c) NAVIGAȚIA DUNĂREANĂ. 


Când mergem cu vaporul pe Dunare, întâlnim în cale fe- 
lurite tipuri de vase. Interesant de remarcat e faptul că 
în zilele noastre, în acelaş timp, întâlnim cele mai moderne 
vase, plutind pe Dunare alaturi de cele mai arhaice tipuri. 
Tancuri cu motor Diesel se încrucişeaza pe apa Dunărei cu 
moaxile (ciobaca, trunchiul scobit tipuri de vase cari cir- 
culau înainte de venirea lui Alexandru Machedon la Dunăre. 

Fara sa intram în descripţii amănunțite asupra construc- 
ției navale a vaselor dunărene, vom schiţa numai câteva ti- 
puri care se întâlnesc pe Dunăre. 

Bărcile sunt de felurite tipuri, dela barci de mare pâna la 
luntre cu fundul plat. 

Tipul de barcă pescareasca este /ofca. Cele de mari di- 
mensiuni care țin la valurile mărei şi a lacurilor de pe litoral 
se numesc barcaze. 

Mai totdeauna merg cu lopeţi; pânza se manevrează greu 
pe Dunăre dacă nu ai vânt favorabil. La barcile actuale au 
început a se pune motoare ca sa înlocuiască munca braţelor. 

Vasele joase de transportat oile în baltă se numesc cârne. 

Corăbiile cu pânze aproape au dispărut de pe Dunăre. A 
mai ramas un tip de vas turcesc de forma papucului: caic, 
ceam. Transportă nisip, piatra şi lemne de foc. 

Șlepurile sunt vase mari dar fără motor, destinate a 
fi remorcate, deşi uneori se lasă singure pe firul curentului. 
Aceste vase ajung până la un tonaj de 2.000 tone — zise 





Dană de şlepuri remorcată pe Dunăre. 


şlepuri greceşti. Acestea au defectul că nu urcă prin cata- 
ractele dela Porţile de Fier. 





Remorcher. 


Tancurile sunt şlepuri anume construite pentru a, trans 
porta petrol. După războiu a început a se instala motoare pe 
şlepuri şi tancuri. Este un nou tip de vas aufo-motor, care 

pare a avea viitor consumând puţin, înlocuește, mergând pe 
curent, remorcherul. Bine înţeles că nu poate duce convoiuri 
de șlepuri, şi nici nu poate singur trece prin cataracte. Re- 
morchere puternice trag după ele convoiuri de 8—10 şlepuri 
încărcate. Iţi face o puternică impresie vederea unui ase- 
menea convoiu în mers. Şi e o adevărată artă a manevra un 
mare convoiu de șlepuri pe timpul apelor mici. Dacă numai 
un vas ar atinge uscatul ar fi un dezastru pentru toate, căci 
vin grămadă unul peste altult). 

Remorcherele cele mai puternice (cu roţi) se ţin în re- 
giunea cataractelor ca să ajute la remorcarea prin canalul 
Porţilor de Fier. De curând au apărut şi remorchere cu mo- 
toare de explozie Diesel, cu elice, cari dau rezultate destul 
de bune şi sunt mai economice decât cele cu vapori. 

Vapoarele de pasageri pe Dunăre, făceau în trecut, când 
nu erau căi ferate, foarte bune afaceri. Prima societate aus- 
triacă de navigaţie cu vapori pe Dunăre (D. D. S. G.), 
avea oarecum monopolul, pe urmă şi-au făcut vapoare de, 
pasageri, Ungurii, Românii, acum după războiu Jugoslavii 
și Cehoslovacii. 

Totuş cea mai reputată şi mai lungă linie Passau-Giurgiu 
o deţine tot vechea societate Austriacă. Una dintre cele mai 
frumoase excursii din Europa este trecerea prin Cataractele 
Porţilor de Fier. 

lată cari sunt marile societăți de navigaţie fluvială acum 
după războiu: 

a) Prima Soc. Austriacă de vapoare pe Dunăre (D. D. S. G.). 

b) Soc. Regală Ungară (M. F. T. R.). 

c) Soc. Bayerischer Lloyd (B. I.). 

d) Soc. Cehoslovacă (C. S. D. P.). 

e) Soc. Sârbă (S. P. D.). 

Í) Soc. Sudgermană (S. D. G.). 

g) Soc. Continentală din Amsterdam (C. M. S. G.). 

h) Soc. Națională Franceză (S. N. D.). 

i) Navigația Fluvială Română (N. F. R.) 

j) Soc. Română de navigație pe Dunăre (S. R. D.). 

I. Nu pot uita cu ce admirație am privit odată în tinerețe, de pe marele 
pod de la Buda-Pesta, manevra reposatului Căpitan Şerbu. In fața Parla- 


mentului Unguresc, de pe cheul Dunărei, făcea rondoul, invârtind cu abilitate 
şi siguranţă zece şlepuri cu tricolorul românesc. 

lată situația companiilor de navigaţie fluvială române 1): 

1. Navigația Fluvială Română (N. F. R.). ` 

Companie de Stat şi exploatată de Statul Român, înfiin- 
tată în 1889. 

Posedă şi posedă în anii 1913, 1924 şi 1930, vasele speci- 
ficate în tabloul ce urmează pe verso: 

Regia Autonomă a Porturilor şi a Căilor de Comunicaţie 
pe Apă, posedă următoarele vase „capturate“, ce sunt date 
tn folosinţă particularilor: 

Remorchere 5, cu o putere totală de 803 C.P. ind;; 





Remorcher cu şlepuri la remorcă pe Dunărea de sus. 


Şlepuri 57, cu o capacitate de încărcare de 23.824 tone; 
Șlepuri tancuri 8, cu o capacitate de încărcare de 5.733 tone. 
Navigaţia Fluvială Română dă excedente. 

Serviciul satisface cerinţele transporturilor de mărfuri, însă 
nu oferă destul confort, pe anumite linii, pentru transportul 
călătorilor. 

Parcul N. F. R. reprezintă circa o treime din totalul vaselor 
sub pavilion român. 

Tarifele combinate actuale pe C. F. R. şi N. F. R., trebuesc 
modificate, pentru a oferi mai multe avantaje şi comodități 
transporturilor. 


1. Ing. Vasilescu: Dunărea internatională şi transporturile. 

VASELE NAVIGAȚIUNII FLUVIALE ROMÂNE (N. F. R.) 


DP ——— 




















1913 1924 1930 

Numar | Putere | Capace | numar | Fatere | Greacă: | numar | Patere | Capac 
Vase de pasageri  ..... II 3210 — 19 6.170 — 20 6.593 — 
Remorchere ......... 12 6.680 = 23 | 11.790 — 24 11.980 — 
Siepuri ... o. cc... ... 107 67.556 151 = 95.405 144 = 90.000 
Şlepuri antomatoare .. . . . T 120 400 2 470 700 J 120 400 
Tancuri e. sesana’ ; 13 — 5.694 12 5.102 — 12 — 5 o8o 
Tancuri automotoare .. ... — — — — 5 z — 
Pletine ........... — — — — — = 13 — 3.653 

In curând, se vor activă transporturile de mărfuri pe ca 
nalul Bega. 

Societatea posedă numeroase cheiuri (cca. 2.200 metri), 
magazii şi pontoane. 

2. Societatea de Navigaţie pe Dunăre (S. R. D.). 

Capital 45.000.000 lei, împărţit în 9o.ooo acţiuni a oo lei 
valoare nominală. 

Societatea dispuneă şi dispune de următorul parc de vase: 








Pasager pe Dunăre la Orşova. 


1924 1930 
Putere Capacitate 
Număr Număr  (C.P.) (Tone) 


Vase de pasageri ..... 3 3 1.580 527 
Remorchere ...... . I6 13 5.545 {— 

Slant ə ess: =- Ø 62 = 68.849 
Tancuri e == «wm =- + 23 — 24.572 


Societatea posedă cheiuri şi magazii, în special pe Dună- 
rea maritimă. Sub o conducere activă şi inteligentă, Socie- 
tatea dă beneficii însemnate. 

Afară de marile societăți de navigaţie dunăreana aratate, 
mai sunt societăți de mai mica importanţă. 

Parcul total al vaselor lor ar fil): 


Pavilionul particular în România. 


1930 Putere Capacitate 

Număr (C. P.) (Tone) 

Remorchere ......... 73 18.985 = 
Şlepuri ....... o 297 = 284.841 
Tancuri ©aa‘ 52 i 41.205 
Ceamuri .........- 62 — 37-599 
Pletine ..........- 5 — 1.504 

Pavilionul străin înregistrat în România. 

Putere Capacitate 

Număr (C. P.) (Tone) 

Remorchere .. ...... . 6I 17.170 ’ — 
Şlepuri >- -> - 179 — 179-614 
Tancuri ~- so. . . . ... 29 — 19.861 


Iată şi situația companiilor de navigația maritimă care na- 
vigă pe Dunăre până la Brăila: 

Serviciul Maritim Român. Infiinţat în 1895. Serviciul dis- 
pune de 14 vase de mare, dintre cari: 

3 cargoboaturi — vase de mărfuri — de o capacitate de 
încărcare mijlocie de cca. 16.500 tone; 

4 vase de pasageri, de un tonaj registru de 4.585 tone şi 
o capacitate de transport de 5.350 tone de marfă; 

7 vase mixte cu o capacitate de transport de 34.300 tone. 

In afară de acest parc navigă pe Dunăre, sub pavilion ro- 
mânesc, încă următoarele vase: 

Vase de mare aparținând armatorilor particulari: şapte car- 
goboaturi, reprezentând o capacitate de încărcare de 36.230 
tone şi un tonaj-registru de 14.095 tone; 

1 vas tanc, de 3.229 tone registru și 9.000 tone capacitate; 

6 corăbii cu pânză; 

2 vase de pescuit; 

2 iahturi. 

Companiile maritime străine, navigând în apele românești, 


I) Ing. Vasilescu Gr.: Dunărea internațională şi transporturile. 

cari fac curse regulate în cursul perioadei navigabile pe Du- 
năre sunt: 

Compania Genovese di Navigazione a vapore, cu sediul 
la Genova. 

Lloyd Triestino, cu sediul la Triest; 

Soc. Italiana di Servizi Maritimi, cu sediul la Genua. 

Aceste companii beneficiază de mari reduceri în taxele 
ce se plătesc Comisiunii Europene a Dunării, dat fiind că 
fac curse periodice (cca. 60% . 





Docurile din Brăila. 


Alte companii maritime străine, ale căror vase intră pe 
Dunăre sunt: 


Deutsche Levante Linie cu sediul la Hamburg 


Deutsche Orient Linie , „  »„ Stettin 
Elerman Line F » » Liverpool 
Furnes Withy a »  »„ Liverpool , 
Haloyez Linie a » » Rotterdam 
Roland Linie j »  » Bremen 


Keninklype Nederlandsche Stoomboet Maat Schappi, Am- 
sterdam, etc. 

In sfârşit, un mare număr de vase de transport maritim, 
aparținând altor societăți străine sau armatori, circulă pe 





Cargobotul „Jiu“. 


Dunăre, în aval de Brăila, între care pavilionul elen este 
foarte frecvent. 





Vaporul mixt S. M.R. „Ardeal“, 

Am omis vasele aparținând C. E. D. 

Menţionăm în rezumat, că liniile mari de transport de 
pasageri ce se întind dela Regensburg până la Marea Nea- 
gră, sunt deservite de patru societăţi şi anume: 

D. D. S. G. (austriacă), cu 24 vase, dispunând de o forță 
totală de 15.130 C.P.; 

M. F. T. R. (ungară), cu 35 vase, dispunând de o forță 
totală de 1.040 C.P.; 

D. R. P. (jugoslavă , cu 21 vase, dispunând de o forță 
totală de 7.356 C.P.; 

N. F. R. (română), cu 20 vase, dispunând de o forță to- 
tală de 6.593 C.P. 

Numeroase alte întreprinderi fac transporturi de cursă mai 
redusă şi îndeosebi, locală. 

Numărul total de şlepuri navigând pe Dunăre este 2.372, 
reprezentând o capacitate de încărcare de 1.730.317 tone, 
dintre care 6r sunt şlepuri auto-motoare, dispunând de o 
forță totală de 14.302 C.P. şi de o capacitate mijlocie de în- 
cărcare de 380 tone. 

Pavilionul românesc numără 27,32% din totalul şlepurilor, 
şi reprezintă o capacitate mijlocie de 781 tone pe unitate. 

Pavilionul jugoslav reprezintă 24,50% din total, şi o medie 
de capacitate de încărcare de 479 tone. 

Societatea D. D. S. G. posedă singură 15,70% din totalul 
şlepurilor de pe Dunăre, cu o capacitate mijlocie de 669 tone 
de şlep, iar Societatea jugoslavă D. R. P. 15,57% din acest 
total, cu o mijlocie unitară de 638 tone. 

Din totalul de 6r șlepuri auto-motoare, cu o putere totală 
de 14.302 C.P., Compania Cehoslovacă (C. S. D.) şi Bayeri- 
scher Lloyd posedă câte 1o unităţi, reprezentând respectiv 
3.820 C.P. şi 2.900 C.P.; urmează apoi D. D. S. G. cu 7 
şlepuri (2.520 C.P.), S. D. cu 5 şlepuri (1.200 C.P.), ERDEX 
cu 4 şlepuri (1.060 C.P.), etc. 

Tancurile simple sunt în număr de 189, reprezentând o ca- 
pacitate totală de încărcare de 144.095 tone; 43 circulă sub 
pavilion român (35.300 tone); sub pavilion german (33.339 
tone); 28 sub pavilion jugoslav (22.719 tone); 29 sub pavi- 
lion austriac (20.237 tone) etc. 

Trei sunt observațiile importante ce se degajä din evo- 
luția recentă şi din situația actuală a flotei dunărene: 

1. Armatorii particulari, posedând 965 şlepuri cu o capa- 
citate de încărcare de 508.784 tone, adică 29,4% din întregul 
parc de pe Dunăre, asigură jocul liber al concurenţei în faţa, 
posibilității de cartelare a societăţilor de navigaţie, şi îm- 
plinesc, astfel, rolul de „volan“ în formarea preţurilor de 
transport. 

Harta 1. Legătura pe apă, transcontinentală şi transoceanică, între Marea 
Neagră şi Marea Nordului. 


2. Avântul luat în ultimul timp de şlepurile și tancurile 
auto-motoare, destinate curselor exprese şi capabile de a. face 
adesea remorcaje în aval şi (în afară de sectoarele de rapi- 
duri) în spre amonte chiar, ne face să credem că aceste vase 
independente sunt şi economice şi că lor le este destinat suc- 
cesul, în lupta ce se dă între navigația fluvială şi cea, 'ma- 
ritimă, pentru transportul rapid al mărfurilor de valoare in- 
trinsecă redusă, din orient către centrul şi nordul Europei, 
adică preferința căiei transcontinentale asupra celei trans- 

oceanice. Observăm, dealtfel, că această preferinţă s'a ma- 
nifestat puternic, în ultimii ani, în deosebi cu privire la trans- 
portul petrolului şi al derivatelor sale, ceeace a impus crearea 
unei întregi flote de tancuri (205 tancuri cu o capacitate de 
1554.873 tone), posedate în totalitate de societăţile de navi- 
gaţie. Cererea recentă a Sovietelor Ruse de a li se îngădui 
transportul petrolului caucazian către Europa centrală, pe 
calea Dunării, ilustrează afirmaţia făcută (Harta 1). 

3. In deosebi de interesante sunt rezultatele favorabile ob- 
ținute recent de Comunitatea de exploatare, formată din so- 
cietățile D. D. S.G., M. F. T. R., S. D., și B. L. 

Noi vedem în asemenea înfăptuiri de strânsă colaborare, 
cuprinzând marea majoritate dacă nu întreaga flotă dună- 
reană, sorții de izbândă ai transporturilor pe apă, în lupta 
grea de concurenţă cu căile ferate şi, în al doilea rând, mij- 
locul de a ţine în respect puternica flota a Rinului ce va pă- 
trunde în Dunăre, într'un viitor apropiat, prin canalul mo- 
dern de legătură dintre cele două fluvii. 


d) OBSTACOLELE NAVIGAȚIEI DUNĂRENE 


Sunt de două feluri: 

1. Naturale. 

2. Politice. 

Obstacole naturale. Dunărea este un imens canal săpat de 
natură. Foarte târziu a intervenit și mâna omului. Totuşi tre- 
buie supraveghiat, căci formează bancuri de nămol, care îm- 
piedică navigația. 

Serviciul Hidraulic Român, (S. H.) cu dragele sale lucrează 
adâncind canalul de navigaţie. Așează gemanduri în punctele 
periculoase şi semne de kilometraj pe maluri. Operaţiile aceste, 
la care vecinii nu contribuesc cu nici un ban, deşi se folosesc 
toate naţiile, se fac pe un imens parcurs dela Severin la Ga- 
laţi. 

Sunt anumite puncte greu de trecut în timpul scăderei a- 
pelor. Șlepurile sunt nevoite să încarce cantități mai mici ca 
să poată trece. 

Trebuesc făcute lucrări technice ca să se păstreze în per- 
manență o adâncime de 3 metri pentru navigația fluvială. 
In sectorul Porţilor de Fier, trebuesc mari lucrări ca să 
se înlocuiască canalul unguresc în care este un curent nebun. 

(Vaporul face. o oră în sus şi cinci minute în jos). 

Numai o canalizare cu ecluse, captând şi uriașa cădere de 
apă, ce ar da energie la o parte din Europa centrală, ar 
soluţiona problema 1). 

Pe Dunărea Maritimă dela Brăila în jos, lucrările Comisiei 
Europene întreţine în bună stare canalul navigabil. Totuşi, 





Vapor prins de sloiuri pe Dunăre. 


față de vapoarele de tonaj din ce în ce mai mare, Dunărea 
trebue adâncită până la ro metri pe tot drumul până la mare. 
Problema de la gura Sulinei încă nu-i soluționată. Se fac 
toate sforțările să se poată menţine adâncimea, totuş înisi- 
pirea progresează. Sulina fatal va fi abandonată. Lipsa de 
fonduri întârzie începerea lucrărilor pentru adâncirea unei 
alte legături cu marea. 

Ingheţul Dunărei, este încă unul din obstacolele naturale 
care ţine în general 35—45 zile; au fost şi ani în care a 
ținut 6o—1r0o zile. Pe cursul fluviului sunt anumite adăposturi 


I. Vezi importantul proect al Inginerulu: Gr. Vasilescu: „Canalisation du 


Secteur des Cataractes du Bas-Danube-Barrages-Ecluses-Usines hkydrotlec- 
triques. Publicaţiunea „I. R. E.“ No. 30 Bucureşti 1932- 

pentru ernaticul vaselor. Vasele care ar fi prinse de puhoiul 
sloilor, în primăvară, ar fi distruse. Sloiurile, oprite pe la coturi, 
se încalecă şi formează zăpor, care nu poate fi tăiat nici de 
cele mai puternice vapoare spărgătoare de ghiață, căci sloiu- 
rile merg până la fundul apei. 

Deşi nici odată nu s'a realizat menţinerea liberei navi- 
gaţii pe tot timpul înghețului, totuşi credem, că numai pe 
Dunărea maritimă s'ar putea încerca. Odată fluviu înghețat, 
nu se mai poate face nimic. Trebue să împiedicăm înghețul 
pe o porțiune dela gură în sus, prin câteva vase spărgătoare 





Trecerea Dunărei pe ghiaţă. 


care ar circula zilnic. S'ar putea încerca mai întâi dela Su- 
lina la Tulea. 

O linie ferată dela Măcin-Tulcea ar face ca acest port să 
poată lucra tot anul 1). 

Obstacole politice. 

Natura a pus cu dărnicie la îndemâna oamenilor acest 
drum de apă, dar oamenii, egoişti şi lacomi, nu se pot în- 
ţelege între ei ca să profite cât mai bine de acest dar ceresc, 

In Evul Mediu încă, nu era chip să navigi, din cauza că 


1) Pentru detalii a se vedea: Gr. Vasilescu. /ngheful Dunărei şi Navi- 
gatia sa Maritimă. 

fiecare bandit, senior feudal, îţi tăia drumul și te jupuia pen- 
trucă ai trecut prin apa lui. 

Revoluţia franceză a schimbat întrucâtva mentalităţile. Dacă 
indivizii particulari nu te mai supără, rigizii funcţionari ai 
Statelor te chinuesc tot drumul. 

Un convoi de şlepuri plecat din Ratisbona, până la fron- 
tiera română, trebue să suporte şapte controluri vamale, cu 
toate că e încărcat cu mărfuri în źranzit, destinate direct Ro- 
mâniei 1). 

Conferinţele pentru o îndulcire a formelor de control, se 





Pasagerul N. F. R. „România Mare“. 


repetă la câţiva ani, dar în practică progresul merge cu foarte 
mică viteză. 

Dunărea nu-i folosită îndestul, din cauză că polificul înă- 
buşă economicul. 

In legătură cu egalitatea de tratament al tuturor pavilioa- 
nelor, în Statutul Dunărei s'a admis o derogare pentru cabo- 
tajul fluvial: — adică transportul mărfurilor naţionale, între 
porturile aceleaşi țări nu pot fi făcute de vase străine, câ 
numai de vase naţionale. Am căpătat acest drept, dar până 
acum nu ne putem folosi pe deplin, pentrucă nu ne-am făcut 
un număr suficient de vapoare, mai cu seamă de pasageri. 


I. Ing. Gr. Vasilescu. 

Faţă de criza economică, e drept că sunt prea multe vase 
pe Dunăre. Concurența a ajuns înverşunată. Societăţile de pe 
Dunărea de sus s'au cartelat ca să concureze navigația ro- 
mânească de pe Dunărea de jos. 

Noui aranjamente se fac între navigaţiile Micei re E e 

Toate societăţile dunărene vor fi nevoite să se unească for- 





Palatul Navigaţiei din Galaţi. 


mând un bloc, ca să-şi menţină poziţiile câştigate atunci 
când numeroasa flotă a Rinului va cobori pe Dunăre, după 
ce se va face legătura între cele două fluvii. 

Ca să ne dăm seamă de obstacolele politice cari se pun în 
calea navigaţiei pe Dunăre, este destul să urmărim cu aten- 
ție spinoasa chestie a Dunărei. 

CAPITOLUL V. 


CE ESTE CHESTIA DUNĂREI? 


a) O BOALĂ CRONICĂ 


Asupra Dunărei şi importanţei ei politice şi economice s'a. 
scris mult, totuşi lumea nu-i dumerită încă asupra acestei 
complicate chestii, care se discută de câţiva ani prin nesfâr- 
şite conferințe şi comisii internaţionale, în diferite centre eu- 
ropene. E nevoie a se lumină opinia publică românească prin 
o scurtă punere la punct a acestei spinoase chestiuni. 

Pentrucă Dunărea, cel mai important fluviu din Europa, 
nu are încă un regim unic, bine stabilit în Dreptul Interna- 
țional, cu toate că pentru acest fluviu s'a cheltuit atâta cer- 
neală în numeroasele congrese, conferințe, tratate, convenţii 
şi protocoale. In loc de a se vorbi de Regimul Dunărei s'a 
vorbit totdeauna de o Chestie a Dunărei. Aproape periodic 
apare această chestie, care la diferite congrese în loc să se 
limpezească, se încurcă mai rău. 

E ca o boală cronică. 

După fiecare criză, urmează câte un consult pentru găsirea 
leacului, dar boala se complică din ce în ce mai rău. Toată 
lumea aşteptă o operaţie radicală la ultimul consult dela Paris. 

Să vedem dacă a fost o operaţie radicală? 

Dacă s'a găsit leacul, ori trebuie să ne aşteptăm în viitor 
la alte crize? 

Nu s'a stabilit un regim unic dela izvoare la guri. Dunărea 

s'a împărțit în două secţii: una dela Ulm la Brăila cu un 
regim nou, asigurat printr'o Comisie Internațională, şi altă 
secție, dela Brăila la mare, cu vechiul regim al aceleeaș ar- 
haice Comisii Europene a Dunărei, rămasă dela războiul din 
Crimeea, pe când gurile fluviului se găsiau în mâinile Tur- 
cilor, sub regimul capitulaţiilor. 

Deşi se recunoaşte că de această dată la Paris s'a lucrat 
mai bine decât în trecut, totuşi se constată că o operaţie radi- 
cală n'a avut loc. Chestia Dunărei nu s'a tranşat definitiv, s'a 
făcut numai un pas înainte spre deslegarea mult aşteptată. 

Leacul nu s'a găsit. Crizele vor reveni. Chestia Dunărei va 
apare în curând iar pe tapet. 

Pentru deslegarea definitivă a acestei chestii, diplomaţia, 
europeană nu s'a hotărît încă a părăsi orizontul politic, pri- 
vind regimul Dunărei numai ca o chestie de Drept Interna- 
tional şi nu ca o complicată problemă politică cu soluţii. 
vremelnice de echilibru european. 

Chestia Dunărei e aşa de încâlcită şi astfel se înlănțuesc 
faptele, încât nu poţi prezentă problema la un moment dat, 
în adevărata lumină, decât legând prezentul cu trecutul. Şi 
ca să nu ne pierdem în haosul tratatelor şi convențiilor diplo- 
matice, vom rezuma numai fazele de evoluţie a chestiei Du- 
nărei. 

I. Rolul acestui fluviu în politica economică mondială. 

II. Cum s'a încercat deslegarea chestiei Dunărei la Paris 
prin cele două Comisii dunărene? 

III. Ce ne rămâne nouă să urmărim pentru a ne asigura 
viitorul pe Dunăre? 


b) DUNĂREA ÎN ECONOMIA MONDIALĂ 


E deajuns a privi numai pe hartă cursul acestui fluviu 
care taie în diagonală continentul legând Orientul cu centrul 
Europei, şi, fără a intră în cauzalitate istorică, înţelegem, 
dintr'odată rolul ce l-a avut, îl are şi-l va avea în viitor Du- 
nărea — acest mare drum al civilizaţiei şi al comerțului. 

Din antichitate şi până în secolul al XVI-lea, schimbul de 
mărfuri dintre Asia şi Europa se făcea pe marile linii de co- 

municație mondială, care legau valea Gangelui cu valea Du- 
nărei. 

Numai istoria comerțului dunărean ne poate arunca o rază 
de lumină în pâcla trecutului îndepărtat, dela începutul în- 
chegării Statelor Române dintre Carpaţi şi Dunăre. 

Condiţiile şi rațiunea de existență a neamului nostru, tre- 
buie căutată în fericita noastră fatalitate geografică, la gu- 
rile acestui mare fluviu. 





Vedere din Vâlcov. 


Se ştie că prin secolul al XVI-lea centrul de gravitate co- 
mercial trece din Orient în Occident — din Mediterana în 
Atlantic. Centrele comerciale se deplasează după avantajele 
mijloacelor de transport. - 

Faza economiei orăşeneşti se încheie, 

Pe piața mondială apar Statele în locul oraşelor — ur- 
mează faza economiei Statelor. 

Centrul de gravitate al comerțului mondial trece din Spa- 
nia în Olanda, apoi în Franța şi rămâne în Anglia până în 
zilele noastre, când trece în America. 

Comerțul dunărean scade cu timpul și cade în ruină. Du- 
närea, în loc de a servi ca o arteră internațională, ajunge 
râul împărătesc al Turcilor. 

Dupä tăierea canalului de Suez, din disputa Marilor Pu- 
teri Europene asupra Orientului, asupra acestui punct al glo- 
bului unde se întretaie marile linii de comunicații, se naşte 
chestia strâmtorilor și ca un corolar: Chestia Dunărei. 


c) ANGLIA ȘI RUSIA LA DUNARE 


Anglia este cel dintăi Stat care trece la o nouă formă eco- 
nomică. Introducând mașinismul în industrie, schimbă struc- 
tura societăţii. Centrul de gravitate economic se deplasează 
dela sate la orașe. Agricultura cade. Anglia nu mai poate 
să-şi hrănească populația numai cu produsele indigene, ea 
începe să depindă de străinătate. Ea începe să-și aducă grâu 
din valea Dunărei. De pe atunci putem spune că apare în 
istoria politică a Europei o chestie a Dunărei. 

Anglia se împiedecă aci însă de Rusia, care ajunsese în 
stăpânirea gurilor Dunărei, după răpirea Basarabiei (1812). 
Rușii făceau tot felul de greutăţi navigaţiei, închizând gu- 
rile fluviului și ruinând comerțul dunărean. Nu era la mij- 
loc numai proasta administraţie rusească, ci eră și o anu- 
mită intenţie: în drumul visat spre Țarigrad, cautau să o- 
prească expansiunea austriacă pe Dunărea de jos, să împie- 
dice concurența ce începuse s'o facă grâul românesc care se 
scurgea pe Dunăre. 

„Progresul Brăilei, însemna ruina Odesei“ era un cuvânt 
de ordine pe atunci. Dacă Odesa a ajuns la o mare desvoltare 
în urmă, se datorește în mare parte Basarabiei, 

O imperioasă necesitate economică siliă pe Anglia să lupte 
pentru chestia Dunărei. Avea nevoie din ce în ce mai mare 
de grâul românesc. mai cu seamă după foametea din Irlanda. 
Dintr'o coincidenţă de interese, Ţările Române trebuiau să 
câștige sprijinul Angliei și Franţei, care după razboiul din 
Crimeea, reușesc să scoată pe Ruși dela Dunăre şi să asi- 
gure libertatea navigaţiei pe Marea Neagră și Dunăre. 

Un complex de împrejurări fericite ne alipeşte intereselor 
Europei Apusene. care caută să asigure libertatea naviga- 

tiei pe marele fluviu de care este legată și soarta noastră ca 
Stat. Se alcătueşte o Comisie Europeană a Dunărei. 

Rusia, îndepartată de Dunăre, luptă necurmat ca să re- 
capete situația pierdută în Orient. Cu ajutorul lui Bismarck, 
care se sprijinea pe Rusia ca să izoleze Franţa, în confe- 
rința dela Londra (1871 se abrogă neutralitatea Marii Negre, 
Rusia îşi creaza o flotă în Orient; iar după războiul din 1877, 
în congresul dela Berlin, tot cu ajutorul lui Bismarck, Rusia, 





Farul din Sulina. 


recapata sudul Basarabiei și ajunge din nou riverana la gu- 
rile Dunărei. 

Acum, după războiul mondial şi revoluția rusa, prin reali- 
pirea Basarabiei, Rusia se găseşte azi iar îndepartată de 
la Dunăre. 

Ultima conferinţă dela Viena, de acum câţiva ani în chestia 
Basarabiei, dovedeşte că aceeași tendință de expansiune slavă 
spre Orient apare sub diferite forme, că chiar guvernul so- 
vietic continuă să urmărească cu sfințenie testamentul lui 
Petru cel Mare. 


www.dacoromanica.ro 





CARTEA DUNAREI 113 


d) AUSTRIA ȘI GERMANIA LA DUNĂRE 


Sa vedem pe scurt care a fost politica Puterilor Centrale, 
şi în deosebi a Austriei, în chestia Dunărei. 

Austria care-şi întindeă interesele sale de sus în jos pe 
Dunăre, se întâlnea ciocnindu-se cu Rusia, care căuta sa se 
întindă de jos în sus pe acest fluviu, care scăldă ţări tinere, 
în formaţie încă. 

Cele două obiective ale politicii orientale a Austriei erau: 
Sulina şi Salonic. De fiecare ocazie s'a folosit pentru a face 
câte un pas spre ţinta ce urmărea. 

După războiul ruso-româno-turc, tratatul dela Berlin din 
1878 dă drept Austro-Ungariei să execute lucrările dela Por- 
tile de Fier şi să întocmească regulamentele de navigaţie pe 
Dunăre până la Brăila. 

Se propunea o Comisie Mixtă, sub prezidenţia Austriei, cu 
vot preponderant pe o porţiune a Dunărei unde Austria nici, 
nu eră măcar riverană. Numai tenacitatea şi energia cu care 
oamenii noştri de Srat de pe acea vreme au pronunţat îna- 
intea Europei acel non possumus, a împiedecat realizarea 
planurilor austriace de hegemonie şi monopol pe Dunăre. 

Germania a sprijinit continuu pe Austriaci. Și la ocazie, 
Bismarck se servea de Dunăre ca obiect de compensație în 
relaţiile politice cu Rusia. 

Dunărea, ca arteră de comunicaţie a sudului Germaniei cu 
Orientul, este lăsată multă vreme în părăsire; poate una din 
cauze era şi politica partidului agrarian german care se temeă 
de concurenţa grânelor din bazinul Dunărei de Jos. 

Numai războiul a pus în evidență Germaniei marea valoare 
a Dunărei. 

Când toate drumurile ei erau închise nu-i rămânea la în- 
demână decât drumul de apă al Dunărei care lega Germania 
cu Orientul. 


e) CE PLANURI AVEAU ASUPRA DUNĂREI ȘI UNII ȘI ALȚII 


Să aruncăm o scurtă privire asupra chestiei Dunărei tre- 
cută prin prisma războiului mondial. Ce soartă se croiă Du- 
nărei față de cele două soluţii ca rezultate ale războiului? 

Căci numai două soluţii se aşteptau. Ori ieşiau învingă- 
toare Puterile centrale, ori Aliaţii. A treia soluţie, tocmai a- 
ceea care s'a realizat, cea mai fericită pentru noi, nimeni 
nu a prevăzut-o: victoria Aliaților fără Rusia, care a căzut 
prin revoluţie. 

Ce devenea Dunărea dacă Puterile centrale rămâneau vic- 
torioase, se ştie. Ne-au arătat-o Germanii clar în pacea dela 
Bucureşti (1918). Bazinul Dunărei şi Marea Neagră rămâ- 
neau un domeniu închis, rezervat numai pentru riverani. Ţă- 
rile din acest bazin, ca România, Anatolia, Caucazul, sudul 
Rusiei, bogate în materii prime, trebuiau să fie furnisoarele 
coloniale pentru Mittel Europa, având ca axă comercială Du- 
nărea, această şiră a spinării Peninsulei Balcanice. Prin Du- 
năre se realiza visul Kaiserului: B.—B.—B., Brema-Berlin- 
Bagdad. 

Expansiunea germană spre Orient se putea realiza prin aju- 
torul Dunărei, acest admirabil drum de apă care se putea 
lega cu Marea Nordului şi cu Bagdadul. 

După pacea dela Bucureşti, se anunţase o conferință la 
Minchen pentru stabilirea noului regim al Dunărei. Până 
atunci trebuia să intre în stăpânirea Puterilor centrale toate 
vasele de pe Dunăre, Serviciul Hidraulic Român şi Serviciul 
Tehnic al Comisiei Europene dela gurile Dunărei. Un vapor 
de pasageri austriac, cu vreo patruzeci de deputaţi, plecat 
din Viena, ajunsese până la Sulina inspectând toate porturile. 
Noroc că s'a întors cu toată viteza, căci se găsea în primejdie 
de a cădea în mâinile aliaților, cari după ruperea frontului 
dela Salonic, înaintau cu repeziciune spre Dunăre. 

Ce devenea Dunărea dacă Rușii eșiau victorioși? Nu ştim, 
dar bănuim — mai cu seamă aceia dintre noi cari am făcut 
războiul în Delta Dunărei. 

Lucrând în strânsă legătură şi sub comandă rusească am 
putut să ne dăm perfect seamă de planurile ce se urmăreau 
la gurile Dunărei. Se începuse o organizaţie sistematică de 
ocupaţie a Deltei 1): statistica populaţiei, evacuarea satelor 
româneşti, oficii poştale cu timbre înfățișând capul țarului, 
biurouri hidrotehnice care începuseră lucrări gigantice de asa- 


I. Nova Rusia. 

nare şi canalizare a Deltei servindu-se de materialul tehnic 
al Comisiei Europene. Se socotea ca sfârşitul războiului să-i 
găsească în cursul unor mari lucrări care să le dea pretextul 
de a rămânea o lungă perioadă de vreme la gurile Dunărei. 
Furtuna revoluţiei din Rusia a măturat însă comandamentul 
vechiului regim şi a spulberat deodată toate planurile croite 
pe atunci. 

Un noroc providenţial face ca Rusia şi Austria, cele două, 
mari puteri care tindeau să acapareze Dunărea, să cadă în 





Insula Ada-Kalek. 


urma acestui războiu. In faţa congresului de pace dela Paris, 
apar micile State dunărene (unele învinse, altele învingă- 
toare), în fața Angliei şi a Franţei, care luând locul puterilor 
centrale în Orient, trebue să dejoace planurile germane de- 
mascate prin tratatul de pace dela Bucureşti (1918). 


f) CHESTIA DUNĂREI LA AREOPAGUL DELA PARIS 


Am văzut că Dunărea nu avea un regim uniform, stabilit 
conform uneia dintre cele două doctrine fluviale. Ny avea 

nici Comisie Riverană ca Rinul, Meusa şi celelalte fluvii eu- 
ropene, nici Comisie Internaţională, în felul celor de pe flu- 
viile Congo şi Niger. 

Pe Dunăre aveam numai vreo opt regimuri deosebite. Fie- 
care Stat îşi impunea pe secţia sa dunăreană regulamentele 
respective 1). 

Din ce cauză ajunsese aşa de încurcată situația pe Du- 
năre? De câte ori se încercase stabilirea unui regim flu- 
vial, în loc de a se privi chestia Dunărei ca o chestie de drept : 
internațional și ca atare să se caute a se rezolvi, întotdea- 
una se privea ca o problemă politică. 

Pe la 1887, când s'a stabilit regimul de navigaţie pe flu- 
viile Congo şi Niger, diplomaţii au adoptat ca bază proectul 
de regulament elaborat de Institutul de Drept Internaţional 
dela Heidelberg. 

Pentru Dunăre însă, în toate congresele şi conferințele nu se 


I. In Dreptul Natural — legea nescrisă — fluviile nu trebue să aparțină 
exclusiv nimănui. Ca aerul şi marea, fluviile sunt bunuri comune care nu 
trebuesc să fie monopolizate. 

In Dreptul Roman, fluviile erau considerate ca bunuri publice, res con~ 
munes, şi statul Roman nu îşi rezerva de cât imperium, adică politica şi 
administraţia pentru asigurarea ordinei publice şi a libertăţii fluviale. 

In Dreptul feudal, fluviile trec din domeniu public în domcniu privat. 
Ca bunuri ale Coroanei trec în stăpânirea seniorilor feudali, cari le exploa- 
tează în folosul lor şi în paguba comerțului în general. 

Numai marea revoluţie franceză trece fluviile din stăpânirea privată în 
stăpânirea statului. 

In Dreptul Internaţional, fluviile sunt considerate ca dependinţi naturale 
ale pământurilor ce ele udă in cursul lor de la isvoare până la mare. 

Fluviul care străbate sau desparte mai multe state este deci proprietatea 
comună a statelor riverane care-l utilizează în condominiu. 

In Congresul de la Viena (1815), unde se pun bazele principiilor de Drept 
Fluvial Modern, (Marea Chartă), se hotărăşte ca Rinul să fie considerat 
ca fluviu comun statelor riverane, cari trebue să se înțeleagă între ele 
asupra navigaţiei Se întocmeşte Comisia Riverană a Rinului. 

Dar statele riverane s'au gândit numai la interesele lor şi nu au recu- 
noscut aceleaşi drepturi şi celorlalte state ce nu erau riverane la Rin. 

De aceea în Congresul de la Paris (1856) Marile Puteri complectează 
opera începută, fac un pas înainte şi stabilesc pentru Dunăre că şi statele 
neriverane trebue să aibă aceleaşi drepturi pe fluviile internaţionale. 

Libertate complectă de navigaţie şi egalitate pentru toate pavilioanele pe 
fluviile cari udă, străbat, sau despart mai multe state. 


www.dacoromanica.ro 


CARTEA DUNĂREI 117 








ajungea decât la nişte compromisuri politice. Şituaţia în care 
se, găsea Dunărea era consecința acestor compromisuri. 

Deaceea, Engelhardt, încă dela 1871, după conferinţa dela 
Londra, spunea: „C'est ainsi que fut inauguré, sur le Danube, 
le système des contrepoids ou des compensations, qui im- 
prime a la législation actuelle de ce fleuve, un caractere ar- 
tificiel, essentiellement politique“. 

Ca să ne dăm seamă de calea ce s'a urmat şi de această 
dată la Paris pentru deslegarea chestiei Dunărei, e necesar să 
facem o scurtă comparaţie în linii generale între modul în 
care voiau Germanii să stabilească regimul Dunărei şi între 
modul cum s'a procedat la Paris. 

Şi Germanii şi Aliaţii în loc să facă un regim unic dela 
isvoare la guri, au împărţit Dunărea în două secții. 

Deosebirea era că Germanii înființau o Comisie Riverană 
dela Ulm la Brăila, iar Aliaţii o Comisie Internaţională pe 
aceeaş secţie a fluviului. 

Dar şi unii şi alţii, lăsau pe secţia dela Brăila la mare ve- 
chea Comisie Europeană a gurilor Dunărei. 

Germanii scoteau pe neriverani dela Dunăre (Anglia, Franţa 
şi Italia) şi întindeau atribuţiile Comisiei Europene dela gu- 
rile Dunărei şi asupra Mării Negre până la Strâmtori. 

Aliaţii păstrează vechea Comisie Europeană cu toate privi- 
legiile şi prerogativele ei, dar scot pe toţi riveranii afară de 
România. Aşa că deocamdată, comisia dela gurile Dunărei 
funcţionează cu Anglia, Franţa, Italia şi România. 

E natural să ne punem întrebarea: de ce şi Germanii şi A- 
liaţii au întrebuințat aceeaș procedare împărțind fluviul în 
două secţii? 

Pentrucă şi unii şi alții ţineau să prelungească viaţa bă- 
trânei Comisii Europene dela gurile Dunărei. 

Pentru a înțelege cauza pentru care diplomația europeană 
ține cu atâta sfințenie la această străveche instituţie inter- 
naţională, este nevoie a arunca o scurtă privire istorică asu- 
pra funcţionării acestui anahronism politic. 

C. E. D., Comisia Europeană a Dunărei, se ştie, este al- 
cătuită după războiul din Crimeea (1856) prin tratatul de pace 
dela Paris, pe atunci când, după cum se spunea, Turcia nu 
putea şi Rusia nu voia să înlesnească navigația la gura Du- 

nărei. Ea avea numai un caracter provizoriu; după doi ani tre- 
buia să lase loc unei comisii riverane. 

Din cauza tendințelor austriace și ruse pe Dunăre, nu s'a 
format acea comisie riverană, şi s'a tot prelungit viaţa pro- 
vizorie a acestei comisii care a ajuns până la vârsta de vreo 
75 de ani. 

Această bătrână instituţie, deşi provizorie, trăeşte încă — 
ceeace îndreptățește zicerea că nimic nu rămâne mai defini- 
tiv decât o măsură provizorie. 

Privită prin prisma Dreptului Internaţional, este foarte in- 
teresantă evoluţia acestei instituţii internaţionale. 





Dragă pe Dunăre. 


Alcătuită la 1856, pe când Turcia, sub regimul capitula- 
țiilor, era stăpâna gurilor Dunărei, reuşea totuşi, în parte, să 
împace principiile de libertate a navigaţiei cu respectarea 
drepturilor de suveranitate teritorială. Deși lucrările tehnice 
se făceau de către Comisie, totuşi organele executive, inspec- 
torul de navigaţie, căpitanul de port, erau Turci; sentinţele 
se dădeau în numele Sultanului. După războiul din 1877, Ro- 
mânia intră în stăpânirea Dobrogei şi a gurilor Dunărei, moş- 
teneşte toate datoriile Turciei, dar nu şi toate drepturile ce 
i se cuveneau. 

Se zicea că această comisie, va funcţionă într'o completă 

independenţă de autorităţile teritoriale numindu-şi ea singură 
organele executive. 

Inainte de războiu, ajunsese ca Germania să aibă prin C. 
E. D., un ofițer german inspector al navigaţiei pe Dunărea 
de Jos şi Austria un alt ofiţer, căpitan de port la Sulina. A- 
veam doi ofițeri străini cari exercitau atribuţii executive de 
poliția navigaţiei pe teritorul român. 

Cum era şi firesc, aveau loc nesfârșite conflicte de atribuţii 
între autoritățile feriforiale şi cele internaționale. 

Guvernul român mai totdeauna ceda în dorința de conci- 
liare, C. E. D., geloasă de prerogativele şi privilegiile sale, 
îşi mărea mereu pretenţiile şi sfera atribuţiilor. 

In loc ca competința Comisiei să scadă, după cum era na- 
tural, pe măsură ce la Dunăre în locul Turciei se stabilea 
viaţa unui stat organizat, această Comisie îşi aroga drepturi 
din ce în ce mai mari, în detrimentul suveranităţii noastre 
teritoriale. Ultima pretenţie este ca să se întindă până la 
Brăila deşi după protocoale competința ei se opreşte la Ga- 
laţi. Dacă va reuşi, trebue fatal să ne aşteptăm la o nouă! 
serie de conflicte diplomatice, aşa cum erau la Sulina înainte 
de războiu. 

Ea a evoluat ajungând azi la alcătuirea unui Sindicat Eu- 
ropean, care administrează gura fluviului în virtutea unei 
investiri temporale, cu adevărată suveranitate, privilegiu fără 
precedent în Dreptul Internaţional. 

Ea are atribuţiile unui guvernământ autonom. Un mic stat 
cu cele 3 puteri. 

Face legi, 

Judecă şi 

Execută pe teritoriul nostru. 

Această unică şi îmbătrânită instituție, pentru necesităţile 
vremurilor care i-au dat naștere, și-a îndeplinit de mult me- 
nirea. Și trebue să-i recunoaștem meritele, căci şi-a îndeplinit 
rolul său technic şi civilizator. 

Dar, şi-a trăit traiul. Zilele i se prelungesc numai în chip 
artificial, deşi de mult nu mai corespunde nevoilor technice 
şi administrative; diplomaţia o mai menține numai printr'un 
scop politic pe baza unor raporturi care azi se găsesc cu 
desăvârşire schimbate. 

Atribuţiile ei tehnice, administrative şi executive, trebuie să 
treacă de drept în seama Statului pe teritorul căruia se gä- 
sesc gurile fluviului, sub supravegherea şi controlul Comi- 
siei Internaţionale care s'a stabilit dejă pe Dunărea de Sus. 

Aceasta nu ca o favoare, ci ca un drept, un atribut al 
suveranităţii recunoscut de Dreptul Ginţilor. Căci Dunărea, 
deși este o cale de comunicaţie internaţională, face parte din 
domeniul public al țărilor pe care le udă. Ea nu poate să-şi 
piardă caracterul teritorial şi naţional, prin faptul că este 
considerată ca un drum de navigaţie internaţionala. 





Yachtul C. E. D. „Carolus Primus“. 


Atât Puterile centrale, cât şi Aliaţii au căutat să păstreze 
această veche comisie, pentrucă oricare altă alcătuire inter- 
naţională întemeiată azi pe principiile moderne de Drept In- 
ternaţional, nu ar mai putea să formeze un asemenea instru- 
ment de tutelă politică. Căci această comisie nu este în fond 
decât o aglomeraţie de privilegii crescute cu vremea — alcă- 
tuire excepțională şi unică pe glob, fără alt precedent în 
Dreptul Internaţional Modern. 

Am văzut rolul şi competința vechei Comisii Europene a 
gurilor Dunărei, acum să aruncăm numai o scurtă privire 
asupra cesteilalte noui Comisii Internaționale dela Ulm la 
Brăila, care trebuie să asigure aplicarea noului statut defi- 
nitiv al Dunărei. 

La Conferinţa dela Paris, în August 1920, au luat parte 
reprezentanţii Franţei, Angliei, Italiei, Belgiei, României, Gre- 
ciei, Jugoslaviei, Cehoslovaciei, Germaniei, Austriei, Unga- 
riei şi Bulgariei. In Octomvrie 1922 convenţia a fost rati- 
ficată de toate Statele. . 

Nu este nici timpul, nici locul, de a intrà pe larg în exa- 
minarea acestui nou statut, care trebuie să formeze marea 
Chartă a Dunărei. 

Ne mărginim a arăta în trăsături generale, punctele car- 
dinale ale acestei opere internaţionale de ordine şi progres, 
izvorită din deliberările Conferinţei dela Paris. 

De data asta s'a reuşit a se coordona Judicios interesele 
Marilor Puteri, cu nevoile şi drepturile de suveranitate ale 
riveranilor pe Dunăre. 

Deaceea trebuie să recunoaștem că noul statut este o iz- 
bândă a drepturilor şi revendicărilor noastre tradiționale la 
Dunăre. 

Dreptatea cauzei riveranilor s'a impus şi a triumfat, res- 
pectându-se drepturile de suveranitate fiecărui Stat riveran. 
Lucrările tehnice 'urmează deci să fie făcute de fiecare ri- 
veran, pe porţiunea lui de Dunăre, după programul general 
stabilit de comisie. 

Taxele vor fi percepute de către riverani, calculate pe tonaj 
şi nu bazate pe mărfurile transportate. 

S'a stabilit cabotajul, tranzitul, regulament unic de navi- 
gaţie și poliție făcut de fiecare riveran în apele ce-i aparţin, 

Bariera dela Porţile de Fier dispare. Această cheie a Du- 
nărei de Sus, urmează să fie ţinută de coriverani: România 
şi Serbia, sub controlul Comisiei Internaţionale. 

Comparând cele două comisii constatăm: cea dela Dunărea, 
de Sus (C. I. D.), lăsa cât mai multă libertate de administraţie 
Şi execuţie riveranilor, ea având numai rolul de supraveghere 
şi coordonare. 

Vechea Comisie Europeană dela gurile Dunărei, C. E. D., 
cu. drepturi şi privilegii de stat în stat, ea singură admini- 
strează şi execută în apele şi pe teritoriul nostru. 

Noul regim al Dunării, cu tot caracterul permanent al 
statutului căruia' i se spune definitiv, nu este decât un regim 

de tranziție, pe câtă vreme nu se stabileşte un regim echi- 
tabil şi la gurile fluviului. 

Trebuie ca cele două comisii să fuzioneze întemeindu-se 
un singur regim dela izvoare la guri, şi mai departe încă, 
acelaș regim internaţional să fie şi la Strâmtori — căci Por- 
tile de Fier, Gura Dunărei şi Bosforul sunt cele 3 porţi ale 
Orientului şi formează un sistem care trebuie să aibă un 
regim unic. 





Dunărea la Cazane. 


Incheierea la care fatal ajungem, este că Chestia Dunărei 
nu s'a tranşat încă, deşi s'a făcut un pas înainte pentru des- 
legarea ei. 

In curând se va deschide din nou, din cauză că din vechea; 
comisie dela gurile Dunărei, nu fac parte nici Ruşii, nici Ger- 
manii şi nici micile State riverane din susul Dunărei. 

E drept că prin căderea celor două mari puteri, Austria 
şi Rusia, care tindeau la supremaţia Dunărei, înăbuşindu-ne, 
noi ne găsim într'o situaţie mai fericită, dar deocamdată ne 
aflăm numai într'o stare de provizorat. 

Politica europeană este în nesiguranță și turburare, căci 

un echilibru de forţe între marile puteri nu s'a stabilit încă 
în Europa. 

Rivalitatea dintre Statele create în bazinul Dunărei, în urma 
desfacerii blocului austro-ungar, amenințătoarea refacere a 
Rusiei, tendința germană pentru legătura dela Marea Nor- 
dului la Bagdad, nerealizată dar rămasă ca idee conducătoare, 
toate aceste schimbări în viitor vor avea loc în jurul Du- 
nărei noastre. 

Chestia Dunărei nu s'a închis încă... să luăm aminte. 

CAPITOLUL VI. 


VIITORUL DUNĂREI 


După ce am arătat marele rol pe care bătrânul Danubiu Ja 
avut în istoria antică, în evul mediu, în istoria moderna și 
în istoria contemporană să încercăm acum a cerceta rolul pe 
care marele fluviu lar putea avea pentru viitor în politica 
economică mondială. 

Dacă numai printr'o disciplină științifică — în cadrul spa- 
țiului şi timpului — ne putem orienta prin haosul trecutului, 
ce putem face în fața necunoscutului viitor? 

Și totuşi, urmărind în cadrul istoric înlănțuirile cauzale şi 
raportul dintre situaţia locurilor, cari nu se schimbă, şi mas- 
sele umane în veşnică prefacere, putem întru câtva prevede, 
în trăsături largi, rolul Dunărei în viitorul politicei economice 
europene. 

Problema Dunărei trebue să ne preocupe continuu, căci 
rolul său nu s'a terminat încă; el va creşte în viitor. 

Acest mare fluviu care întotdeauna a servit ca arteră mon- 
dială de circulaţie şi civilizație, va forma în viitor axa de 
închegare a Europei Centrale. 

Că Dunărea este factorul principal care leagă ţările din 
“centrul Europei cu Orientul, o dovedeşte chiar faptul discu- 
ţiilor dela Geneva, în jurul proectului asupra blocului statelor 
dunărene. | 

In vederea viitorului, noi Românii suntem datori să lucrăm, 
pregătindu-ne, pentru a putea trage cel mai mare folos din 
aşezarea noastră la gurile acestui clasic fluviu. 

Abea acum, după războiul de întregire a Neamului, noi 
am intrat în hotarele etnice. 

Cele două mari împărăţii rivale care ne strângeau pentru 
hegemonia Dunărei, Austro-Ungară din Apus şi Rusia din 
Răsărit, s'au prăbuşit în acelaş timp. 

O nouă orientare în politica noastră dunăreană trebue să 
ne pregătească pentru a ne putea îndeplini rolyl ce aşezarea, 
geografică ni-o dă pe această cale de comunicaţie mondială. 

Să privim o clipă în cadrul geografic, imensul fluviu care 
tae Europa în două, căci bazele geografice regulează viața 
şi directivele popoarelor. 

Dunărea, traversând continentul, leagă ţările industriale din 
centrul Europei cu ţările agricole din Orient, bogate în ma- 
terii prime; prin Marea Neagră se leagă cu Asia și basinul 
Caspic, precum și cu ţările Tigrului şi Eufratului, prin Bos- 
for se leagă cu Mediterana, spre Suez şi Gibraltar. i 

Natura înlesneşte legătura basinului Dunärei cu o serie 
de căi naturale pe cari mâna omului le transformă în canale 
navigabile, făcând legătură cu Rinul, Elba, Oder şi Vistula, 
aşa ca mărfurile să poată fi transportate printr'o reţea flu- 
vială de-acurmezișul Europei, dela Marea Neagră la Atlan- 
tic, M. Nordului şi M. Baltică. 

Prin Dunăre, natura parcă anume înlesneşte o înţelegere în- 
tre popoarele interesate de a rezolvi întrun comun acord 
problemele vieţii lor economice. ` 

O confederație a statelor dunărene iese azi din rândul 
utopiilor şi trebue să-şi găsească mâine drumul realizării. 

Căci în loc de realizarea faimoasei idei de Mittel Europa, 
susținut de militarismul german, furtuna evenimentelor pulve- 
rizează imperiul Austro-Ungar şi produce un desechilibru în 
centrul Europei. 

O confederație a statelor dunărene trebuie să stabilească 

un echilibru de forţe, asigurând pacinica existenţă a statelor 
mici, fără hegemonia Germaniei sau a Rusiei. 

Dacă ura şi discordiile seculare despart popoarele, Du- 
nărea le uneşte și le leagă pentru a închega un bloc unitar, 
o confederație de state în Europa Centrală. 

Se poate vorbi apoi de o politică specifică a Dunărei dacă 
urmărim vasta coordonare de canaluri, unele în lucru, altele 
proiectate. 

O diagonală a Europei pe care vor circula mărfurile între 
Roterdam şi Sulina. 

Acest mare drum de apă, prin centrul continentului, este 
numit a 8-a Mare. 

Un plan grandios pe care-l aveau Germanii este reluat azi 
de Sârbi: tăerea unui canal din Dunăre, prin Drava şi Vardar, 
până la Salonic. 

xÆ 

In fața acestor vaste planuri de viitor pentru Dunăre, care 
trébue să fie îndrumarea politicei noastre economice? Căci 
de desvoltarea traficului pe acest fluviu depinde şi propă- 
şirea țärei noastre aşezată la gurile fluviului. 

Trebue să lucrăm pentru înlăturarea obstacolelor naturale 
şi politice, cari au împiedecat până acum desvoltarea navi- 
gației dunărene. 

Avem deci de rezolvit, pentru înfrângerea obstacolelor na- 
turale şi politice ce ne stau în cale, o serie de probleme tech- 
nice şi o serie de probleme politice. 

Obstacolele naturale de învins, adică problemele technice 
de rezolvit ar fi următoarele: 

1. Intreţinerea şi ameliorarea imensului drum de navigaţie 
al Dunărei. 

2. Lucrări la gurile fluviului, cari trebue să învingă și 
să stăpânească natura, întreținând adâncimea pentruca vasele 
de mare să poată pe orice timp să intre pe canalul navigabil 
al Dunărei. 

3. Lucrări pentru adâncirea fluviului, pentru a corespunde 
tonajului marilor vapoare moderne. 

Până la Brăila, pe Dunărea zisă maritimă, trebue să avem 
ro metri adâncime, iar dela Brăila în sus, pe Dunărea flu- 
vială cel puțin 3 metri. 

4. Problema Porţilor de Fier trebue reluată şi rezolvită 
față de noile cerințe ale navigaţiei. 

Un nou canal cu ecluze, ar putea utiliza şi o uriaşă cădere 
de apă, care ar da o forță motrice de câteva milioane cai-va- 
pori, pentru a deservi o bună parte a Europei Centrale. d 

5. Faţă de strânsa legătură dintre agricultură şi transpor- 
turile pe apă, trebuesc amenajate şi modernizate porturilor noa- 
stre care sunt plămânii de respiraţie a ţării. 

Magazii, antrepozite, instalaţii, porturi de iernat, vor în- 
lesni operațiunile de încărcare şi descărcare în porturi. 

6. Pentru atragerea tranzitului mărfurilor pe la noi, sun- 
tem obligaţi să facem în câteva din marile noastre porturi du- 
nărene zone libere, adică să se poată depozita mărfurile fără 
vamă. 

7. Cumpărarea de spărgătoare de ghiaţă, pentru a întreţine 
navigația în timpul iernei, pe Dunărea maritimă, dela Sulina, 
la Brăila. 

8. Protejarea pavilionului român pe Dunăre pentruca va- 
sele noastre fluviale să poată ţine concurenţa cu cele străine. 

In acest sens s'ar recomanda creiarea unei mari companii 
de navigaţie particulară care să înglobeze şi serviciul navi- 
gaţiei de stat. 

Țara care va avea cel mai răspândit pavilion va avea și 
cele mai mari drepturi de a se afirma pe Dunăre. 

9. Dunărea constitue una din cele mai mari avuţii naturale 
ale "Ţării. , 

Suntem datori să “facem toate sacrificiile pentru a pune în 
deplină valoare această avuţie naţională pe care natura ne-a 
pus-o la dispoziţie, c'o largă dărnicie. 

Aspectul european al navigaţiei dunărene este hotărâtor în 
noua conjuctură economică. Oamenii adesea nu-i cunosc fo- 
losul şi nevoia. 

"Vremea îl impune inexorabil şi-l va transforma, deoarece 
interesul general are totdeauna ultimul cuvânt şi justificare. 

Viaţa întregului continent pulsează şi va pulsa pe acest 
fluviu ale cărui coordonate şi baze geografice determină ine- 
vitabil pe cele economice. 

In factorii geografici, în formele de relief, în basinurile sale 
şi afluenților săi, care ascund avuţiile națiunilor şi pulsează 

intensitatea schimbului şi trâficului, se ascund marile pro- 
bleme şi lucrări technice pe care trebue să le desăvârşească 
la olaltă toate „popoarele cari se bucură de folosința celei 
mai ieftine artere de comunicaţie care uneşte Vestul cu Estul 
Europei. 

In acest sens se degajează vasta problemă a politicei de 
transit. 

România trebue să fie în capul statelor și să dea semnalul, 





Străzile Vâlcovului. 


ca una care stăpâneşte atât gurile fluviului, cât şi cea mai 
mare lungime a sa. 

In această problemă á tranzitului se cuprinde politica de 
coordonare de canaluri şi zone libere. 

Axa fluvială a Dunărei să fie axa de conducere şi datoria 
noastră pentru. ceace trebue să facem în viitor. 

lată dece se impune să studiem, să fim atenţi, şi să în- 
drumăm pe alţii, când e vorba de coordonarea canalurilor care 
legând Dunărea, M. Neagră şi M. Nordului, să construim 
a 8-a mare. 

Să vedem în marile lucrări: Rin—Main—Dunăre, canalul 

Dunăre—Elba—Vistula, canalul polonez Vistula—Nistru— 
Prut—Dunăre, Cerna-Voda—Constanța, numai sforțări și rea- 
lizări technice, cari vor sfârși să fixeze în viitor adevărata 
politică a tranzitului în Europa Centrală, sau şi o acerbă 
luptă de concurenţă între basinul Rinului şi al Dunărei? 

Dacă vom înțelege lucrurile, vom câştiga, căci, poziţia ţării 
noastre este aceia a țării excepţionale de tranzit. 

Canalul Rin-Main-Dunăre a preocupat spiritele încă din se- 
colul al VIII-lea. Dela Carol cel Mare (789) şi până la Lu- 
dovic I al Bavariei (1836) s'au făcut câteva încercări — între 
1836 şi 1846 s'au realizat, dar pe o scară foarte mică. 

Canalul Ludovic nu putea fi rentabil. Avea 101 ecluze şi 
nu puteau trece prin el decât vase foarte mici 1). 

Noul canal se lucrează în proporţii aşa de mari încât prin 
el vor putea naviga şlepuri de 1200 tone. Este deja supra- 
numit a 8-a mare. 

Ce i-a făcut pe Germani ca să înceapă acest canal pe așa 
vremuri de criză? 

Ca să stabilească schimbul economic de produse între ba- 
sinele ambelor fluvii. Rinul străbate o zonă carboniferă, foarte 
industrializată, Dunărea curge mai mult prin regiuni agricole. 
Pe Rin vor intra mărfuri din Marea Nordului. Pe Dunăre 
mărfuri din Marea Neagră. 

Lucrările se fac pe un parcurs de 695 km. diferenţa de ni- 
vel e de 176 metri, sunt 59 de ecluze; trecerea printr'o eclusă 
se face în 20 minute. Dela Roterdam la Sulina va fi o lun- 
gime de cale navigabilă de 3454 km. 

In afară de consecințele economice generale ce vor rezulta 
prin legarea celor două mari fluvii, desigur această legătură 
va deservi un mare interes economic şi politic, pur german. 

Acest canal este cârligul Anschluss-ului — unirea cu Au- 
stria. 

Două scopuri sunt urmărite: 

1. Satisfacerea lipsurilor austriace din basinul minier al 
Rinului şi procurarea în schimb din Austria a minereurilor şi 
lemnului necesar Germaniei. 


1) Prin 1908 noi am adus cele 8 vedete-torpiloare de fluviu; lucrate la 
Londra, au trecut marea la Roterdam şi au fost aduse pe canale până la 
Galaţi. Au ajuns turtite. Fusese remorcate de caii de pe maluri. 

2. Deturnarea, pe noua cale de transport, a traficului mari- 
tim austriac, efectuat încă prin portul Triest. ` 

Toate centrele industriale în cap cu Nirembergul se vor 
alimenta numai pe apă. Cărbunele cehoslovac și polonez va 
fi înlocuit pe piața Vienei cu cel venit din Ruhr şi Saar. 

Avantajele de transport pe apă, din aceste regiuni la Viena, 
ar fi de 150%% asupra cărbunilor polonezi şi cehoslovaci. Des- 
cărcând cărbuni, șlepurile la întoarcere vor încărca minereuri 
(cupru, zinc, plumb...) şi lemnărie în care Austria este destul 
de bogată. 

Austria pierzând Elba, va trebui să ia calea Rinului, pentru 
a ajunge pe apă la porturile Mărei Nordului. Lucrarea va 
costa circa 743 mil. R. M. 

Canalul dat în exploatare, desigur, pe el vor intra mărfuri. 
americane şi ruseşti, flota de pe Rin va cobori pe Dunăre 
şi flota de pe Dunăre va cobori pe Rin. 

Dat fiind că prin art. 331 şi art. 353 al Tratatului dela Ver- 
sailles se precizează că regimul internaţional al fluviilor se 
va aplica şi canalului Rin—Main—Dunăre, este sigur că 
flotele comerciale ale Rinului şi Dunărei vor putea naviga, 
după darea în exploatare a canalului, dela Marea Nordului 
până la Marea Neagră. Credem deci interesant să expunem, 
pe scurt, efectivele flotei Germane de pe Rin, ce vor cântări 
serios în balanţa concurenţei, pe ambele fluvii 1). 

La începutul anului 1928, flota germană dispunea pe Rin 
de următoarele unităţi: 

412 remorchere cu o putere colectivă de 185.300 C.P.; 

2.341 şlepuri, cu o capacitate colectivă de încărcare de 
2.000.000 tone; 

70 de vapoare de pasageri. 

Dat fiind pescajul limitat al canalului Rin—Dunăre, vor 
puteă trece prin el din «efectivul total: 

317 remorchere, reprezentând o. putere însumată de 167.400 
C. V.; 

1.780 şlepuri, reprezentând o capacitate totală de încărcare 
de 1.480.000 tone. 


In decursul anului 1927, pavilionul german a efectuat circa 





1) Ing. Vasilescu Gr. „Dunărea internatională şi transporturile, 

500% (exact 49,9%) din totalul încărcărilor şi descărcărilor 
pe Rin. Această cifră ne dă o idee de proporţia în care se 
află pe acest fluviu pavilionul german față de cel străin, 
care va putea intra la rândul său, în mare parte, pe Dunăre. 

Dacă flota germană de pe Rin, va începe să coteze alături 
de flotele actuale, navigând pe Dunăre, este deasemenea sigur 
că şi acestea din urmă vor începe să cântărească în balanța 
concurenței pe Rin, cel puţin în măsura schimburilor efec- 
tuate de ţările cărora ele aparţin. 








Vedere din docurile Brăila. 


Totuşi, concurenţa va fi serios simțită de flota dunăreană, 
dacă aceasta nu se va ridica la nivelul flotei Rinului, prin con- 
struirea de vase (şlepuri) de capacitate mare (1000—1200) 
tone şi prin organizarea în comun a transporturilor, pe baze 
economice, moderne. 

Concurența va fi fatală. 

Canalul Dunăre—Oder—Elba—Vistula. Austria urmăreşte 
prin tăierea acestui canal două scopuri: 

1. Legarea cu rețeaua de canale germane şi comunicarea 
directă cu porturile Mării Nordului şi Mării Baltice. 

Intensificarea traficului dunărean şi indirect al portului 


www.dacoromanica.ro 


132 JEAN BARP 














Viena, care avea să devină un nod de comunicaţie preponde- 
rent pe Dunăre. 

Vor putea trece şlepuri de 700 tone. Dacă acest canal ar 
fi fost gata pe timpul războiului mondial, ar fi adus servicii 
imense Puterilor Centrale. 

2, Acest canal ar realiza legătura pe apă între Marea Nor- 
dului (prin Elba), Marea Baltică (prin Oder şi Vistula) şi 
Marea Neagră (prin Dunăre). 

Cehoslovacia este foarte interesată la realizarea acestui ca- 
nal. Numai prin el s'ar contrabalansa concurența cărbunelui 
german venit pe piaţa austriacă. 

Desigur că va pretinde ca legătura să se facă la Bratislava, 
care va intra fatal în concurenţă cu Viena, vecina sa. 

Canalul Polonez Vistula—Nistru—Prut—Dunăre. Este ca- 
nalul ce ne interesează în cel mai mare grad. 

Canalul acesta ar avea o lungime totală de 1264 km. şi ar 
costa circa 600 mil. franci aur. 

Acest canal trebue să lege Marea Neagră cu Marea Bal- 
tică. Lucrarea, relativ, este mai uşoară decât celelalte, pen- 
trucă nu sunt înălțimi pe tof parcursul. 

Dacă am trage pe hartă o linie dreaptă dela Dantzig la 
Galaţi, am vedea că trece prin Varşovia, Lemberg, Cernăuţi, 
foarte aproape de Iaşi. 

Canalul Cernavoda—Constanța a fost studiat şi în trecut, 
In timpul războiului, Puterile Centrale aveau mari speranțe 
în acest canal. Chiar dacă Dobrogea se ceda Bulgarilor, Ger- 
manii îşi păstrau pentru ei canalul. 

Ultimul proect unguresc, prevede un canal fluvial lung de 
6o km., prin care vasele din Dunăre să ajungă la Constanţa 
(o economie de 400 km., faţă de cele cari ies pe gura Du-- 
nărei). 

Canalul s'ar lega cu Dunărea prin o ecluză. Ultimii 16 km. 
până la mare, canalul ar avea să urmeze în tunel. Pescajul 
ar fi de 3,50 metri. Costul ar fi de 3—4 miliarde. In tim- 
pul iernei ar îngheţa. 

Pentru traficul dunărean, importanţa este redusă, dat fiind 
că navlul vaselor de mare este acelaș pentru Constanţa, ca 
şi pentru Dunăre (Galaţi, Brăila) în locul taxelor C. E. D,, 
ar fi taxele noului canal. 

Mai există un proect întocmit de inginerii Bărglăzan şi 
Smigelski, pentru un canal maritim de 8 m. adâncime şi 
de 100 m. lărgime, captând şi energia apelor Dunărei îna- 
inte de vărsare în mare (80.000 C. P.) şi dând culturii circa 
50.000 ha. de teren inundabil. 

Costul canalului ar fi de 14 miliarde..... chestiuni de viitor 
cari nu au un interes actual 1). 


x% 


Concomitent cu aceste realizări vom duce şi politica dru- 
murilor de apă din interiorul României. 

S'a zis că râurile sunt drumuri cari merg singure. Cela 
mai economicoase căi de comunicații. 

In toate țările civilizate s'au tăiat canale ca să lege râu- 
rile între ele. România a rămas printre puținele țări cari 
încă nu şi-a făcut canale. 

Marfa grea şi eftină tocmai cum avem noi — nu poate 
renta decât atunci când transportul ei costă puţin — adică 

dusă pe apă. 
` Economia noastră naţională se resimte mult din cauză că 
suntem nevoiţi să transportăm mai totul pe calea ferată. 

Căi de apă avem numai cele naturale: Dunărea, Nistrul şi 
Prutul — Canalul Bega dela Timişoara, a fost lucrat de 
Unguri. 

Noi n'am ţinut până acum seamă de ceeace se numește 
logica transporturilor (roabă, căruţă, vagon, şlep fluvial, va- 
por maritim). 

Oltul «este primul râu care trebue canalizat. Navigaţia ar 
putea începe de sus din Transilvania până la Dunăre. 

Este bine să se ştie că încă de pe la 1834 3'au făcut în- 
cercări de navigaţie pe Olt 2). Pe la 1893 s'a agitat din nou 
această chestiune. 

Siretul, care tae Moldova în două, fiind canalizat ar aduce 
mari servicii de transport. Deşi are un curent prea repede, 
totuşi în partea de jos, de la gura Trotușului se poate uşor 
naviga. Pe la 1845 Roşca Codreanu din Bârlad a pus un 
vapor „Ciocanul“ să navige transportând până la Galaţi sarea 
dela Târgu Ocnei, adusă în căruțe până la gura Trotușului. 

1) Ing. Vasilescu. 

2) D. Profesor Gheron Netta s'a ocupat cu această chestiune. 

Iulomița ar avea mari avantaje de a fi dată navigaţiei; 
lucrările ar fi uşoare şi cursul favorabil, pe o mare distanță 
curgând paralel cu Dunărea. 

Prutul deşi foarte cotit, are apă suficientă. Lucrări tech- 
nice nu s'au făcut pe el, este destul să fie curăţit ridicându-i 
c'o macara buştenii care rămaşi în drum formează bancuri. 

Nistrul care este o arteră importantă de navigaţie, legând 
toate oraşele de pe malurile sale, azi este neutilizat din cauză 
că relaţiile cu vecinii sunt rupte. 

Populaţia de pe ambele maluri suferă mult, şi la fel, din 
cauza suprimării navigaţiei pe Nistru. 

Canalul Iaşului s'ar face cu mare uşurinţă legând Prutul 
cu Babhluiul. 

Canalul Bucureştilor, despre care s'a vorbit mai de multe 
ori, nu este o lucrare technică așa de grea. Se pune între- 
barea dacă ar renta 1). 

Intreaga problemă a canalizărilor este legată de problema 
irigațiilor. 

Experienţa făcută în ţările civilizate a dovedit că iriga- 
țiile câmpurilor de cultură, realizează un spor de producţie 
întreit şi împătrit. 

Apele noastre nu trebuesc lăsate să se scurgă la mare, 
fară a contribui la prosperitatea agriculturci. 


x 


Pentru desvoltarea navigației dunărene nu-i destul să în- 
läturäm obstacolele naturale, avem în cale şi o serie de ob- 
stacole politice cari sunt mai greu de învins decât cele na- 
turale. 

Istoria diplomatică a Europei e plină de aceste obstacole 
politice, cari au întârziat deslegarea aşa zisei chestiuni a 
Dunärei, împiedecând desvoltarea navigației dunărene. 

In rezolvarea problemelor dunărene, în numeroasele con- 
grese şi conferințe internaționale, niciodată nu s'a părăsit 
orizontul politic. 


I1) Şa ventilat ideea ca Dâmboviţa capitalei să fie acoperită c'un larg 
pod-bulevard. 

Nu pot să mă impac cu această idee. Apa simbolizează mişcare, viaţă... 
Mai bine i-ar planta malurile ei... o navigație pe Dâmboviţa e foarte po- 
sibilă. A Ș 

Până la războiu aveam 8 regimuri pe Dunăre. Azi avem 
numai două. 

Care trebue să fie conduita noastră în ceeace priveşte vii- 
torul politic al Dunărei? 

Ne-o spune lupta seculară care s'a dat pentru stăpânirea 
sa economică şi politică. 

Popor tolerant şi de adâncă înțelegere a realităților pä- 
mântului nostru, vom ţine seamă de corelaţia dintre politic— 
economic şi factorii geografici şi fără a nesocoti sau pierde 
din vedere interesele noastre naționale, trebue să dăm prio- 
ritate regimului unitar, regimului de dreptate socială, care 
trebue din punct de vedere politic să guverneze regimul Du- 
nărei. 

Aspectul economic european sub protecția Dreptului Inter- 
naţional, va guverna Dunărea. 

Este vorba aci de interesul general, interes de tranzit con- 
tinental, unde navigația are nevoe de un regim unic, regu- 
lamente şi măsuri uniforme pe tot cuprinsul fluviului, şi sub 
controlul unei singure comisiuni internaţionale a Dunărei. 

Nici nul din marile fluvii europene nu are un caracter 
internațional mai pronunțat ca Dunărea. Navigaţia dunăreană 
ca să se poată desvolta, are nevoe de acest regim unic, pe 
tot cursul fluviului. 

Dela o ţară la alta vasele fluviale în navigaţie, au încă 
de învins dificultăți şi restricții administrative şi vamale. 

Toate aceste asperități trebuesc netezite prin stăruințele 
Comisiunilor Internaţionale Dunărene. 

Prin Biroul Internaţional al Muncii dela Geneva, trebue 
să se ajungă la acelaş regim de muncă şi tratament al ma- 
rinarilor pe toate vasele cari navigă pe Dunăre sub orice 
pavilion. 

Vasta coordonare a reţelei de canale navigabile de pe con- 
tinent, îndrumarea spre o federalizare a statelor din cen- 
trul şi orientul Europei, mărește considerabil rolul Dunărei 
în politica europeană. 

Părerea exprimată de celebrul Talleyrand, ministru de ex- 
terne a lui Napoleon, rămâne încă în picioare: 

„Centru de gravitate a lumii nu-i nici pe Elba, nici pe 
Adige, e acolo, jos, la frontierele Europei, pe Dunăre“. 

